4:19 PM LeaveaComment Read More\nOriginally Posted by နိုးတူး\nconnection setup guide ကို manual ပြင်လို့ရတယ် ဆိုတာ တခုပြီးတခု ရွေးပြီး အစိမ်းရောင် အမှန်ပေါ်တဲ့ အထိ လုပ်ရမှာလားအကို...\nပုံမှန်ပြောရမယ် ဆိုရင်တော့ connection setup guide ကို ပြင်ဆင်တဲ့ အချိန်မှာ အားလုံး စိမ်းသွားတဲ့ အထိ ရွေးချယ် ပြင်ဆင်နိုင်တာ အကောင်းဆုံးပါ - ဒါပေမယ့်လည်း မစိမ်းမချင်းလုပ်လို့ ဆိုလိုတာတော့ မဟုတ်ပါဘူး - ဘာကြောင့်လည်းဆို တစ်ချို့ ISPs ( Internet Service Providers ) တွေက အမြဲတမ်းလိုလို P2P activities တွေကို စောင့်ကြည့်ပြီး bandwidth တွေ လျော့ချပစ်တတ်ကြပါတယ်။ အဲလို လုပ်ခံရရင် Torrent Download Speed က တော်တော်လေးလည်း နှေးသွားသလို အပေါ်မှာ ပြောခဲ့တဲ့ connection setup guide က Download နဲ့ Upload Speed Test တွေကလည်း ဘယ်တော့မှ စိမ်းတဲ့ထိ ရောက်လာနိုင်မှာ မဟုတ်ပါဘူး - အဲတာကြောင့် connection setup guide ကို ပြင်ဆင်တဲ့ အချိန်မှာ စိမ်းမစိမ်းဆိုတာ ကိုယ် ပြင်ဆင်ယုံ တစ်ခုတည်းနဲ့လည်း စိမ်းလာနိုင်မယ်လို့ ကျိန်းသေပြောလို့ မရပါဘူး - ကိုယ်က ဘယ် ISPs ကို သုံးလည်း ဆိုတာပေါ်လည်း မူတည်ပါသေးတယ်။\nအကိုပြောတဲ့ torrent ဖိုင်ရွေးဖို့ က ကျွန်တော် private bay မှာ ရှာကြည့်တာ ကျွန်တော် ကြည့်ချင်တဲ့ ကားက seed 10 ပဲရိှတယ်အကို..အဲတာအများဆုံးပဲ ... အဲလိုမျိုးဟာကို ဒေါင်းရင် ဘယ်လောက် ကြာလောက် လဲအကို...\nအချက် ( ၃ ) ချက်ပေါ် မူတည်ပါတယ် - တစ်ချက်က seed 10 ရှိတယ်လို့ ပြပေမယ့် တကယ် ကိုယ် ဒေါင်းလုပ်ချလိုက်တဲ့ အချိန်မှာ Torrent မှာ P2P ဘယ်လောက်ထိ Seed မိသလဲ ဆိုတာပေါ် မူတည်ပါတယ်။ seed 10 လို့ မြင်ရပေမယ့် ဒါက ပုံသေ မဟုတ်ပါဘူး - တစ်ခါတစ်လေ ကိုယ် Download ချလိုက်တဲ့ အချိန်မှာ seed 10 လို့ ပြထားပေမယ့် ကိုယ်ချိတ်မိတာ4-5လောက် - တစ်ခါတစ်လေ တစ်ခုမှ မချိတ်မိတာလဲ ရှိတတ်ပါတယ်။ ဒုတိယတစ်ချက်ကတော့ ကိုယ့် Download Speed က ဘယ်လောက်ကောင်းလဲ ?? ဆိုလိုတာ filehippo ကနေပဲ ဖိုင်အသေးစားလေး တစ်ခုလောက် IDM နဲ့ ချကြည့်လိုက်ရင် ကိုယ့် Download Speed ကို ခန့်မှန်းလို့ ရပါတယ်။ သေချာတာ တစ်ခုကတော့ Download Speed က ၁ စက္ကန့်ကို ဆယ်ဂဏန်းလောက်ပဲ ( 10KB/s - 20KB/s ) တက်တဲ့ Speed မျိုးနဲ့တော့ Torrent က သုံးဖို့ မသင့်ပါဘူး - သုံးချင်ရင်သုံးပါ Download ချရတာ အရမ်းကြာပါလိမ့်မယ်။ တတိယတစ်ချက်က ကိုယ့်ကြည့်ချင်တဲ့ ကားက ပမာဏ ဘယ်လောက်လဲ ?? ဥပမာ ဆိုကြပါစို့ 100MB လောက် - ဒီလောက်ဆိုရင်တော့ seed 10 လို့တွေ့တာ မှန်ပေမယ့် - ကိုယ်ဒေါင်းလုပ်ချကြည့်တော့လည်း Seed9ခုလောက်နဲ့ ချိတ်မိတယ် - ကိုယ့် Download Speed ကလည်း 1 စက္ကန့်ကို2MB - 3MB - ဒီ့ထက်ပို စသဖြင့် ကျတာမျိုး ဆိုရင်တော့ ခဏပါပဲ - မကြာပါဘူး - ( ဒါဟာ မက် ၁၀၀ ပတ်ဝန်းကျင်ကို ကျွန်တော်ပြောတာပါ - အဲ့ထက် မက်များပြီး ဥပမာ ရ၀၀ - ၈၀၀ - ၁ ဂစ် - ၂ ဂစ် ဖြစ်နေရင်တော့ Seed 10 ဆိုတာ တော်တော်နည်းပါတယ် - မရနိုင်လောက်ပါဘူး - တစ်ခြား Torrent Search Engine တွေ သုံးပြီး တစ်ခြား ဆိုဒ်တစ်ခုမှာ ရှိမလား ရှာကြည့်ပါ ) ဒါတင် မက တစ်ချို့ အင်တာနက်တွေက ငြိမ်တယ် - တစ်ချို့ အင်တာနက်တွေက မငြိမ်ဘူး - ဥပမာ ပြောရရင် မြန်မာမှာဆို စကားပြောနေရင်း နက်ကျသွားတာတို့ မီးပျက်သွားတာတို့ စသဖြင့် ခဏခဏ ဖြစ်တတ်ပါတယ်။ ဒီလိုပြဿနာမျိုးတွေနဲ့ ရှုပ်ရှက်ခက်နေမယ် ဆိုရင်တော့ ဘယ်လောက်ဆို ဘယ်လောက်ကြာမယ်ဆိုတာ ကျွန်တော်ပုံသေ ပြောလို့ မရပါဘူး။\nutorrent က resume ရလားအကို...\nuTorrent မှ မဟုတ်ပါဘူး ဘယ် Torrent မဆို Resume ရပါတယ်။ အလွယ်ပြောရရင် အဓိကက ချလက်စ တို့လို့တန်းလန်း ဖြစ်နေတဲ့ ဖိုင်ကိုသာ ဒေါင်းလုပ်ချနေတဲ့ Directory က မရွှေ့ပါနဲ့ - တကယ်လို့ ဒေါင်းလုပ်ချနေဆဲ မပြီးသေးတဲ့ ဖိုင်ကို Directory change လိုက်ရင် Resume ပြန်လုပ်တဲ့ အခါမှာ သူ့လမ်းကြောင်းကို uTorrent က မတွေ့တော့ပဲ - Resume ပြန်လုပ်မရ ဖြစ်တတ်ပါတယ် - " ချလက်စ တို့လို့တန်းလန်း ဖြစ်နေတဲ့ ဖိုင်ကိုသာ ဒေါင်းလုပ်ချတဲ့ နေရာက မရွှေ့ပါနဲ့" လို့ ပြောခဲ့ပေမယ့် တကယ်တမ်းက ရွှေ့ချင်လည်း ရွှေ့လို့ ရပါသေးတယ် - တကယ်လို့ အကြောင်းတစ်စုံတစ်ရာကြောင့် ဒေါင်းလုပ်ချနေဆဲ တန်းလန်း Hard Drive မှာ နေရာ မဆံ့တော့လို့ တစ်ခြားတစ်နေရာကို ရွှေ့ရတော့မယ် ဆိုရင် အဲ့ဒီ့ File ကို Resume ပြန်လုပ်နိုင်ဖို့ သူ့ Torrent File ကို သိမ်းထားဖို့လိုပါတယ်။ ဖိုင်ပုံစံက ဒီလိုမျိုးပါ .torrent နဲ့ ဆုံးပါတယ်။\nသက်ဆိုင်ရာ .torrent ဖိုင်ကို သိမ်းထားပြီးရင် နောက်တစ်ဆင့် အနေနဲ့ အောက်ဖော်ပြပါအတိုင်း Torrent ရဲ့ Options > Preferences မှာလည်း ကိုယ်တိုးလို့ တန်းလန်းနဲ့ ရွှေ့လိုက်တဲ့ Torrent File တည်ရှိရာ Directory အသစ်ကို ပြောင်းပေးထားရပါမယ်။ ဥပမာ ဆိုကြပါစို့ E:\_Downloads\nဖော်ပြချက် အားလုံး ပြည့်စုံအောင် လုပ်ဆောင်ပြီးပြီ ဆိုရင်တော့ တိုးလို့ တန်းလန်းနဲ့ ရွှေ့လိုက်တဲ့ Torrent File ကို .torrent ကနေ တစ်ဆင့် Double click ပြန်ပေးပြီး Resume ပြန်လုပ်လို့ ရပါပြီ - အဆုံးအစွန်ဆုံး ပြောရရင် Torrent Download ဆိုတာမျိုးက ချနေရင်း နဲ့ ခဏရပ်ပြီး Windows အသစ်တင်ပြီးမှတောင် Resume ပြန်လုပ်လို့ ရပါတယ်။\nရလို့ သူ့ကို ကွန်နက်ရှင် နှစ်မျိုးနဲ့ ဒေါင်းရင် connection setup guide ကို ထပ်ပြင်ပေးရမလားအကို... (ဆိုလိုတာက အိမ်မှာနဲ့ အလုပ်မှာနဲ့က သုံးတဲ့ ကွန်နက် မတူလို့ပါ..)\nဒီမေးခွန်းကို ကျွန်တော်သိပ်နားမရှင်းဘူး - ဒါပေမယ့် ပုံစံကြည့်ရတာ laptop မှာ Torrent တင်ပြီး ရုံးမှာလည်း ချ - နောက် အိမ်ပြန်ယူလာ - အိမ်မှာလည်း ချ ဒီလိုမျိုးကို ပြောချင်တာနဲ့ တူပါတယ် - ပုံမှန်အားဖြင့်တော့ စာအုပ်ထဲက အတိုင်း ပြောရရင် သုံးတဲ့ Connection အမျိုးအစား မတူတဲ့အခါ Upload Speed - Download Speed က မတူတော့တဲ့ အတွက် connection setup guide က ပြန်လုပ်ရမှာပါ - နဲနဲချဲ့ပြောရရင် ရုံးက အင်တာနက်က ဘယ် ISPs သုံးလဲ - အိမ်က အင်တာနက်က ဘယ် ISPs သုံးလဲ ဒါတွေပေါ်လည်း မူတည်ပါသေးတယ်။ ဒါပေမယ့် ကိုနိုးတူး သုံးနေတဲ့ ရုံးက connection အမျိုးအစားနဲ့ အိမ်က connection အမျိုးအစားက Speed ချင်း သူမသာ ကိုယ်မသာပဲ ဆိုရင်တော့ ထူးပြီး ပြင်နေဖို့ မလိုပါဘူး - နဂို connection setup guide တစ်ခါ လုပ်ပြီးရင် အဲ့အတိုင်း ဆက်သုံးချင် သုံးနိုင်ပါတယ်။\nကျွန်တော် torrent တခုကို ဒေါင်းတာ အော်တို upload လုပ်နေတယ်အကို ...အဲတာ ဘာကြောင့်လဲ ခင်ဗျာ...\nTorrent အတွင်းရှိ Downloading နှင့် Seeding လုပ်ငန်းစဉ်အားလေ့လာခြင်း ဆိုတဲ့ ခေါင်းစဉ်ကို နောက်တစ်ခေါက် ပြန်ဖတ်ကြည့်ပါ။\nတပြိုင်တည်း download n upload ကိုလုပ်နေတော့ ဒေါင်းတဲ့ အချိန်ပိုကြာသွားလားအကို..\nအဲတာက ကိုယ်သုံးနေတဲ့ internet speed ပေါ် မူတည်ပါတယ်။ Internet speed ပုံမှန်လောက် ကောင်းတဲ့ သူတစ်ယောက်အတွက် download n upload က တစ်ချိန်တည်း ဖြစ်နေလည်း ကိုယ်က Seed များများ ရထားတယ် ဆိုရင် upload လုပ်နေရပေမယ့် download speed အပေါ် သိပ်ထိခိုက်မှု သိပ်မရှိပါဘူး။ upload လုပ်တယ် ဆိုတာ ကိုယ့်လိုပဲ ဒီဖိုင်ကို လိုချင်နေတဲ့ တစ်ခြား တစ်ယောက်ကို ကိုယ်က ဝေမျှနေတာပါ - ယူတတ်ရင် ကုသိုလ်ရပါတယ်။\nwaste ဆိုတာဘာလဲအကို..အဲဒီထဲမှာ ပါတဲ့ ဟာလေးပါ...\nWasted ဆိုတာ အသုံးမလိုတဲ့ Data လက်ခံရရှိမှုတွေ - လက်ခံရရှိပေမယ့် အကြောင်းအမျိုးမျိုးကြောင့် ပျက်ဆီးသွားတဲ့ data တွေကို အားလုံးကို ပေါင်းစုပြီး Wasted လို့ ခေါ်ပါတယ်။ အကျယ်ပြန်ရှင်းရရင် သမီးရည်းစားမဖြစ်ခင် နောက်ပိုးဘဝ အနေအထားကို ဥပမာပြုပြီး ပြန်ရှင်းပြပါ့မယ်။ ကောင်မလေး တစ်ယောက် ချစ်သူ မရှိသေးဘူး - သူလည်း ရည်းစားလိုချင်နေတယ် - ကျွန်တော်ကလည်း အဲ့ဒီ့ ကောင်မလေးကို သဘောကျတယ် / ချစ်တယ် - အဲတော့ စပြီး ပိုးပန်းတဲ့ အနေနဲ့ ပန်းစည်းလေးတွေ ပေးမယ် - ပို့စ်ကဒ်လေးတွေ ပို့မယ် - လက်ဆောင်ပစ္စည်းလေးတွေ ဝယ်ပေးမယ် - အဲတော့ P2P သဘောနဲ့ ကြည့်ရင် ကျွန်တော်တို့က ပန်းစည်း ၊ ပို့စ်ကဒ် ၊ လက်ဆောင်ပစ္စည်း ဆိုတဲ့ ( Data ) ပေးပို့သူ - ကောင်မလေးက ( Data ) လက်ခံရယူသူ - အဲလို ကောင်မလေးက လက်ခံယူတဲ့ အချိန်မှာ ကျွန်တော်တို့ လိုပဲ ကောင်မလေးကို ပိုးပန်းနေတဲ့ တစ်ခြားသူတွေ ဆီကလည်း ကောင်မလေးက လက်ဆောင်ပစ္စည်း ( Data ) တွေ တစ်ဖက်ကနေ ရနေဦးမှာပဲ - အဲတော့ ကောင်မလေးက ဘာလုပ်မလဲ - သူ့ဆီ ရောက်လာတဲ့ လက်ဆောင်တွေ ( Data ) တွေ အားလုံးကို သူလက်မခံတော့ဘူး - ပိုးကြေးပန်းကြေးရတာတွေထဲက သူ့အတွက် အသုံးလိုတာလေးတွေ လောက်ပဲ ယူမယ် လက်ခံတော့မယ် - အသုံးမလိုတာတွေဆို ဝဲပစ်မယ် - P2P မှာလည်း ကျွန်တော်တို့က ဒီဖိုင်လေး လိုပါတယ် ဆိုလို့ Torrent network ထဲက လူတွေက ( ကောင်မလေးကို ပိုးပန်းနေတဲ့ လူတွေ လက်ဆောင်ဝိုင်းပေးကြသလို ) ကျွန်တော့်ဆီကို Data တွေ လှမ်းပို့ပေးကြတယ် - သူတို့ ပေးတာ မှန်ပေမယ့် တစ်ချို့ Data တွေက ကျွန်တော်လိုတယ် - တစ်ချို့က ကျွန်တော်မလိုဘူး - လိုတာတွေဆို ကျွန်တော့် ကွန်ပြူတာက လက်ခံထားလိုက်တယ် - မလိုတာဆို ဝဲပစ်လိုက်တယ် - အဲလို ဝဲပစ်လိုက်တဲ့ Data တွေဆိုတာ ကိုနိုးတူး သိချင်တဲ့ Wasted ကိုကိုယ်စားပြုပါတယ်။\nပြီးတော့ lime wire နဲ့ torrent တွေကို ဒေါင်းလို့ရလားအကို.. သူ က ရုပ်ရှင်နဲ့ သီချင်းတွေ ကိုရှာတဲ့ software လို့ပြောလို့...ရှင်းပြပေးပါအုံးဗျာ...\nLimewire နဲ့ torrent တွေကို ဒေါင်းလို့ရပါတယ်။ နည်းလမ်းကို ဒီနေရာ နဲ့ ဒီနေရာမှာ ကြည့်နိုင်ပါတယ်။ ရုပ်ရှင်နဲ့ သီချင်းတွေ ကိုရှာတဲ့ software လို့ ပြောရတဲ့ အကြောင်းက သူက အဲတာတွေကို အလွယ်တကူ ရှာနိုင်အောင် အဓိက ရည်ရွယ်ပြီး ထုတ်ထားတဲ့ Software ဖြစ်နေလို့ပါ - သာမာန် Torrent user တစ်ယောက် အတွက်တော့ Limewire က သုံးသုံး မသုံးသုံး ဖြစ်ပါတယ်။ နောက်ပြီး Limewire က Pro version နဲ့ Free version ဆိုတာလည်း ရှိပါသေးတယ် - ဘာတွေကွာလည်း ဆိုတာ ဒီနေရာမှာ သွားကြည့်နိုင်ပါတယ်။\n12:26 AM LeaveaComment Read More\nKznT ခင်ဗျာ.....ကျွန်တော် torrent ကိုသုံးချင်ပါတယ်ခင်ဗျာ.....ကျွန်တော် upload speed ထည့်တဲ့နေရာမှာ အဆင်မပြေဖြစ်နေလို ့ဗျာ........Test လုပ်လိုက်ရင် Bandwidth ကအဆင်ပြေပြီးတော့ Your upload speed က အမြဲတမ်းလိုလို ၀ါနေတယ်ဗျာ.....ကျွန်တော့်အခန်းရှေ ့ကညီလေး yawnathan သုံးတာတော့အဆင်ပြေတယ်ဗျာ.....သူနဲ ့ကျွန်တော်နဲ ့သုံးတဲ့နက်ကလည်းတူပါတယ်........ကျွန်တော်သိချင်တာက သူထည့်တဲ့ your upload speed ကိုထည့်ရင်ကော အဆင်ပြေလားဗျာ......ကျွန်တော်တော့သုံးချင်လို ့ခဏခဏ test လုပ်တာလည်းအဆင်မပြေလို ့ခင်ဗျာ......KznT ကိုဆက်သွယ်လို ့ရမယ့် လိပ်စာလေးရှိရင်ပေးလို ့ရမလားဗျာ.....gtalk လိပ်စာလေးပဲဖြစ်ဖြစ်ပေါ့ဗျာ.....ကျွန်တော်က KznT ပို ့စ်တွေကိုဆိုရင်အမြဲတမ်းအားပေးနေကျပါ.....ကျွန်တော်အကြံပေးချင်တာက KznT ပို ့စ်တွေကို PDF လေးလုပ်ပေးပါ့လားဗျာ......ကျွန်တော်တို ့လိုလူတွေအတွက်အကျိုးရှိလို ့ပါခင်ဗျာ........KznT ဖိုရမ်မှာလည်ပတ်ရင် အကျိုးပြုပို ့စ်တွေများများရေးနိုင်ပါစေဗျာ.....\nကိုဆန်းမောင်Torrent သုံးတဲ့ အချိန်မှာ ခုကြုံနေရတဲ့ အခက်အခဲလေး ပြေလည်အောင် ကျွန်တော် နဲနဲ အကြံပြုကြည့်ပါမယ်။\nကိုဆန်းမောင် ပြောသလို Connection ကို Configuring လုပ်တဲ့ အချိန်မှာ Your upload speed က အမြဲတမ်းလိုလို ၀ါနေတယ် ဆိုတာက သိပ်တော့ မကောင်းပါဘူး။ ဘာလို့လည်း ဆိုတော့ Torrent ဆိုတာမျိုးက download ထက် Upload ကို ပိုတန်ဖိုးထားတာ မို့လို့ Torrent မှာ အကောင်းဆုံး Performance ရဖို့ ဆိုရင် ကျွန်တော်တို့ စက်မှာ upload speed ကို maximum ရနိုင်အောင် ချိန်ညှိနိုင်ဖို့ လိုပါတယ်။ ဒီအတွက်ကလည်း သိပ်တော့ ခက်ခက်ခဲခဲကြီး မဟုတ်ပါဘူး။ µTorrent အသုံးပြုမယ့် users တွေ အဆင်ပြေအောင် ဖန်တီးပေးထားတဲ့ built-in connection setup function ပါဝင်ပြီးသားပါ။ အဆင့်လိုက် လုပ်ဆောင်ပုံလေး ကျွန်တော် ပြောပြပေးပါ့မယ်။\n( ၁ ) uTorrent ကိုဖွင့်ပြီး Options > Setup Guide ကနေပဲ ဖြစ်ဖြစ် ၊ Ctrl + G ကို နှိပ်ပြီးတော့ပဲ ဖြစ်ဖြစ် Setup Guide ထဲကို အရင်ဝင်လိုက်ပါ။\n( ၂ ) "Run tests" ဆိုတာကို မနှိပ်ခင်မှာ Bandwidth နေရာမှာ ကျွန်တော်တို့ နေတဲ့ နေရာနဲ့ အနီးစပ်ဆုံး ဖြစ်နိုင်မယ့် နေရာတစ်ခုကို ရွေးပေးပြီး Your upload speed နေရာမှာတော့ မိမိဆီကနေ အများဆုံး upload တင်ပေးနိုင်မယ့် Speed ကို ဖြည့်ပေးရပါမယ်။ ( ဒီနေရာမှာ တစ်ခုရှိတာက ဒီ နှစ်ချက်လုံးကို မလုပ်ဆောင်ပဲ "Run tests" ကို တစ်ခါတည်း နှိပ်လိုက်မယ် ဆိုရင်လည်း ဖြစ်ပါတယ်။ ) အဲလို လုပ်မယ်ဆိုရင် လတ်တလော ရွေးပေးလိုက်တဲ့ location နဲ့ ဆက်စပ်ပြီး download နဲ့ upload speed ကို Torrent ကနေ သူ့ဘာသာသူ စီစစ်ပေးပါလိမ့်မယ်။ ရတဲ့ result ကိုလိုက်ပြီး အမှားခြစ် အမှန်ခြစ်တွေ ဆိုတာ ဖော်ပြပါလိမ့်မယ်။ တကယ်လို့ အမှားခြစ် တွေ ပြနေရင် downarrow ကနေ တဆင့် မိမိ location နဲ့ နီးစပ်ရာရယ်လို့မှ မဟုတ်ပါဘူး - တစ်ခြား location တွေကို ချိန်းပြီး Run tests ကို ဆက်လုပ်ကြည့်ပါ။ နေရာတစ်ခုချင်းစီအလိုက် ထွက်လာတဲ့ Result တွေကို screen shot ရိုက်ထားပါ။ Result တွေက တစ်ခုနဲ့ တစ်ခု မတူပါဘူး။ သေသေချာချာ သတိထားကြည့်ကြည့်ပါ။ Locations ပြောင်းတာနဲ့ upload နဲ့ download speed test ကနေ ရလာတဲ့ result တွေ ပြောင်းသွားပါလိမ့်မယ်။ အားလုံးပြီးသွားရင် တစ်ခုချင်းစီ အလိုက် တစ်ပုံချင်းစီ ကြည့်ပြီး ဘယ် location နေရာက Results မှာပါလာတဲ့ upload နဲ့ download က အကောင်းဆုံးလဲ ဆိုတာ ရွေးချယ်ပါ။ ဥပမာ ဆိုကြပါစို့ တစ်ခုမှ အစိမ်းရောင် အမှန်ခြစ် မပြခဲ့ပဲ အမှားခြစ်တွေ အဝါရောင် အမှန်ခြစ်တွေ ပြခဲ့မယ် ဆိုရင်တောင် အားလုံး ထဲကမှ ကျွန်တော်တို့နဲ့ အနီးစပ်ဆုံး upload နဲ့ download speed ကို screen shot ကနေ တဆင့် သိထားခဲ့ပြီ မို့လို့ အဲ့ဒီ့ မိမိ speed နဲ့အနီးစပ်ဆုံး နေရာကို bandwith နေရာမှာ ဖြည့်ပြီး Save & Close ကိုပေးပါ။ တကယ်လို့ နေရာ အားလုံးက အစိမ်းရောင် အမှန်ခြစ်ပြတယ် ဆိုလည်း ကောင်းသထက် ကောင်းတာကို လိုချင်ရင် တစ်ခုချင်းစီ လိုက်စမ်း - screen shot ရိုက်ပြီး စစ်ဆေး - speed test မှာ results အများဆုံးရတဲ့ location ကို ဖြည့်ယူရမှာ ဖြစ်ပါတယ်။ အလုပ်ရှုပ်တယ်လို့ ထင်ရပေမယ့် ကျွန်တော်တို့က အကောင်းဆုံးကို လိုချင်တာ မလား ?\n( ၃ ) နောက်ထပ်သိသင့်တာ တစ်ခုက အဝါရောင် အမှန်ခြစ်ပြတာ အမှားပြတာ ဘာညာ ဆိုတာတွေ စိတ်ထဲမှာ သိပ်ထည့်မထားပါနဲ့။ အဲတာတွေက မိမိသုံးနေတဲ့ connection ပေါ်မူတည်ပြီး ပြောင်းလဲသွားတတ်ပါတယ်။ အဓိက Torrent ရဲ့ သဘောက မိမိသုံးနေတဲ့ Speed နဲ့ အနီးစပ်ဆုံးကိုက်ညီမယ့် upload နဲ့ download speed ကိုချိန်ညှိနိုင်ဖို့ပါ။ အဲတာကို ကိုက်အောင် ချိန်ညှိနိုင်မယ် ဆိုရင် အဝါရောင်ပြပြ အစိမ်းရောင်ပြပြ Torrent သုံးရတာ အဆင်ပြေပါလိမ့်မယ်။ upload နဲ့ download speed ကို ဘယ်နားကြည့်ပြီး ချိန်ညှိရမှာလဲ ဆိုတာ ကျွန်တော့်စက်က Results နဲ့ ဥပမာ ပြလိုက်ပါတယ်။\n( ၄ ) နောက်တစ်ခုက upload နဲ့ download speed ကို လိုတာထက်ပိုပြီး မြှင့်ချိန်လိုက်မိလို့ Download Speed ပိုကောင်းမလာနိုင်တဲ့ အပြင် download speed ကိုပါပိုဆိုးသွားစေနိုင်ပါတယ်။ အဲလိုပဲ လိုတာထက် လျော့ပြီး ချိန်လိုက်မိပြန်ရင်လည်း အပေါ်မှာ ပြောခဲ့သလိုပဲ same result ပဲ ရပါလိမ့်မယ်။ အမှန်ခြစ်တွေ အမှားခြစ်တွေ ဝါတာတွေ စိမ်းတာတွေထက် မိမိ upload နဲ့ download speed နဲ့ အနီးစပ်ဆုံး ကိုက်ညီမယ့် right setting ကို ချိန်ညှိနိုင်ဖို့က အဓိကပါ ကိုဆန်းမောင်ရေ။\nကို yawnathan သုံးတာတော့ အဆင်ပြေတယ်ဆိုတဲ့စကားကို ဆက်ပြီး ရှင်းရရင်တော့ Network ပိုင်းဆိုင်ရာတွေ နည်းနည်း ထည့်ပြောမှ ရပါလိမ့်မယ်။ သုံးတဲ့ အင်တာနက်ချင်း တူတယ်လို့ ဆိုပေမယ့် Network တစ်ခုအတွင်းမှာ ဆိုရင် သွယ်ဆက်ထားတဲ့ cable လိုင်းချင်းက မတူတာတွေ ရှိသလို ၊ ကြားမှာ Router တွေ ခံထားတာ Ethernet hub ခံပြီး အင်တာနက်ကို ခွဲသုံးတယ်ဆိုတာမျိုးတွေ ရှိပါတယ်။ ဒီလို အခြေအနေတွေမှာ အင်တာနက် တစ်ခုတည်း သုံးတယ် ဆိုပေမယ့် သူ့ အခန်းကို ဝင်တဲ့ Cable မှာရှိတဲ့ Data Transfer Rate နဲ့ ကို ဆန်းမောင် အခန်းကို ဝင်တဲ့ Data Transfer Rate နဲ့က တူချင်မှ တူပါလိမ့်မယ်။ ကိုဆန်းမောင်နေတဲ့ နေရာမှာ တပ်ဆင်ထားတဲ့ Network သွယ်တန်းမှုပေါ်မူတည်ပြီး ညံ့ရင်ညံ့သလို Data Transfer လုပ်တဲ့ အချိန်မှာ Network cable အတွင်း Data Collision ဖြစ်ပေါ်မှုတွေ ပေါ်ပေါက်နိုင်ပါတယ်။ အဲလို ဖြစ်ပေါ်တာတွေ များလာရင် ဘာဖြစ်လာမလဲ ဆိုတော့ ဒီ အင်တာနက် တစ်ခုတည်းကို သုံးနေတာချင်း တူပေမယ့် သူ့စက်မှာ ကျတော့ speed က အကောင်း ကိုယ့်စက် ရောက်တော့ကျ Speed က မကောင်း ဆိုတာတွေ ဖြစ်လာတတ်ပါတယ်။ ဒါတွေကို ချဲ့ပြောနေရင် ပြီးမှာ မဟုတ်တော့လို့ ဒီလောက်နဲ့ပဲ နားလိုက်ပါမယ်။ အနှစ်ချုပ်ရရင် -\nအမှန်ခြစ်တွေ အမှားခြစ်တွေ ဝါတာတွေ စိမ်းတာတွေထက် မိမိ upload နဲ့ download speed နဲ့ အနီးစပ်ဆုံး ကိုက်ညီမယ့် right setting ကို ကျွန်တော်အထက်မှာ ပြောခဲ့ပြီးသလို ချိန်ညှိနိုင်ဖို့ ကြိုးစားကြည့်ပါလို့ .. နောက်ဆုံးမှာပါရစေ။ အဆင်ပြေပါစေဗျာ။\nကျွန်တော်အပါအဝင် လူအတော်များများ တစ်နေ့နဲ့ တစ်နေ့ အင်တာနက် သုံးဖြစ်တယ်ဆိုတာ ဟိုဝင်လိုက် ဒီထွက်ထိုက် .. ဟိုဂိမ်းဆော့လိုက် ၊ ဒီဂိမ်းဆော့လိုက် ၊ Facebook ဝင်လိုက် ၊ Blogging လိုက် … စာအုပ်ဖတ်လိုက် ၊ သီချင်းနားထောင်လိုက် ဆိုပြီး ပုံစံမျိုးစုံနဲ့ အင်တာနက်ဆိုတာကြီးကို အသုံးချနေခဲ့ကြတယ်။ တစ်ခါတစ်လေ သီချင်းလေး နားထောင်ရင်းနဲ့ ဒီသီချင်းလို့ ကြိုက်လို့ ဒေါင်းလုပ်ချပြီး သိမ်းထားလိုက်ချင်တယ် .. တစ်ခါတစ်လေကျ တော့ Sherlock Holmes, Avater, တို့လို အခွေကောင်းလေးတွေတွေ့ရင် ကိုယ်လည်းကြည့် သူများလည်း ပြရအောင် စက်ထဲမှာ ထည့်ထားလိုက်ချင်တယ် .. တစ်ခါတစ်လေ ကွန်ပြူတာ အတွက် မဖြစ်မနေလိုလို့ အရေးကြီး ဆော့ဖ်ဝဲလ်လေးတွေ အပူတပြင်းလိုက်ရှာ ပြီး ဒေါင်းလုပ်ချရတယ် .. တစ်ခါတစ်လေ ကျောင်းက၊ အလုပ်က ပေးတဲ့ Projects တွေ ၊ Assignments တွေ အတွက် အထောက်အကူပြု မှီငြမ်းကိုးကား လို့ ရအောင် E-Books လေးတွေ လိုချင်ပြန်ရော .. အဲလိုနဲ့ တစ်နေ့နဲ့တစ်နေ့ ကျွန်တော်တို့တွေ ရလိုမှုတပွေ့တပိုက်ကို ရင်မှာပိုက်ပြီး နေ့ရက်တိုင်းကို ဖြတ်သန်းခဲ့ကြတယ်။ ခုလည်း ဖြတ်သန်းနေတယ်။ နောက်လည်း ဖြတ်သန်းနေရဦးမယ်။ အဲတော့ ဖြတ်သန်းနေရမယ့် ကာလတစ်လျှောက်လုံးမှာ ကျွန်တော်တို့အတွက် အမြဲပတ်သတ်နေမှာ ဘာလဲလို့ ကျွန်တော် စဉ်းစားကြည့်မိတယ်။ အဲဒါကတော့ ကျွန်တော်တို့ အတွက် ဘယ်တော့မှ ဖြည့်တင်းလို့ မပြည့်နိုင်တဲ့ “ Downloading “ လုပ်ငန်းစဉ်ကြီးပါပဲ။\nDownloading ဆိုတာ File Sharing လုပ်ခြင်းကနေ ပေါက်ဖွားလာတဲ့ နောက်ဆက်တဲွ ရလာဒ်တစ်ခုပါ။ File Sharing ဆိုတာ စီးပွားရေး ရှုဒေါင့်ကနေ ကြည့်ရင် ဝယ်လိုအား နဲ့ ရောင်းလိုအားကြားက ပေါင်းကူး တံတားတစ်ခုလိုပါပဲ။ ဝယ်လိုအားလို့ ပြောလို့ရတဲ့ Downloader တွေရဲ့ တောင်းဆိုမှု တွေကြောင့် ရောင်းလိုအားလို့ဆိုလို့ရတဲ့ Up loader တွေပေါ်ပေါက်လာပြီး သူတို့ ၂ ယောက်ကြားမှာ ဆက်သွယ်ပေါင်းစည်းမှု အဖြစ် File Sharing ဆိုတာ ပေါ်ပေါက်လာခဲ့ပါတယ်။ File Sharing ကိုအရင်တစ်ချိန်ကတော့ ဘယ်သူမှ ဒီလောက်ကြီး စိတ်လည်းမဝင်စားခဲ့ကြဘူး။ စိတ်ကူးထဲလည်း မရှိခဲ့ကြဘူး။ ဒါပေမယ့် ခုခေတ်မှာတော့ အရာရာ အင်တာနက် ခေတ်ဖြစ်လာခဲ့ပြီ .. ဘယ်လောက်ထိတောင်လဲ ဆို အရင်တစ်ချိန်က Applications တွေ ဗြွတ်လိုက်တင်ပြီး အလုပ်လုပ်နေကြတဲ့ Desktop တွေ ၊ Laptop တွေကိုတောင် အသုံးမလိုတော့ သယောင်ထားခဲ့ပြီး ipad တို့ netbook တို့ဆိုတာ ပေါ်လာခဲ့ပြီ .. စီးပွားရေး သမားတွေက အင်တာနက်ရဲ့ အသုံးဝင်ပျံ့နှံ့လာမှုနဲ့ File Sharing အကြောင်းကို ကောင်းကောင်း ရိပ်စားမိပြီး RapidShare တို့လို .. Megaupload တို့လို့ Hotfile တို့လို Uploading တို့လို အစရှိသဖြင့် Downloader နဲ့ Up loader တြွေကားမှာ Hosting Service ဆိုတဲ့ နာမည်လှလှ သုံးပြီး စီးပွားရေးတွေ လုပ်လာကြပြီ။ RapidShare မှာဆို FreeUser တစ်ယောက်အတွက် Applications လေး တစ်ခုဒေါင်းလုပ်ချဖို့ သွားရင် Wait ….. Minutes ဆိုတာကြီး တက်လာပြီ .. တစ်ခါတစ်ခါ ကိုယ်လည်း ဘာမှဒေါင်းလုပ်မချရသေးပဲ မင်း ip က ဒေါင်းလုပ်ချနေပြီလည်း ပြောရဲ့ .. ရံဖန်ရံခါ ကျတော့ ခုလေးတင် မင်းဒေါင်းလုပ်ချပြီးတာ နောက်ထပ် ဘယ်နမိနစ်စောင့်ပါဦးလို့လည်း ဆိုရဲ့ .. နောက်ပြီး နောက်ထပ် လာသေးတာက လတ်တလော ဆိုဒ်မှာ ဒေါင်းလုပ်ချသူတွေ အရမ်းပြည့်ကျပ်နေလို့ မင်းလို FreeUser တွေအတွက် နေရာလပ်မရှိဘူးလို့လည်း ပြောရဲ့ .. မျက်နှာငယ်လိုက်ရတာ။ နာရီလိုလိုဘာလိုလို Speed တိုင်းတဲ့ ဟာကြီးနဲ့လည်း ပြထားသေးတယ် Free User ဆိုရင် Download speed က0နားမှာ .. Premium User ဆို Max: ( Premium user ဆိုတာ အဲ့ဒီ Hosting ပေးထားတဲ့ ဆိုဒ်မှာ ပိုက်ဆံထည့်ပြီး သုံးတဲ့သူကို ပြောတာ။ )\nသူပြတဲ့ ဘယ်နမိနစ်စောင့်ပါ ဆိုတာကြီးသာ ထိုင်စောင့်နေရလို့ကတော့ အိုသေရချည်ရဲ့ .. ဒါပေမယ့်လည်း ဒီပြဿနာ ကို ယှဉ်ပြိုင်အံတုဖို့ နည်းပညာ သစ်တွေ ဆက်တိုက် ဆက်တိုက် ပေါ်လာခဲ့ပါတယ်။ KaZzA , Morpheus , WinMX သူတို့တွေဟာ ဒီ File Sharing ပြဿနာကို ဖြေရှင်းနိုင်ဖို့ ကနဦးပေါ်ပေါက်လာခဲ့တဲ့ ဆော့ဖ်ဝဲလ်တွေပါပဲ။ ဒီ ပရိုဂရမ်တွေရဲ့ လုပ်ဆောင်မှုက Download လုပ်ချင်သူ နဲ့ Upload လုပ်ပေးမယ့်သူကို ချိတ်ဆက်ပေးပြီး File Sharing လုပ်စေတဲ့ သဘောမျိုးပါ။ ဒီလိုလုပ်လိုက်ခြင်း အားဖြင့် ကိုယ်လိုချင်တဲ့ ဖိုင်တွေ ဒေတာတွေကို ကြားခံနယ်မလိုပဲ ရရှိနိုင်မယ်။ ငွေကုန်ကြေးကျလည်း မများတော့ဘူး။ ဒီ Software တွေရဲ့ ရည်ရွယ်ချက်က ကောင်းပါတယ်။ ဒါပေမယ့် ထင်သလောက် မအောင်မြင်နိုင်ခဲ့ပါဘူး။ ဘာလို့လည်း ဆိုတော့ ဒီ File Sharing type ကို သုံးမယ် ဆိုရင် Downloader ဘက်က ဒေါင်းလုပ် Speed ဘယ်လောက်ကောင်းကောင်း Up loader လုပ်သူဘက်က Speed မကောင်းလို့ မြန်မြန်ဆန်ဆန် တင်မပေးနိုင်တဲ့ အခါ File တစ်ခု ရရှိဖို့အရေး အရမ်းကြန့်ကြာ သွားတတ်လို့ပါ။ ဒါအတော် စိတ်ပျက်ဖို့ ကောင်းတဲ့ လက္ခဏာရပ်ပါပဲ။\nဒါပေမယ့်ခုတော့ ဒီပြဿနာရပ်ကို ဖြေရှင်းဖို့ အတွက် နောက်ထပ် နည်းပညာရပ်တစ်ခု ရှိနေခဲ့ပါပြီ။ ဒါကတော့ BitTorrent ( ခေါ် ) Torrent နည်းပညာရပ်ပါပဲ။ Torrent ဆိုတာ P2P protocol ခေါ် method တစ်ခု ဖြစ်ပြီး အဲ့ကောင်က ဒေါင်းလုပ်ချမယ့်သူနဲ့ ရှယ်ယာပေးမယ့်သူရဲ့ ကြားမှာ Speed ကောင်းကောင်း အရည်အသွေးမြင့်မြင့်နဲ့ File Sharing လုပ်နိုင်တဲ့ Method လို့ ပြောရမှာပါ။ လူတော်တော်များများက Torrent အကြောင်းကို ကြားဖူးနားဝ ရှိကြပေမယ့် သူ့ရဲ့ လုပ်ဆောင်မှု ကိုတော့ ခုချိန်ထိ စမ်းတဝါးဝါးပဲ သိကြပါသေးတယ်။ အဲ့ဒီ့ စမ်းတဝါးဝါးသိကြတဲ့ အတွေးကြောင့် Torrent ဆိုတဲ့ နယ်ပယ်သစ်ဆီ ဘယ်သူမှ ခြေဦးမလှည့်ချင်ခဲ့ကြဘူး။\nနေ့စဉ် ပုံမှန်လည်ပတ်နေကျ ဒီသမားရိုးကျ Internet Download Manager တို့Download Accelerator တို့ကိုပဲ အားကိုးပြီး ယက်ကန်ယက်ကန် ကော်နက်ရှင်မှာ ချလိုက်ပျက်လိုက်နဲ့ Rapidshare တို့ Hotfile တို့ Uploading တို့ဆီပဲ သွားသွား ဒူးထောက်နေခဲ့ကြရတယ်။ ကျွန်တော်တို့ မြန်မာနိုင်ငံလို ဖွံ့ဖြိုးဆဲကာလ ၊ နည်းပညာနဲ့မယဉ်ပါးနိုင်သေးတဲ့ နိုင်ငံဆို ပိုဆိုးပေါ့။ တကယ်တော့ ဘာမှမသိတာ ရှက်စရာ မဟုတ်ပါဘူး။ ရယူလိုစိတ်တစ်ခုပဲ လိုပါတယ်။ အဲဒီ့စိတ်ရှိရင် အရာအားလုံး ပိုင်ဆိုင်နိုင်ပါတယ်။\nကျွန်တော်တို့ ခဏလောက် ဖြစ်ဖြစ် Rapidshare တို့ Hotfile တို့ ကနေခွဲထွက်ပြီး Torrent ကမ္ဘာ ထဲကို တိုးဝင်ကြည့်ရအောင်ဗျာ ..\nဒီ ကျွန်တော်ပြထားတဲ့ ဖိုင်တွေဆိုတာ Torrent ဆိုဒ်တစ်ခုဖြစ်တဲ့ Thepiratebay တစ်ခုတည်းကယူပြထားတာပါ။ လက်ရှိလည်း သူတို့အားလုံး Torrent မှာ တကယ်ရှိနေပါတယ်။ Limit ကန့်သတ်ချက် မရှိပဲလည်း ဒေါင်းလုပ်ချလို့ ရနေပါတယ်။ ဖိုင် တစ်ခုချဖို့ ငွေပေးစရာလည်း မလိုပါဘူး။ ပြောရရင် ဒါဟာ User အချင်း Free Share ပေးထားတဲ့သဘောပါ။ ဒီလိုအသုံးတည့်တဲ့ အရာမျိုးတွေကို ငွေပေးစရာမလိုပဲ ဒေါင်းလုပ်ချနိုင်ဖို့ Torrent နည်းပညာအကြောင်း သိထားဖို့ မလိုဘူးလား။ ဒါကို တစ်ချက်တွေးကြည့်စေချင်ပါတယ်။Torrent နဲ့ အကြောင်းအရာကို ကျွန်တော်မဆွေးနွေးခင်မှာ Forum ထဲမှာ ဆွေးနွေးထားပြီးသား သူ ရှိမရှိ ကျွန်တော်လိုက်ရှာ ကြည့်တော့ ဒီနေရာတွေမှာ ( ၁ ၊ ၂ ) ဆွေးနွေးထားတာလေး တွေ့ခဲ့ပါတယ်။ ဒါပေမယ့် ကျွန်တော် ဆွေးနွေးမယ့် အကြောင်းအရာက နဲနဲ များမယ် ထင်လို့ ကျွန်တော် Topic အသစ်ဖွင့်ဖြစ်လိုက်တာပါ။ နားလည်ခွင့်လွှတ်ပေးစေချင်ပါတယ်။\nအဲတော့ Torrent ဆိုတာ ဘယ်လိုမျိုးလဲ .. သူဘယ်လို အလုပ်လုပ်သလဲ .. သူ့ရဲ့ အခေါ်အဝေါ်တွေက ဘာတွေလဲ .. Torrent ဆို Speed မကောင်းဘူးပဲ ပြောကြတယ် .. Speed ကောင်းအောင် ဘယ် Torrent မျိုးကို ရွေးရမလဲ .. ဘယ် Torrent Client မျိုးကို သုံးမလဲ .. ဘယ် Torrent Search Engines တွေနဲ့ Torrent Files တွေရှာမလဲ .. ဘယ် Torrent ဆိုဒ်တွေက ကောင်းသလဲ .. Torrent ရဲ့ ကောင်းကျိုးက ဘာလဲ .. ဆိုးကျိုးတွေက ဘာလဲ … စသဖြင့် ကျွန်တော် နားလည်သိရှိထားသလောက် အချိန်တစ်ခုပေးပြီး ပြောပြသွားပါမယ်။ Torrent ကို သုံးစွဲဖူးပြီးသား လူလည်းပါမယ် .. အခုမှ အသစ်စမယ့် သူတွေလည်းပါမယ်။ ခပ်ရဲရဲ တိုးဝင်ကြည့်ပါ .. အရံှုးမရှိပါဘူး .. ဘာမှ မရရင်တောင် ဗဟုသုတတော့ ရတာပေါ့ ..\nTorrent ဆိုတာ ဘာလဲ ??\nကျွန်တော်တို့ User အတော်များများဟာ File sharing လုပ်ကြပြီဆိုရင် သာမန် လုပ်ရိုးလုပ်စဉ် လုပ်ဆောင်နေကျ FTP ဒါမှမဟုတ် Email စတာတွေနဲ့ပဲ လုပ်ဆောင်ဖို့ အတွက် အကျွမ်းတဝင်ရှိကြပါတယ်။ Torrent ဆိုတာကတော့ သူတို့နဲ့ မတူပါဘူး။ သူက ကျွန်တော်တို့ အလွယ်တကူ အသုံးချနိုင်ဖို့ အတွက် ဘယ်လိုလုပ်ကိုင် ဆောင်ရွက်ရမယ်ဆိုတဲ့ ညွှန်ကြားချက် အပြည့်အစုံပါဝင်တဲ့ သီးခြား File sharing protocol တစ်ခုပါ။ Email ဒါမှမဟုတ် FTP ကို အသုံးပြုပြီး File sharing လုပ်တယ် ဆိုတာဟာ မိမိအလိုရှိရာဖိုင်ကို သိမ်းဆည်းသိုလှောင်ပေးထားတဲ့ ကွန်ပြူတာတစ်ခုနဲ့ သူ့ကို လာရောက်ဆက်သွယ်ပြီး ဖိုင်လက်ခံရယူမယ့် အခြားကွန်ပြူတာတို့ရဲ့ ဆက်သွယ်ချက်ကို ကိုယ်စားပြုတဲ့ Sharing လုပ်ဆောင်နည်း ဖြစ်ပါတယ်။ Torrent ကတော့ သူတို့နဲ့ မတူပါဘူး - FTP မှာ ဖိုင်တစ်ခုကို နေရာတစ်ခုတည်းမှာ သိုလှောင်ပြီး အခြားနေရာ အနှံ့အပြားမှာ ရှိနေတဲ့ ကွန်ပြူတာတိုင်းက မိမိအလိုရှိရာဖိုင်ကို ဆွဲကြပေမယ့် - Torrent မှာကတော့ Peer-to-Peer ဆိုတဲ့ နည်းပညာရပ်ကို သုံးပြီး ဒီ ဖိုင်တစ်ခုတည်းကိုပဲ နေရာအနှံ့အပြားမှာ ရှိနေတဲ့ ကွန်ပြူတာတိုင်းမှာ သိမ်းဆည်းပေးသလို နေရာအနှံ့အပြားမှာရှိနေတဲ့ ကွန်ပြူတာတိုင်းကနေလည်း တစ်ချိန်တည်း တစ်ပြိုင်တည်း ဒေါင်းလုပ်ချလို့ ရနိုင်အောင် စီစဉ်ပေးထားပါတယ်။ ကျွန်တော်တို့တွေ Torrent နည်းပညာကို အသုံးပြုပြီး မိမိမှာရှိနေတဲ့ exe, mp3, AVI, JPEG, Doc စတဲ့ ဖိုင်အမျိုးအစား မျိုးစုံကို Share ပေးလို့ရသလို .. Download ချပိုင်ခွင့်လည်း ရှိပါတယ်။\nအထက်ဖော်ပြပါပုံကနေ တစ်ဆင့် ပုံမှန် ကျွန်တော်တို့ လည်ပတ်နေကျ Network Sharing တစ်ခုနဲ့ Torrent Network ပေါ်မှာ ရှိနေတဲ့ Sharing တစ်ခုရဲ့ ကွာခြားပုံကို သိသာစေနိုင်ပါတယ်။ အကြောင်းအရာ တစ်ခုကို မစတင်သေးခင် စိတ်ပျက်မသွားပါနဲ့ဦး။ ပုံကိုကြည့်လိုက်ရင် မျက်စိရှုပ်စရာ ကောင်းနေပေမယ်လို့ သူ့အကြောင်းအရာက ဒီလောက်ထိ ခက်ခက်ခဲခဲ နက်နက်နဲနဲကြီး မဟုတ်ပါဘူး။\nTorrent Language အား စတင်လေ့လာခြင်း\nနည်းပညာရပ် တစ်ခုအကြောင်းကို စုံစုံစေ့စေ့ နားလည်နိုင်ဖို့ဆိုရင် သူ့နည်းပညာရပ်ထဲမှာ အသုံးပြုနေတဲ့ စကားလုံးတွေ အကြောင်းကို အရင်ဆုံး ထိတွေ့ထားဖူး ပြီးသား ဖြစ်သင့်ပါတယ်။ ဒီအောက်က စကားလုံးတွေနဲ့ ရှင်းလင်းချက်တွေကတော့ ကျွန်တော်တို့ Torrent နည်းပညာအကြောင်းကို ရှင်းလင်းတဲ့ အခါမှ အလွယ်တကူ နားလည်လွယ်အောင် ယဉ်ပါးပြီးသား ဖြစ်နေသင့်တဲ့ Torrent Language ထဲက စကားလုံး တစ်ချို့ပါ။\n( ၁ ) Torrent - အစပထမဆုံး စပြောရရင်တော့ အပေါ်မှာလည်း အစပျိုး ပြောထားခဲ့ပြီးသား torrent ဆိုတဲ့ စကားလုံးနဲ့ပဲ စပါ့မယ်။ ကျွန်တော်တို့ Torrent ဖိုင်တွေ အစပထမဆုံး ဒေါင်းလုပ်ချလိုက်တဲ့ အချိန်မှာ .torrent ဆိုတဲ့ စာလုံးနဲ့ဆုံးတဲ့ ဖိုင်တစ်ခု ကို အဦးဆုံးတွေ့ရပါလိမ့်မယ်။ အဲဒီ့ ဒေါင်းလုပ်ချလို့ ပထမဆုံး ရလာတဲ့ .torrent ဆိုတာ ကျွန်တော်တို့ လိုချင်နေတဲ့ ဖိုင်တစ်ခုလုံး မဟုတ်သေးပါဘူး။ သူ့ပမာဏက အရမ်းသေးငယ်ပြီး .torrent နဲ့ အဆုံးသတ်ထားတဲ့ သူ့ထဲမှာ ပါဝင်တာက ကျွန်တော်တို့ လိုချင်နေတဲ့ ဖိုင်ရဲ့ ကိုယ်ရေးအချက်အလက်တွေနဲ့ လတ်တလောမှာ အဲ့ဒီ့ဖိုင်ကို ဘယ်သူတွေက Sharing လုပ်ထားတယ် ဆိုတာကိုပဲ ရည်ညွှန်းဖော်ပြချင်တဲ့ ဖော်ညွှန်းချက်ပဲ ပါဝင်တာပါ။ သူက ဘာနဲ့ တူသလဲ ဆိုရင် Torrent အတွက် အသုံးပြုတဲ့ မြေပုံညွှန်းတစ်ခုနဲ့ တူပြီး ကိုယ်အလိုရှိရာဖိုင်ကို ဘယ်နေရာကနေ စုစည်းရယူနိုင်မယ်ဆိုတဲ့ သတင်းအချက်အလက်ကို စုစည်းပေးထားတဲ့ ဖိုင်အမျိုးအစား တစ်ခုပဲ ဖြစ်ပါတယ်။\n( ၂ ) BitTorrent client - BitTorrent client ဆိုတာ Torrent နည်းပညာကို အသုံးပြုပြီး .torrent နဲ့ အဆုံးသတ်ထားတဲ့ ဖိုင်တွေထဲမှာပါဝင်နေတဲ့ သတင်းအချက်အလက် အကြောင်းအရာတွေကို ဖတ်ရှုပြီး အလိုရှိရာ ဖိုင်တွေကို တည်နေရာ အသီးသီးက စုစည်းဒေါင်းလုပ် ရယူနိုင်အောင် စွမ်းဆောင်ပေးတဲ့ Software တစ်ခုပဲ ဖြစ်ပါတယ်။ Torrent Client အမျိုးအစား အမျိုးမျိုးရှိပြီး လူသုံးများကြတဲ့ Client တွေကတော့\nဒီဖော်ပြထားတာတွေ အားလုံးက လူသိများတဲ့ Torrent Client တွေပါ။ တစ်ခြား Client တွေလည်း အများအပြားရှိနေပါသေးတယ်။\n( ၃ ) Peer - Peer ဆိုတာ Torrent ဖိုင်တစ်ခုချင်းစီရဲ့ Download ဒါမှမဟုတ် Upload လုပ်နေတဲ့ လုပ်ငန်းစဉ်မှာ ပါဝင်ပတ်သတ်နေတဲ့ ကွန်ပြူတာ အားလုံးကို ဆိုလိုပါတယ်။\n( ၄ ) Seeder - Seed သို့တည်းမဟုတ် Seeder ဆိုတာ Torrent Network အတွင်းမှာရှိနေတဲ့ Share ပေးထားသမျှ ဖိုင်တွေထဲက မိမိအလိုရှိရာ ဖိုင်တစ်ခုခုကို ဖြစ်မြောက်ပြီးဆုံးအောင် ဒေါင်းလုပ်ချပြီးသွားတဲ့ သူကို ဆိုလိုပါတယ်။ ဒီလောက်နဲ့တင် မပြည့်စုံသေးပါဘူး။ Seeder ရဲ့ အကြောင်းတရားက Torrent မှာ တော်တော်လေး အရေးပါပါတယ်။ ကျန်တဲ့ ဝေါဟာရတွေ မသိနားမလည်ရင် နေပါ။ ဒီ Seeder အကြောင်းကိုတော့ ကောင်းကောင်း နားလည်ထားဖို့ လိုပါတယ်။ Torrent Network အတွင်းက မိမိအလိုရှိရာ ဖိုင်တစ်ခုကို ဖြစ်မြောက်ပြီးဆုံးအောင် ဒေါင်းလုပ်ချပြီးသွားယုံနဲ့ Seeder တစ်ယောက် မဖြစ်ပါဘူး။ Torrent ဆိုတာ Peer-to-Peer နောက်တစ်မျိုးအခေါ် User to User Share ပေးထားတဲ့ သဘောထားမျိုး ဖြစ်တာမို့လို့ ကိုယ် ဒေါင်းလုပ်ချချင်တဲ့ ဖိုင်ကို ဖြစ်မြောက်ပြီးဆုံးအောင် ဒေါင်းလုပ်ချနိုင်ဖို့အတွက် ကိုယ်လိုချင်တဲ့ ဖိုင်ရှိနေပြီးသား User တစ်ယောက် သို့တည်းမဟုတ် အများကနေ Seeder အမည်ခံပြီး ကိုယ့်ကို Share ပေးထားရတာ ဖြစ်သလို၊ ကိုယ် အဲ့ဒီ့ဖိုင်ကို ရရှိပြီးသွားတဲ့ အချိန်မှာလည်း ကိုယ့်လိုပဲ အဲ့ဖိုင်ကို လိုချင်နေကြမယ့် တစ်ခြား User တွေအတွက် ကိုယ်ကတစ်ဖန် ပြန်ပြီး Seeder အဖြစ်နဲ့ Share ပေးနိုင်ဖို့ ကြိုးစားရမှာ ဖြစ်ပါတယ်။ အဲလို Torrent Network ကနေ ကိုယ်လက်ခံရရှိပြီးသား ဖိုင်တစ်ခုကို Seeder အမည်ခံနဲ့ Upload တင်ပြီး share ပေးထားသူမျိုးကိုသာ ကျွန်တော်တို့က Seeder အစစ်အမှန် တစ်ယောက် အဖြစ် သတ်မှတ်လို့ ရပါတယ်။ တကယ်လို့ ကိုယ်က Torrent Network ကနေ ဖိုင်တစ်ခုခုကို ပြီးဆုံးအောင် download ချခဲ့တယ် ဒါပေမယ့် သူများတွေ အဲ့ဖိုင်ကို ဒေါင်းလုပ်ချနိုင်ဖို့ အတွက်ကျတော့ ကိုယ်က seeder တစ်ယောက်အဖြစ်နဲ့ ကိုယ်ဒေါင်းလုပ်ချခဲ့တဲ့ ဖိုင်ကို Upload တင်ပြီး share မပေးခဲ့ဘူးဆိုရင် သူ့လိုလူမျိုးကို Seeder အဖြစ် မသတ်မှတ်ပါဘူး။ Leecher အဖြစ်ပဲ သတ်မှတ်ပါတယ်။\n( ၅ ) Leecher - Leecher ဆိုတာ Torrent Network အတွင်းမှာရှိနေတဲ့ Share ပေးထားသမျှ ဖိုင်တွေထဲက မိမိအလိုရှိရာ ဖိုင်တစ်ခုခုကို Download ချနေဆဲ ဒေါင်းလုပ်ချမှု မပြီးဆုံးသေးသူများကို ဆိုလိုပါတယ်။ Leecher ဆိုသူတွေဟာ သူတို့ရဲ့ သက်ဆိုင်ရာသက်ဆိုင်ရာ ဒေါင်းလုပ်ချမှု လုပ်ငန်းစဉ်ပြီးဆုံးသွားမယ့် အချိန်မှာတော့ Network အတွင်းမှာ သူ ဒေါင်းလုပ်ချထားရာ ဖိုင်ကို Share ပြန်ပေးရင်းနဲ့ Seeder ဖြစ်လာနိုင်ချေရှိသူများ လို့ ဆိုရင်လည်း မမှားပါဘူး။ ဒါပေမယ့် Leecher တိုင်းက Seeder ဖြစ်လာမယ်လို့ ပြောလို့ မရပါဘူး။ ဆိုလိုတာက Leecher တစ်ယောက်ဟာ သက်ဆိုင်ရာဖိုင်တစ်ခုကို ဒေါင်းလုပ်ချလို့ ပြီးသွားရင်တောင် တစ်ခြားသူအတွက် Share ပြန်မပေးခဲ့ဘူးဆိုရင် သူဟာ Seeder ဖြစ်လာမှာ မဟုတ်ပဲ Leecher နေရာမှာပဲ ရပ်တည်နေမှာ ဖြစ်ပါတယ်။ အပေါ်မှာ ပြောခဲ့တဲ့ သဘောတရားနဲ့ ဆင်ပါတယ်။\n( ၆ ) Share Ratio - Share Ratio ဆိုတာ Torrent Network ကို အသုံးပြုပြီး Download ချသူ User တစ်ယောက်ရဲ့ Upload တင်ပေးတဲ့ ပမာဏကို သူ ဒေါင်းလုပ်ချခဲ့တဲ့ ပမာဏနဲ့ စားလို့ ရလာမယ့် ရလာဒ်ကို ဆိုလိုပါတယ်။ ဥပမာ လူတစ်ယောက်က Torrent Network ကို အသုံးပြုပြီး 5GB လောက်ပမာဏ ရှိတဲ့ ဖိုင်တစ်ခုကို ဒေါင်းလုပ်ချခဲ့တယ် ဆိုပါစို့။ သူဟာ ဒေါင်းလုပ်ချလို့ ပြီးပြီးချင်း Seeder တစ်ယောက် အဖြစ်ရပ်တည်ပြီး အခြားသူငါတွေကိုလည်း ဒေါင်းလုပ်ချလို့ ရနိုင်အောင် ကိုယ်ရထားတဲ့ ဖိုင်ပမာဏဖြစ်တဲ့ 5GB အတိုင်း Upload ပြန်တင်ပေးထားမယ် ဆိုရင် သူရဲ့ Share Ration ပမာဏဟာ 5/5 = 1 ဖြစ်လာမှာ ဖြစ်ပါတယ်။ ဒီ Share ratio ပမာဏဟာ 1 ဒါမှမဟုတ် 1 ထက်ကျော်မယ်ဆိုရင် + ဘက်ဆောင်တဲ့ ကောင်းမွန်တဲ့ လက္ခဏာရပ်ဖြစ်ပြီး မိမိရဲ့ လုပ်ဆောင်မှုကြောင့် အခြားသူငါတွေပါ အဆင်ပြေလွယ်ကူစွာ ဒေါင်းလုပ်ချလို့ ရနိုင်အောင် ကူညီပေးတဲ့ သဘောကို ဆောင်ပါတယ်။ တကယ်လို့ ဒေါင်းလုပ်ချတာက 5GB Upload ပြန်တင်ပေးတော့2Gb လောက် တစ်ဝက်တစ်ပျက် တင်ပေးပြီး ဖျက်ပစ်လိုက်မယ်ဆိုရင် Share Ratio 2/5 = 0.4 ဖြစ်သွားပြီး သူ့ရဲ့ အဓိပ္ပါယ်က စိတ်ထားမပြည့်ဝသူ မိမိအလိုရှိရာကိုသူ ယူငင်ပြီး အများအကျိုး သယ်ပိုးဆောင်ရွက်မပေးလိုသူ တစ်ယောက် အဖြစ် သတ်မှတ်ရမှာဖြစ်ပါတယ်။ ဒါကြောင့် အတိုချုံးပြောရရင် Share Ratio ဟာ 1 သို့မဟုတ် 1 ထက်များမယ်ဆို လူပီသပါတယ်။ 1 အောက်နည်းမယ်ဆိုရင်တော့ လူမပီသသူ တစ်ယောက် ဖြစ်သွားနိုင်ပါတယ်။\n( ရ ) Swam - Swam ဆိုတာ Torrent Network ထဲမှာ ရှိနေပြီး Torrent Process အတွင်းမှာ ရှိနေသူ Seeders နဲ့ Leechers များ ( ကွန်ပြူတာများ ) အားလုံးရဲ့ စုစုပေါင်း အရေအတွက်ကို ခေါ်ပါတယ်။\n( ၈ ) Tracker - Tracker ဆိုတာ Sever တစ်ခုဖြစ်ပြီး သူ့အထဲမှာမှ Torrent Network ထဲမှာ ရှိနေတဲ့ ကွန်ပြူတာတွေထဲက ဘယ်သူ့ဆီမှာ ဘယ်ဖိုင်တွေ ရှိနေပြီး ဘယ်သူကတော့ ဘယ်ဖိုင်တွေ လိုအပ်နေတယ်ဆိုတဲ့ သတင်းအချက်အလက်တွေကို တံတားတစ်စင်းပမာ Seeders တွေနဲ့ Leechers တြွေကား ဆက်သွယ်ပေါင်းကူးပေးတဲ့ အရာတစ်ခုပဲ ဖြစ်ပါတယ်။ Tracker အများစုကတော့ Public ဖြစ်ပြီး တစ်ချို့ Tracker တွေကတော့ Register လုပ်ဖို့ လိုအပ်တဲ့ Private Tracker တွေ အဖြစ်လည်း ရှိနေတတ်ပါတယ်။\n( ၉ ) Index - Index ဆိုတာ Website ပေါ်မှာ သိမ်းဆည်းထားတဲ့ .torrent ဖိုင်စာရင်းတွေကို ရှာဖွေနိုင်ဖို့ ရည်ညွှန်းပေးတဲ့ ရည်ညွှန်းအမည် တစ်ခု ဖြစ်ပါတယ်။\nTorrent နှင့် Copyright Laws များ အကြောင်း\nTorrent Network ကို အသုံးပြုတော့ မယ် ဆိုရင် မဖြစ်မနေ သိထားသင့်တာ Copyright Laws အကြောင်းပါ။ လိုရင်းကို မရောက်နိုင်ပဲ ဒီအကြောင်းကို အရင်စပြောရတယ်ဆိုတာကလည်း မဖြစ်မနေ သိထားသင့်ထားသင့်လို့ ပြောပြခြင်း ဖြစ်ပါတယ်။ မြန်မာနိုင်ငံမှာ ခိုးကူးခွေတွေနဲ့ ပတ်သတ်ပြီး အဆိုတော်တွေ ထုတ်လုပ်သူတွေ တော်တော် ဒုက္ခရောက်ကြရပါတယ်။ ပရိတ်သတ်တွေက မူရင်းခွေတွေ မဝယ်ကြတော့ပဲ ဈေးပေါပေါနဲ့ ရတဲ့ ခိုးကူးခွေတွေ ဝယ်ကြတယ်။ ခိုးကူးခွေနဲ့ ပတ်သတ်ပြီး မရောင်းချကြဖို့ မဝယ်ယူကြဖို့ သတိပေးစာတွေ တိုက်တွန်းချက်တွေ ရှိနေပေမယ့် အမြစ်ပျက်အောင်တော့ မနှိမ်နှင်းနိုင်သေးပါဘူး။ ဒီအကြောင်းအရာနဲ့ Torrent က ဘယ်လို ပတ်သတ်သလဲ ဆိုရင် Torrent Network ကို အသုံးပြုပြီး Share လုပ်ထားတဲ့ Software, VCD, Ebooks ဆိုတာတွေထဲမှာ မူရင်းထုတ်လုပ်သူကနေ Copyright လုပ်ထားပြီးသား အရာတွေ အများကြီး ရှိပါတယ်။ ကျွန်တော်တို့ Torrent Network ကို အသုံးပြုပြီး Copyright လုပ်ထားတဲ့ Software, VCD, Ebooks တွေကို ဒေါင်းလုပ်ချတယ် အသုံးပြုတယ် ဖြန့်ဝေတယ်ဆိုတာ Copyright ဥပဒေသကို ချိုးဖောက်ရာရောက်ပြီး ပြစ်မှုလည်းမြောက်ပါတယ်။ ခိုးကူးခွေရောင်းသူကို အားပေးတဲ့သူနဲ့ အတူတူပါပဲ။ နောက်ပြီး အပေါ်မှာ ပြောခဲ့တဲ့ definitions ထဲကလို Seeder အဖြစ်ကိုယ်ကကိုယ်ရထားတဲ့ Files ကို Sharing ပြန်လုပ်ပေးမှာ ဖြစ်လို့ ခိုးကူးခွေကို အားပေးသူ အဖြစ်ကနေ အလိုလိုနေရင်း ခိုးကူးခွေရောင်းသူ ဘဝကို ရောက်ပြီးသား ဖြစ်သွားပါတယ်။ ဒါက နားလည်လွယ်အောင် ဥပမာပေးတာပါ။ Peer to Peer file sharing ဆိုတာ ဥပဒေဘောင်အတွင်းက လုပ်ဆောင်ချက် ဖြစ်ပေမယ့် Copyright လုပ်ထားတဲ့ ဖိုင်တစ်ခုကို digital distribution ကို အသုံးချပြီး လက်ဝယ်ထားရှိမယ်ဆိုရင်တော့ Copyright Laws ကို ချိုးဖောက်ရာ ကျပါတယ်။ တစ်ချို့နိုင်ငံ အနည်းငယ်မှာတော့ Copyright လုပ်ထားတဲ့ ဖိုင်တွေကို ဒေါင်းလုပ်ချ အသုံးပြုတဲ့ နေရာမှာ Personal use အတွက် ခွင့်ပြုပေးထားပြီး ဖြန့်ဖြူးခွင့်ကိုတော့ ပိတ်ပင်ထားပါတယ်။ ကျွန်တော်တို့ မြန်မာနိုင်ငံမှာတော့ Copyright ဥပဒေသကို တင်းတင်းကျပ်ကျပ် ပြဌာန်းထားတာ မရှိသေးလို့ လတ်တလော အခြေအနေမှာ ခိုးကူးခွေတွေကိုပဲ မူရင်းခွေလို သဘောထားပြီး User တွေက သုံးနေကြပါတယ်။\nတစ်ချို့နိုင်ငံတွေမှာ ဆိုရင် နိုင်ငံမှာ ပြဌာန်းထားတဲ့ Copyright နည်းဥပဒေအရ Torrent trackers တွေကို သက်ဆိုင်ရာနိုင်ငံအလိုက် ပိတ်ပစ်တဲ့ အဖြစ်အပျက်တွေလည်း အမြောက်အများရှိနေပါတယ်။ အမေရိကန်နိုင်ငံက Org တြွေဖစ်တဲ့ RIAA ( Recording Industry Association of America ) နဲ့ MPAA ( Motion Picture Association of America ) တွေဟာ ဆိုရင်လည်း Copyright ထိမ်းချုပ်မှုမှာ လူသိများတဲ့ အဖွဲ့အစည်းတွေ ဖြစ်ပါတယ်။\nCopyright ပြဿနာရပ်နဲ့ ပတ်သတ်ပြီး Torrent Site တွေထဲက နာမည်ရှိတဲ့ Site တစ်ခုဖြစ်တဲ့ Mininova ရဲ့ဖော်ပြချက်ကို ဒီနေရာကနေ သွားရောက် ဖတ်ရှုနိုင်ပါတယ်။ နောက်တစ်ခုသိထားသင့်တာက အင်တာနက်ကပဲ လူမသိနိုင်ပါဘူး ဆိုပြီး ရှောက်ပြေးလို့ မရပါဘူး။ သူတို့အားလုံးမှာ downloader အားလုံးရဲ့ IP addresses ကိုလိုက်ပြီး အသေးစိတ်အချက်အလက်တွေ စုံစမ်းရယူနိုင်တာကြောင့် ရှောက်ပြေးဖို့ဆိုတာလည်း မလွတ်နိုင်ပါဘူး။ အားလုံးကို သိပြီ နားလည်ပြီ ဆိုရင်တော့ Torrent Network ထဲကို စဝင်လို့ ရပါပြီ။\nTorrent Network တွင်းသို့ စတင်ဝင်ရောက်ခြင်း\nTorrent Network ထဲကို ဝင်ရောက်ပြီး မိမိအလိုရှိရာ အချက်အလက်တွေ ရယူရင်း အခြားသူတွေ အတွက်လည်း ဝေမျှမှု လုပ်ဆောင်မယ်ဆိုရင် ပထမဆုံးအနေနဲ့ အပြောမှာ ပြောပြခဲ့ပြီး ဖြစ်တဲ့ Torrent Client တစ်ခု ရွေးချယ်ရပါမယ်။ ကျွန်တော်ကတော့ အားလုံးထဲက uTorrent ကိုပဲ ရွေးချယ်လိုက်ပါတယ်။ သုံးနေကျဖြစ်ပြီး စွမ်းဆောင်ရည်လည်း ကောင်းလို့ပါ။ uTorrent ကို သုံးရင် ကျွန်တော်ကတော့ Beta version ကိုပဲ သုံးဖြစ်ပါတယ်။ Beta version ဆိုတာ တည်ငြိမ်ပြီးသား version တစ်ခုကနေ features အသစ်ထပ်မံဖြည့်သွင်းထားတဲ့ version အသစ်တစ်ခုဆီ တက်လှမ်းနိုင်ဖို့အတွက် စမ်းသပ်ပြင်ဆင်ဆဲကာလ အမှားမကင်းသေးတဲ့ version ကို ဆိုလိုတာပါ။ မူရင်းဆိုဒ်မှာ ဒေါင်းလုပ်ချမယ်ဆိုရင် သူတို့ကတော့ Stable Version ကိုပဲ ဒေါင်းလုပ်ချဖို့ ဦးစားပေးပါတယ်။ ဒါပေမယ့် Beta ကိုပဲ သုံးကြည့်ပါ။ ဘာလို့လည်း ဆိုတော့ Beta ဆိုပေမယ့် ထင်သလောက်ကြီး Error မများပါဘူး။ အသုံးပြုရလည်း ပိုပြီးလွယ်ကူလာပါတယ်။ မူရင်းဆိုဒ်ကနေ Beta version ကို ဒေါင်းလုပ်ချလို့ ရသလို ဒီနေရာကနေ လည်း ဒေါင်းလုပ်ချလို့ ရပါတယ်။ ဒေါင်းလုပ်ချလို့ ရလာရင် install လုပ်လိုက်ပါ။ install လုပ်ပြီးနောက်မှာ ပထမဆုံးအကြိမ် utorrent ကို စ run ပြီ ဆိုတာနဲ့ အောက်ဖော်ပြပါ box တစ်ခု တက်လာပြီး ပြင်ဆင်မှု အနည်းငယ် လုပ်ဆောင်ရပါလိမ့်မယ်။ အောက်မှာ ဖော်ပြထားတဲ့ အတိုင်း utorrent setup guide တက်လာပြီ ဆိုရင် အနီနဲ့ ကျွန်တော် ဝိုင်းပြထားတဲ့ နေရာမှာ မိမိယခုလက်ရှိနေထိုင်ရာ နေရာနဲ့ အနီးဆုံးနေရာဒေသ တစ်ခုကို Down arrow ကနေ တစ်ဆင့်ရွေးချယ်ပေးရမှာ ဖြစ်ပါတယ်။ အစိမ်းရောင်နဲ့ ဝိုင်းပြထားတဲ့နေရာမှာတော့ ကိုယ့်ရဲ့ Upload Speed ကို အနီးစပ်ဆုံး ခန့်မှန်း ဖြည့်သွင်းပေးရပါမယ်။ တကယ်လို့ ကိုယ်နဲ့ နီးစပ်ရာနေရာ သူဖော်ပြထားတဲ့ထဲမှာ မရှိဘူး ၊ ကိုယ့်ရဲ့ Upload Speed ကိုလည်း မသိဘူးဆိုရင်တော့ ဒီနေရာကနေ သွားရောက် စစ်ဆေးပြီး ရလဒ်ကို ဖြည့်သွင်းနိုင်ပါတယ်။\nကျွန်တော်ကတော့ အဲ့ဒီ့နေရာမှာ အောက်မှာ ဖော်ပြထားသလို ကျွန်တော်နေထိုင်ရာ နေရာနဲ့ နီးစပ်ရာ ဒေသ တစ်ခုရယ် ၊ ကျွန်တော် တင်ပေးနိုင်မယ့် Upload Speed ရယ်ကို ဒီအောက်က ပုံလို ဖြည့်သွင်းလိုက်ပါတယ်။ အားလုံးရွေးချယ် ဖြည့်သွင်းပြီးရင်တော့ သူ့အောက်ဆုံးမှာ ကျွန်တော် အမည်းရောင်နဲ့ ဘောင်ခတ်ပြထားတဲ့ Run Tests ကို နှိပ်ပါမယ်။ ဒီအဆင့်တွေကို ကျွန်တော်တို့ ဘာကြောင့်လုပ်ဆောင်နေရလဲ ဆိုရင် ကျွန်တော်တို့ uTorrent ကို သုံးပြီး ဒေါင်းလုပ်ချတာ Upload တင်တာတွေမှာ မိမိနေထိုင်ရာဒေသအလိုက် မှန်ကန်သင့်တော်မယ့် Speed ကို ရရှိနိုင်စေဖို့ပါ။ ဒီလိုရရှိထားမှလည်း Upload တင်တဲ့ အခါမှာ ဖြစ်စေ ဒေါင်းလုပ်ချတဲ့ အခါမှာ ဖြစ်စေ သင့်တော်တဲ့ Speed ကို ရရှိပြီး အလျင်မြန်ဆုံး အလိုရှိရာကို ဆောင်ရွက်နိုင်မှာ ဖြစ်ပါတယ်။\nမိမိရွေးချယ်ရာ ဒေသနဲ့ မိမိရွေးချယ်ဖြည့်သွင်းလိုက်တဲ့ Upload Speed ဟာ မိမိ Bandwidth မိမိ Network နဲ့ ကိုက်ညီမှုရှိရင် အောက်ဖော်ပြပါပုံလို Run Tests နှိပ်ပြီး စစ်ဆေးလိုက်တဲ့နောက်မှာ အစိမ်းရောင် အမှန်ခြစ်နဲ့ ဖော်ပြမှာ ဖြစ်ပြီး တကယ်လို့ မသင့်တော်ဘူး ဆိုရင်တော့ အမှားလက္ခဏာနဲ့ ဖော်ပြမှာဖြစ်ပါတယ်။ အားလုံးပြီးသွားရင်တော့ ကျွန်တော် အစိမ်းရောင်နဲ့ ဝိုင်းပြထားတဲ့ Save & Close ကိုနှိပ်ပေးပါ။\nတကယ်လို့ နောက်အချိန်များမှာ ဒီလုပ်ငန်းစဉ်အတိုင်း မိမိရဲ့ Speed Test ကို ပြန်စမ်းသပ်ချင်တယ် ဆိုရင်လည်း uTorrent toolbar မှာ ရှိနေတဲ့ Options > Speed Guide ကနေ နောက်တစ်ကြိမ် ပြန်လည် စမ်းသပ်ကြည့်နိုင်ပါတယ်။ အားလုံး ပြီးဆုံးသွားရင်တော့ ကျွန်တော်တို့ Torrent Network ထဲက Torrent ဖိုင်တွေကို ဒေါင်းလုပ်ချဖို့ အားလုံး အဆင်သင့် ဖြစ်ပါပြီ။\nTorrent Sites နှင့် Torrent Search engines များရွေးချယ်ခြင်း\nTorrent နဲ့ ဒေါင်းလုပ်ချတယ် ဆိုတာ ကျွန်တော်တို့ နေ့စဉ် Website တွေကနေ ဒေါင်းလုပ်ချနေတဲ့ လုပ်ငန်းစဉ်နဲ့ အများကြီး မကွာခြားလှပါဘူး။ ကိုယ်လိုချင်တဲ့ ဖိုင်တစ်ခု ရဖို့ ကိုယ်သိထားတဲ့ Torrent ဆိုဒ်တိုင်းကို သွားပြီး ကိုယ်အလိုရှိရာ ဖိုင်ရှိမရှိ ရှာဖွေရတဲ့ ပြဿနာမျိုး ခုခေတ်မှာ မရှိတော့ပါဘူး .. ကျွန်တော်တို့ နေ့စဉ် သုံးနေကျ Google လိုမျိုး Torrent Search Engines တွေ အများအပြားရှိနေပါပြီ။ သူတို့တွေကို သုံးပြီး မိမိအလိုရှိရာ Torrent Files တွေ ဘယ် Torrent Sites တွေမှာများ ရှိနေလဲ ဆိုတာ အချိန်တိုတွင်း ရှာဖွေ ရယူနိုင်ပါပြီ။ Torrent Search Engines ကိုသုံးရတာ ကိုယ်လိုချင်တာ ရဖို့ ဆိုဒ်တစ်ခုချင်း လည်ပတ်မွှေနှောက် ရတာထက်တော့ အများကြီး သက်သာပါတယ်။ Torrent Sites တွေထဲမှာမှ ဆိုဒ် တစ်ခုနဲ့ တစ်ခုကလည်း မတူပါဘူး။ တစ်ချို့ ဆိုဒ်တွေက မိမိဆိုဒ်မှာ ဘယ် Torrent တွေရှိတယ်ဆိုတာ အတိအကျ ဖော်ပြမထားပဲ သူ့ဆိုဒ်မှာရှိနေတဲ့ torrent ဖိုင်တွေနဲ့ သက်ဆိုင်ရာအလိုက် စုပေါင်း ရည်ညွှန်းချက်တွေကိုပဲ ဖော်ပြထားတတ်ကြပါတယ်။ ဒါကို ကျွန်တော်တို့က အင်္ဂလိပ်လို အခေါ် indexes လို့ ခေါ်ဝေါ်ကြပါတယ်။ Torrent Sites တစ်ခုဆီက အလိုရှိရာဖိုင်ကို အဆင်ပြေပြေ အရည်အသွေး မြင့်မြင့် ရရှိနိုင်ဖို့ ဆိုတာ ဘယ် Torrent Sites က Quality ကောင်းတယ်ဆိုတာ သိထားဖို့လည်း လိုအပ်ပါတယ်။ Torrent Sites တိုင်း ခြောက်ပစ်ကင်း သဲလည်းစင် မဟုတ်ပါဘူး။ ဥပမာပြောရရင် ကျွန်တော်တို့ Avater စထွက်ထွက်ခြင်း ရုံတင်ခါစကာလက ကမ္ဘာတစ်ဝှမ်းက လူတွေ ရုပ်ရှင်ရုံမှာ သွားကြည့်ဖို့လောက်ထိ အချိန်မပေးနိုင် တော့ Quality ကောင်းကောင်းနဲ့ DvD version ရှိမလား ဆိုပြီး Torrent Sites တွေ ရှိရာမှာ အရမ်းကာရော ရှာကြတယ်။ တကယ်တော့ အဲ့အချိန်က DvD version မထွက်သေးပါဘူး။ ဒီအကြောင်းကို သိတဲ့ မသမာသူ လူတစ်ချို့က လူအများ လိုချင်နေတဲ့ Avater ဇာတ်ကားမဟုတ်တဲ့ တစ်ခြားဖိုင်တစ်ခုကို Rar password ခံပြီး Avater DvD version ဆိုပြီး ခေါင်းစဉ်တပ် နောက်ပြီး Torrent Network ပေါ်တင်ကြတယ်။ User တွေက အဟုတ်ထင်ပြီး ဒေါင်းလုပ်တွေ ချကြ ရတော့ ကိုယ်ကြည့်ချင်တဲ့ ဖိုင်လည်း မဟုတ် password က ခံထား ဖွင့်လို့က မရ။ Password ကို လိုချင်ရင် ဘယ်ဆိုဒ်ကို လာခဲ့ပါဆိုပြီး Credit ညွှန်းထားတာပါလာလို့ လိုက်သွားပြန်တော့လည်း အဲ့ဆိုဒ်က အင်တာနက်မှာ မရှိတဲ့ ဆိုဒ် စသဖြင့် လူကို အရူးလုပ်တဲ့ ဖြစ်စဉ်တွေအများကြီး ရှိပါတယ်။ တစ်ချို့ကြတော့လည်း လူကြိုက်များတဲ့ ဆော့ဖ်ဝဲလ်ဆိုရင် Trojan တွေ virus တွေ ထည့်ပြီး တစ်ဖက်သား ဒုက္ခရောက်အောင် နှောင့်ယှက်တတ်ကြပါတယ်။ ဒါကြောင့် Torrent ဖိုင်တစ်ခုကို ဒေါင်းလုပ်ချဖို့ ဆိုရင် ဘယ် Torrent Sites ကိုသုံးမလဲ ဘယ် Torrent Search engines ကို သုံးပြီး ရှာမလဲ ဆိုတာ သိထားဖို့ သိပ်အရေးကြီးပါတယ်။ ဒီလိုသိထားမှ မိမိအလိုရှိရာ ဖိုင်ကို Error အနည်းဆုံးနဲ့ စိတ်အချရဆုံး ရရှိနိုင်မှာပါ။ အောက်ဖော်ပြပါ ဆိုဒ်တွေကတော့ Torrent နယ်ပယ်မှာ နာမည်ရှိပြီး လူသိများတဲ့ Site တစ်ချို့ ဖြစ်ပါတယ်။\nThePirateBay - သူကတော့ Torrent နဲ့ ပတ်သတ်ရင် တော်တော်လူသိများပြီး စိတ်ချရတဲ့ ဆိုဒ်တစ်ခု လို့ ပြောလို့ ရပါတယ်။ အသုံးပြုသူ Users ပေါင်း ၃.၅ သန်းကျော် ရှိပြီး အသုံးပြုသူလည်း အမြဲတိုးပွားနေပါတယ်။ သူ့ဆိုဒ်မှာ ထူးခြားချက် တစ်ခုက torrent ဖိုင်တွေထဲမှာ ဘယ် Torrent ဖိုင်ကတော့ ယုံကြည်ရတယ် ဘယ်ဖိုင်ကတော့ ဆိုဒ်ရဲ့ အယုံကြည် အားအကိုးရဆုံး သူကိုယ်တိုင်တင်ပေးထားတဲ့ ဖိုင် စသဖြင့် icons တွေနဲ့ ဖော်ပြချက်တွေ ပါရှိပါတယ်။\nMininova - သူကလည်း Torrent နဲ့ ရပ်တည်ခဲ့တဲ့ သက်တမ်း တော်တော်ရှည်ကြာတဲ့ ဆိုဒ် တစ်ခုလို့ ပြောလို့ ရပါတယ်။ သူ့ ဆိုဒ်မှာ ရှိတဲ့ ဖိုင်တွေက ယုံကြည်ရတယ် စိတ်ချရတယ် ဆိုပြီး လူဝင်များတဲ့ ဆိုဒ်တစ်ခု ဆိုလည်း မမှားပါဘူး။\nDemonoid - ဒီဆိုဒ်ကတော့ အကောင်းဆုံး လို့ ပြောကြပါတယ်။ လူကြိုက်လည်း တော်တော်များပါတယ်။ Demonoid ကနေ ဒေါင်းလုပ်ချမယ်ဆိုရင် မိမိမှာ အကောင့်တစ်ခု ရှိမှ အဆင်ပြေမှာပါ။ အကောင့်လုပ်မထားခဲ့ဘူး ဆိုရင် ကြိုက်တဲ့ဖိုင် ဒေါင်းလုပ်ချ တစ်ပတ်မှာ ၅ ကြိမ်ပဲ ချခွင့်ရှိပါတယ်။ registration ကတော့ Free ပါ။ ဒါပေမယ့် ထူးခြားချက်က အကောင့်တစ်ခုရဖို့ Registration က အချိန်တိုင်း မဖွင့်ပါဘူး။ လူမသိ သူမသိ အချိန်မှာ ဘယ်သူ့ကိုမှ ကြိုတင် အသိပေးထားခြင်း မရှိပဲ Registration လုပ်ပိုင်ခွင့်ကို တိတ်တဆိတ်ဖွင့်ပေးတတ်ပြီး တိတ်တိတ်ဆိတ်ဆိတ်ပဲ ပြန်ပိတ်သွားတတ်ပါတယ်။ Free ဆိုပေမယ့်လည်း ဒီအချက်ကြောင့် လူတော်တော်များများက Demonoid ကို သည်းသည်းလှုပ်ဖြစ်ကြပါတယ်။ Registration လုပ်ပိုင်ခွင့် ဖွင့်မထားတဲ့ အချိန်မှာ သူ့ဆိုဒ်မှာ Registration လုပ်ချင်တယ်ဆို နဂိုဆိုဒ်မှာ အကောင့်ရှိပြီးသား User တစ်ယောက်က Invite လုပ်မှ Registration လုပ်လို့ရပါတယ်။\nVertor - သူ့ဆိုဒ်က ဖိုင်တွေကလည်း Clean ပြီး Quality ကောင်းတယ်လို့ လူပြောများပါတယ်။\nIsohunt - သူလည်း ဆိုဒ်ကောင်း တစ်ခုပါပဲ။\nTorrent Meta-search engines ထဲမှာတော့\nTorrent-Finder နဲ့ Torrentz ကို သဘောကျပါတယ်။ Torrent Sites တွေနဲ့ Torrent Search Engines တွေအကြောင်း သိရှိပြီးတဲ့ နောက်မှာ နောက်တစ်ဆင့် အနေနဲ့ သက်ဆိုင်ရာ ဆိုဒ် အသီးသီးက မိမိအလိုရှိရာ Torrent ဖိုင်တွေကို ဘယ်လိုရွေးချယ်ရမလဲ ဆိုတာ ဆက်လက် ဆွေးနွေးသွားပါ့မယ်။\nTorrent File များအား ရွေးချယ်ခြင်း\nကျွန်တော်တို့ရဲ့ ကွန်ပြူတာမှာ Torrent Client တစ်ခုခု တင်ပြီးပြီ .. ဘယ် Torrent Sites မှာ ကိုယ်လိုချင်တဲ့ ဒေါင်းလုပ်ချမယ် ဆိုတာလည်း ဆုံးဖြတ်ပြီးပြီ ဆိုရင်တော့ နောက်တစ်ဆင့် အနေနဲ့ ကျွန်တော်တို့ အလိုရှိရာ Torrent File တစ်ခု ရရှိဖို့ ဘယ်လိုရွေးချယ်မယ် ဆိုတာ ဆက်ဆွေးနွေးသွားပါမယ်။ Torrent File ရွေးချယ်တတ်မှုဟာ Torrent Network ဆီကနေ မိမိအလိုရှိရာ ဖိုင်တစ်ခုကို တိတိကျကျ ရရှိနိုင်မယ် ၊ မရှိနိုင်ဘူး ဆိုတဲ့ အဖြေအပေါ် အများကြီး အကျိုးသက်ရောက်မှု ရှိပါတယ်။ အခု ဥပမာ အနေနဲ့ ကျွန်တော် Pirate Bay ကို ကျွန်တော်အလိုရှိရာ ဖိုင် ဒေါင်းလုပ်ချဖို့ စံနမူနာ ဆိုဒ် တစ်ခု အနေနဲ့ ရွေးချယ်လိုက်ပါ့မယ်။\nယေဘုယျအားဖြင့် မိမိအလိုရှိရာ torrent ဖိုင်တစ်ခုကို ဖြစ်မြောက်ပြီးဆုံးအောင် ဒေါင်းလုပ်ချနိုင်ဖို့အတွက် အဲ့ဖိုင်ကို ဒေါင်းလုပ်ချထားပြီး share ပေးထားတဲ့ seeder တစ်ယောက် အနည်းဆုံး လိုအပ်ပါတယ်။ တကယ်လို့ seeder နေရာမှာ (0) ဖြစ်နေတယ် သို့တည်းမဟုတ် seeder အရေအတွက် အရမ်းနည်းနေတယ် ဆိုရင် ကိုယ်လိုချင်တဲ့ ဖိုင်ကို ပြီးဆုံးအောင် ဒေါင်းလုပ်ရယူဖို့ အတော်ကြီး ခက်ခဲပါလိမ့်မယ်။ အောက်မှာ ဖော်ပြထားတဲ့ ပုံ နှစ်ခုကို နိှုင်းယှဉ်ကြည့်ပါ။ တဆင့်ချင်း ထပ်ရှင်းပြပေးပါမယ်။ Torrent site တစ်ခုကိုရောက်သွားရင် ယေဘုယျအားဖြင့် မြင်ရလေ့ရှိတဲ့ ဒေါင်းလုပ်ချလို့ ရနိုင်တဲ့ ဖိုင်တွေရဲ့ မြင်ကွင်းက ဒီလိုမျိုးပါ။ ဒီအောက်က ပုံကတော့ ကျွန်တော် ThePirateBay ကနေ Screen shot လုပ်ထားတာပါ။ ဆိုဒ် တစ်ခုနဲ့ တစ်ခု ပြင်ဆင်ပုံချင်း မတူလို့ လုံးဝကြီး ဆင်တယ်တော့ မဟုတ်ပါဘူး။ ဒါပေမယ့် ဒီသဘောအတိုင်းပဲ ပြင်ဆင်ထားကြတာ များပါတယ်။ ပုံမှာ ကျွန်တော်အစိမ်းရောင် လေးထောင့်နဲ့ ဝိုင်းပြထားတာ Seeder အရေအတွက်ပါ။ ဆိုလိုတာက သက်ဆိုင်ရာ ဖိုင်အလိုက် ဒေါင်းလုပ်ချပြီးတဲ့အပြင် သူများတွေပါ ဒေါင်းလုပ်ယူလို့ ရအောင် Share ပြန်ပေးထားတဲ့ တစ်နည်းအားဖြင့် Seed ပြန်လုပ်ထားတဲ့ သူ အရေအတွက် ဖြစ်ပါတယ်။ အနီရောင်နဲ့ ဝိုင်းပြထားတာကတော့ Leecher အရေအတွက်ပါ။ Seeder အရေအတွက်မှာ ပုံမှာထဲကလို ထောင်ဂဏန်း ဖြစ်စေ ဒါမှမဟုတ် ရာဂဏန်းလောက်ဖြစ်စေ အနဲဆုံး ဆယ်ဂဏန်း လောက် ဖြစ်စေ ရှိနေမယ်ဆိုရင် မိမိလိုချင်တဲ့ ဖိုင်ကို ဒေါင်းလုပ်ချဖို့ အဆင်ပြေလွယ်ကူမှာ ဖြစ်ပါတယ်။ ဆိုလိုတာကတော့ Seeder များလေ မိမိအလိုရှိရာဖိုင်ကို အလျင်မြန်ဆုံး ဒေါင်းလုပ်ချနိုင်လေ ဖြစ်ပါတယ်။ ( မိမိသုံးတဲ့ အင်တာနက် speed ကလည်း အနဲနဲ့ အများတော့ အသင့်အတင့်လောက်ရှိတဲ့ Speed မျိုးတော့ ရှိသင့်တာပေါ့လေ။ ) တကယ်လို့ မိမိအလိုရှိရာဖိုင်ဟာ MB ပမာဏ ၊ သို့တည်းမဟုတ် GB ပမာဏ အရမ်းများမယ်ဆိုရင်တော့ Seeder ပမာဏ ရာဂဏန်းကျော် ထောင်ဂဏန်းကျော် လောက် ဖြစ်မှ ကောင်းမှာပါ။ ၁၀ ဂဏန်းလောက်ပဲ ရှိနေမယ် ဆိုရင် အဲ့ဖိုင် တစ်ခုရဖို့ ၂ ၊ ၃ ရက်လောက် အချိန်ပေးကောင်း ပေးရပါလိမ့်မယ်။\nSeeder ပမာဏ များခြင်းအားဖြင့် မိမိအလိုရှိရာ ဖိုင်ကို အလွယ်တကူ လျင်လျင်မြန်မြန်နဲ့ ရရှိနိုင်ယုံမက အဲ့ဒီ့ Torrent ဖိုင်နဲက အတူ တဆက်တစပ်တည်း ဖော်ပြထားတဲ့ ကော်မန့်တွေကို ဖတ်ရှု့လေ့လာကြည့်ခြင်း အားဖြင့် ဒီ Torrent ဟာ Fate လား Real လား။ ဆိုလိုတာ ကိုယ်ဒေါင်းလုပ်ချလိုက်ရင် တကယ်အကျိုးရှိစေမယ့် ဖိုင်လား ဆိုတာ ဒေါင်းလုပ်မချခင်ကတည်းက ဝေခွဲဆုံးဖြတ်နိုင်ပါတယ်။ Seed များတိုင်းလည်း Torrent ကောင်းတစ်ခု မဖြစ်နိုင်ပါဘူး။ သက်ဆိုင်ရာ ဖိုင်နဲ့ အတူ ပူးတွဲပါရှိတဲ့ Comments အရေအတွက်နဲ့ ကိုယ့်လိုမျိုး အဲ့ဖိုင်ကို ဒေါင်းလုပ်ချခဲ့ပြီးသူများရဲ့ ထင်မြင်ချက်ကို ဖတ်ရှု သုံးသပ်ကြည့်ပြီး ဆုံးဖြတ်ခြင်းအားဖြင့်သာ မိမိအမှန်တကယ်အလိုရှိရာဖိုင်ကို တိတိကျကျ ရရှိနိုင်မှာ ဖြစ်ပါတယ်။ အောက်ဖော်ပြပါ ပုံတွေကို ဆက်ကြည့်ကြည့်ပါ။\nအောက်ဖော်ပြပါ ပုံကတော့ Microsoft Windows7Ultimate Retail(Final) x86 and x64 ဆိုတဲ့ Torrent File ကို ဒေါင်းလုပ်ချဖို့ အတွက် ဖော်ပြထားတဲ့ အသေးစိတ်အချက်အလက်တွေ ဖြစ်ပါတယ်။ သူ့မှာ Seeders အရေအတွက် Leecher အရေအတွက်နဲ့ Comments အရေအတွက်ကိုပါ အသေးစိတ် ဖော်ပြထားပါတယ်။\nဟုတ်ပြီး ကျွန်တော်တို့ ဒီ Microsoft Windows7Ultimate Retail(Final) x86 and x64 ကို လိုချင်ပြီ။ ဒါပေမယ့် မလောပါနဲ့ဦး။ ကျွန်တော်တို့ သူနဲ့ ပတ်သတ်နေတဲ့ ဖော်ပြချက်တွေ အရင်စစ်ဆေးပါမယ်။ ပထမဆုံး Seeder ကို စစ်ကြည့်ပါတယ်။ Seeder ပေါင်း ၂၉၄၅ ရှိတယ်လို့ ပြပါတယ်။ ဒီလောက်ဆို အဆင်ပြေပါတယ်။ Leecher ပေါင်း ၃၁၆၁ ရှိပါတယ်။ ဒါကလည်း မဆိုးပါဘူး။ အကြမ်းအားဖြင့်တော့ သူ့ကို ဒေါင်းလုပ်ချဖို့ ရွေးချယ်လို့ ဖြစ်နိုင်ပါပြီ။ ဒါပေမယ့် အပေါ်မှာ ပြောခဲ့သလို Seeder များတိုင်း Torrent ကောင်း တစ်ခု မဖြစ်နိုင်ဘူး ဆိုတဲ့ စကားအတိုင်း သူနဲ့ ဆက်စပ်နေတဲ့ Comments ၁၁၄၈ ကို စစ်ဆေးကြည့်ပါဦးမယ်။ ဒီနေရာမှာတော့ အကြမ်းဖျင်း အနေနဲ့ Comments ၃ ၊ ၄ ခု ကိုပဲ ရွေးချယ်ဖော်ပြပေးသွားပါမယ်။\nကျွန်တော် ဖော်ပြထားသလိုမျိုး Uploader ကိုကျေးဇူးတင်စကား ချီးမွန်းစကား အားပေးစကားတွေ များနေပြီ ဆိုရင်တော့ ဒီ Torrent က စိတ်ချရပါပြီ။ ရွေးချယ်သင့်ပါပြီ။ တကယ်လို့ ပြောင်းပြန်အနေနဲ့ ဒီ Torrent ဖိုင်ကို အကြီးအကျယ် ရံှုချတာတွေ. ဆဲဆိုတိုင်းထွာတာတွေ ဆိုရင်တော့ Seeder များနေလည်း မချပါနဲ့ အချိန်ကုန်ပြီး အကျိုးမရှိတာတွေပဲ ရပါလိမ့်မယ်။ တဆက်တစပ်တည်း အောက်ဖော်ပြပါ ပုံကို ဆက်ကြည့်ပေးပါ။ Games > XBOX360 ဆိုတဲ့ 10.37GB ပမာဏ ရှိတဲ့ ဖိုင်တစ်ခုကိုတွေ့ပါလိမ့်မယ်။ သူ့မှာဆိုရင် ဒေါင်းလုပ်ချရမယ့် ပမာဏက များ Seeder ကိုကြည့်တော့ ၁ ၊ Leecher ကိုကြည့်တော့ ၃ ဒီလိုဆိုရင်တော့ ဝေးဝေးကသာ ရှောင်ပါ။ အရမ်းလိုချင်လို့ ချမယ်ဆိုရင်တောင် Week နဲ့ ချီပြီး ကြာနိုင်တဲ့ အပြင် ရဖို့ မရဖို့ ဆိုတာလည်း မသေချာပါဘူး။ တစ်ခြား Torrent ဖိုင်တွေလည်း ဒီသဘောပါပဲ။\nမိမိသဘောကျရာ ဖိုင်ကို တွေ့ပြီး ကျန်တဲ့ အချက်အလက် အားလုံးလည်း စစ်ဆေးပြီးပြီ ဆိုရင်တော့ အဲ့ဒီ Torrent ဖိုင်ကို ဒေါင်းလုပ်ချဖို့ ဒီလို နေရာမျိုးကို ရှာပါ။ ပြီးရင် click ပေးလိုက်ပါ။\nအဲ့အချိန်ကျရင် တကယ်လို့ ကိုယ့်စက်မှာသာ Torrent Client တစ်ခုတင်ထားပြီးသား ရှိနေမယ်ဆို အောက်ဖော်ပြပါ ပုံစံမျိုး တက်လာပါလိမ့်မယ်။\nဖော်ပြပါ နေရာကနေ တစ်ဆင့် မိမိ အလိုမရှိ တစ်ခုခုပါနေမယ် ဆိုရင် Click ဖြုတ်ပြီး ဒေါင်းလုပ်ချတဲ့ နေရာမှာ ပါမလာအောင် ချန်ထားခဲ့နိုင်ပါသေးတယ်။ အားလုံးပြီးသွားရင်တော့ စတင် ဒေါင်းလုပ်ချဖို့ အတွက် OK ကို Click ပေးလိုက်ပါ။ ကျွန်တော် ခု ဆွေးနွေးခဲ့သလောက်ဆိုရင် ဘယ်လို Torrent ဖိုင်မျိုးကို ရွေးချယ် ဒေါင်းလုပ်ချရမယ် ဆိုတာ အနဲအကျဉ်း သဘောပေါက်လောက်မယ် ထင်ပါတယ်။ ဆက်လက်ပြီး ဒေါင်းလုပ်ချနေစဉ် အတောအတွင်းမှာ Seeder နဲ့ Leecher တွေ ဘယ်လိုအလုပ်လုပ်သလဲ Share Ratio ကို မြင့်တက်လာအောင် ဘယ်လိုလုပ်မလဲ ဆိုတာ ဆက်လက် ဆွေးနွေးသွားပါ့မယ်။\nTorrent အတွင်းရှိ Downloading နှင့် Seeding လုပ်ငန်းစဉ်အားလေ့လာခြင်း\nကျွန်တော်လည်း ဒီအကြောင်းအရာကို ရှေ့မဆက်ဖြစ်ပဲ တစ်ခြား အကြောင်းအရာတွေဘက် ရောက်နေရာကနေ အဆုံးသတ်ဖို့ သတိပြန်ဝင်လာလို့ ဒီနေ့ အဆုံးသတ်နိုင်အောင် ကြိုးစားလိုက်ပါတယ်။ တကယ်တော့ ကျွန်တော်ခုပြောနေတဲ့ Torrent အကြောင်းဟာ ပြည့်ပြည့်စုံစုံကြီး မဟုတ်သေးပါဘူး။ Torrent နည်းပညာကို အသုံးချဖို့ ရနိုင်ယုံသာ ကျွန်တော်နားလည်သလောက် ဖတ်မှတ်လေ့လာခဲ့ဖူး သလောက် စုစည်းရေးသားထားခြင်းသာ ဖြစ်ပါတယ်။ လေ့လာမယ်ဆိုရင်တော့ ဒီ့ထက်ကျယ်ပြန့်တဲ့ နည်းပညာ အကြောင်းတရားတွေ ရှိနေသေးတယ် ဆိုတာ ကျွန်တော် အသိပေးပြောကြားလိုပါတယ်။ ဆက်လက်ပြီး ပြောပြချင်တာ Seeder Leecher နှင့် Share Ratio တွေဟာ မိမိ ဒေါင်းလုပ်ချလိုက်တဲ့ ဖိုင်အလိုက် ဘယ်လိုဆက်စပ် နေသလဲ .. သူတို့ဟာ တစ်ခုနဲ့ တစ်ခု ကိုင်းကျွန်းမှီ ကျွန်းကိုင်းမှီ ဘယ်လို ရပ်တည်နေသလဲ ဆိုတဲ့ အကြောင်းလေးပါ။ ဒီအကြောင်းအရာကို ကျွန်တော် Torrent အတွင်းရှိ Downloading နှင့် Seeding လုပ်ငန်းစဉ်အားလေ့လာခြင်း ဆိုပြီး အမည်ပေးလိုက်ပါတယ်။\nဥပမာပေး ပြောပြလို့ ရအောင် ကျွန်တော် Torrent နဲ့ Download ၂ ခု ချလိုက်ပါတယ်။\n* ကျွန်တော် အနီရောင်နဲ့ ဝိုင်းပြထားတာ power dvd 10.rar နဲ့ VSO ConvertXToDVD 4.0.10.324 Final Incl Serial ဆိုတာပါ။ ဒီ Torrent ဖိုင်နှစ်ခု ကို ဥပမာပေးလို့ ရအောင် အရင် ကျွန်တော် ဒေါင်းလုပ်ချလိုက်ပါတယ်။ Status နေရာမှာ power dvd 10.rar အတွက်က Downloading ဖြစ်နေပြီး VSO ConvertXToDVD 4.0.10.324 Final Incl Serial အတွက်က Seeding ဖြစ်နေပါတယ်။ ဒါက ဘာကို ဆိုလိုတာလဲ ဆိုရင် power dvd 10.rar ဆိုတာဟာ ကျွန်တော် ဒေါင်းလုပ်ချနေဆဲဖြစ်တယ် ၊ ဒေါင်းလုပ်ချမှု မပြီးဆုံးသေးဘူး ဆိုတာကို ဆိုလိုတာပါ။ VSO ConvertXToDVD 4.0.10.324 Final Incl Serial ကတော့ ကျွန်တော့်စက်ကနေ ဒေါင်းလုပ်ချမှု လုပ်ငန်းစဉ် ပြီးဆုံးလို့ တစ်ခြားသူ တစ်ယောက် အတွက် ကျွန်တော်ကနေပြီး ပြန်ပြီး Sharing လုပ်ထားတာကို Torrent စကားအခေါ် Seeding ဆိုပြီး ဖော်ပြထားခြင်း ဖြစ်ပါတယ်။\n* ကျွန်တော် အဝါရောင်နဲ့ ဝိုင်းပြထားတဲ့ နေရာမှာ power dvd 10.rar အတွက် Seeds အရေအတွက် ( Shar ပေးထားသူများ ) 211 ခု ရှိနေတဲ့ အနက်က ကျွန်တော် ချိတ်ဆက်မိထားတဲ့ Seeds အရေအတွက် 21 ခုရှိတယ်ဆိုတာကို ကွင်းစကွင်းပိတ်ရဲ့ အပြင်မှာ ပြပေးထားပါတယ်။ 21 ဆိုတာ ပုံသေဂဏန်း မဟုတ်ပါဘူး။ ရံဖန်ရံခါ Seeder တစ်ယောက်ယောက်က သူ Sharing လုပ်ထားတာကို ဖြတ်ချလိုက် ကျွန်တော်ဆီမှာ လတ်တလော မိထားတဲ့ Seeds အရေအတွက် 21 ကနေ 20,19 ... စသဖြင့်လျော့သွားနိုင်သလို ကျွန်တော့်ဘက်က နောက်ထပ် Seeder အသစ် တောက်နဲ့ ထပ်ချိတ်မိမယ်ဆိုရင်လည်း လတ်တလော ဖြစ်နေတဲ့ 21 ကနေ 22,23 .. စသဖြင့် Seeds အရေအတွက် တိုးလာမှာ ဖြစ်ပါတယ်။ VSO ConvertXToDVD 4.0.10.324 Final Incl Serial အတွက်ကတော့ ကျွန်တော် ကိုယ်တိုင် Seeder တစ်ယောက် ဖြစ်နေပြီ မို့လို့ ( ဒေါင်းလုပ်ချဖို့ရာ မလိုအပ်တော့တာမို့လို့ ) တစ်ခြား Seeder တွေနဲ့ ချိတ်ဆက်စရာ မလိုတော့ပဲ0( 176 ) အနေနဲ့ ဖော်ပြနေပါတယ်။\n* ကျွန်တော် အပြာရောင်နဲ့ ဝိုင်းပြထားတာကတော့ Peers အရေအတွက်ပါ။ တစ်နည်းအားဖြင့် သူ့ကို Leecher လို့လည်း ခေါ်ပါတယ်။ ဆိုလိုတာကတော့ သူဟာ power dvd 10.rar ဆိုရင် ကျွန်တော့်လိုပဲ ဖိုင်တစ်ခုလုံး အပြည့်မရသေးပဲ ဒေါင်းလုပ်ချနေဆဲ User တွေကို ဆိုလိုတာပါ။ ဒီနေရာမှာ ထူးခြားသွားတာ တစ်ခုက Leecher ဆိုတာနဲ့ ဒေါင်းလုပ်ချနေတဲ့ သူချည်းပဲလို့ ပြောလို့ မရပါဘူး။ Leecher ကနေလည်း Seeder ဖြစ်နိုင်နေပါသေးတယ်။ ဆိုလိုတာက ဥပမာ လူ ( ၂ ) ယောက် ( A နဲ့ B ) ဟာ power dvd 10.rar ဖိုင်တစ်ခုကို Seeder တစ်ယောက်ဆီကနေ ဒေါင်းလုပ်ချနေတယ် ဆိုပါစို့။ A ဆိုတဲ့ သူက power dvd 10.rar ဆိုတဲ့ဖိုင်ကိုပဲ ဒေါင်းလုပ်ချနေတာ 90 % ရောက်နေပြီ မကြာခင် သူပြီးတော့မယ်။ ဒီအချိန်မှာ B ဆိုတဲ့ သူက ခုမှ power dvd 10.rar ဆိုတဲ့ဖိုင်ကို ဒေါင်းလုပ်ချနေတာ 25 % ပဲ ရှိနေသေးတယ် ဆိုရင် A ဆိုတဲ့သူက သူ ဒေါင်းလုပ်ချပြီးသွားတဲ့ 90 % ထဲကနေ B ဆိုတဲ့သူအတွက် ဒေါင်းလုပ်မချရသေးတဲ့ အပိုင်းတွေကို Seeder အဖြစ် တစ်ဖန်ပြန်လုပ်ပြီး ဝေမျှလို့ရနေပါတယ်။ ဒါကြောင့် Leecher ဆိုတာ တစ်နည်းအားဖြင့် ပြောရရင် ဒေါင်းလုပ်ချသူ သီးသန့်ချည်း မဟုတ်ပါဘူး။ ဝေမျှသူ Seeders တစ်ယောက် အနေနဲ့လည်း ပြောလို့ တင်စားလို့ ရပါတယ်။ ဒါပေမယ့်သူက တစ်ဝက်တစ်ပျက် ဝေမျှသူလို့ ဆိုရမှာပေါ့။\n* ကျွန်တော် အနက်ရောင်နဲ့ ဝိုင်းပြထားတာကတော့ ကျွန်တော် Torrent မှာချနေတဲ့ Download Speed ဖြစ်ပါတယ်။ ဒီ Speed က ဝေမျှသူ များရင် များသလောက် ပိုတက်ပါတယ်။ မိမိသုံးနေတဲ့ Internet Speed ကလည်း အထိုက်အလျောက်တော့ သွက်သင့်ပါတယ်။\n* ကျွန်တော် အစိမ်းရောင်နု နဲ့ ဝိုင်းပြထားတာကတော့ ကျွန်တော် ဒေါင်းလုပ်ချနေစဉ် အတောအတွင်း တစ်ဆက်တစ်စပ်တည်း ကျွန်တော့်ဆီကနေ ပြန်ဆွဲနေတဲ့သူ Leecher တစ်ယောက်ယောက်ရှိနေရင် ကျွန်တော့်ဘက်ကနေ Upload ပြန်တင်ပေးနေတဲ့ နှုန်းကိုပြတာပါ။\n* ကျွန်တော် အညိုရောင်နဲ့ ဝိုင်းပြထားတာကတော့ ETA လို့ ခေါ်တဲ့ ခန့်မှန်းခြေကြာမြင့်နိုင်မယ့်နှုန်းပါ။ ဆိုလိုတာက ကိုယ်က ဒေါင်းလုပ်ချနေတဲ့သူ ဆိုရင် နောက် ဘယ်လောက်လောက် အချိန်တွင်းမှာ ဒီ ဒေါင်းလုပ်ပြီးမယ်။ ဒါမှမဟုတ် ကိုယ်က Seeder အဖြစ် လုပ်ဆောင်နေတာဆိုရင် နောက် ဘယ်လောက်လောက် အကြာမှာမှ ဒီ Uploading လုပ်ငန်းစဉ်ပြီးဆုံးမယ် ဒါကိုဖော်ပြတာပါ။ ဒီနေရာမှာ တစ်ခု မေးစရာရှိလာတာက Uploading လုပ်ငန်းစဉ်က Torrent မှာ တကယ်ရောပြီးဆုံးဦးမှာလား ဆိုတဲ့ မေးခွန်းပါ။ တကယ်တော့ Torrent မှာ လုပ်ဆောင်နေတဲ့ Uploading လုပ်ငန်းစဉ်ဟာ ကိုယ် Seeder ဖြစ်နေသ၍ ကိုယ့်ဆီကနေ Leecher တစ်ယောက်မဟုတ် တစ်ယောက် အမြဲ ဆွဲယူနေသ၍ ဘယ်တော့မှ ပြီးဆုံးမှာ မဟုတ်ပါဘူး။ Leecher တစ်ယောက်လောက်က ဆွဲယူနေတာ အကြောင်း မဟုတ်ပေမယ့် ဆွဲယူတဲ့သူ များလာတာနဲ့ အမျှ ကိုယ့်ရဲ့ Internet အသုံးပြုမှုကိုလည်း အနည်းနဲ့ အများထိခိုက်လာနိုင်ပါတယ်။ ဒါဆိုရင် ကျွန်တော်တို့ Share ပေးတဲ့ တစ်နည်းအားဖြင့် Seeder အဖြစ်လုပ်ဆောင်နေတဲ့ လုပ်ငန်းစဉ်ကို ဘယ်အချိန်မှာ ဖြတ်တောက်ပစ်မလဲ။ အဲ့ဒီ့အတွက် ကျွန်တော်တို့ Share Ratio ကိုကြည့်ရပါမယ်။\n* ကျွန်တော်လိမေ္မာ်ရောင်နဲ့ ဝိုင်းပြထားတာ Share Ratio ပါ။ Share Ratio ဆိုတာ Torrent Network ကို အသုံးပြုပြီး Download ချသူ User တစ်ယောက်ရဲ့ Upload တင်ပေးတဲ့ ပမာဏကို သူ ဒေါင်းလုပ်ချခဲ့တဲ့ ပမာဏနဲ့ စားလို့ ရလာမယ့် ရလာဒ်ကို ဆိုလိုပါတယ်။ ဥပမာ လူတစ်ယောက်က Torrent Network ကို အသုံးပြုပြီး 5GB လောက်ပမာဏ ရှိတဲ့ ဖိုင်တစ်ခုကို ဒေါင်းလုပ်ချခဲ့တယ် ဆိုပါစို့။ သူဟာ ဒေါင်းလုပ်ချလို့ ပြီးပြီးချင်း Seeder တစ်ယောက် အဖြစ်ရပ်တည်ပြီး အခြားသူငါတွေကိုလည်း ဒေါင်းလုပ်ချလို့ ရနိုင်အောင် ကိုယ်ရထားတဲ့ ဖိုင်ပမာဏဖြစ်တဲ့ 5GB အတိုင်း Upload ပြန်တင်ပေးထားမယ် ဆိုရင် သူရဲ့ Share Ration ပမာဏဟာ 5/5 = 1 ဖြစ်လာမှာ ဖြစ်ပါတယ်။ ဒီ Share ratio ပမာဏဟာ 1 ဒါမှမဟုတ် 1 ထက်ကျော်မယ်ဆိုရင် + ဘက်ဆောင်တဲ့ ကောင်းမွန်တဲ့ လက္ခဏာရပ်ဖြစ်ပြီး မိမိရဲ့ လုပ်ဆောင်မှုကြောင့် အခြားသူငါတွေပါ အဆင်ပြေလွယ်ကူစွာ ဒေါင်းလုပ်ချလို့ ရနိုင်အောင် ကူညီပေးတဲ့ သဘောကို ဆောင်ပါတယ်။ တကယ်လို့ ဒေါင်းလုပ်ချတာက 5GB Upload ပြန်တင်ပေးတော့2Gb လောက် တစ်ဝက်တစ်ပျက် တင်ပေးပြီး ဖျက်ပစ်လိုက်မယ်ဆိုရင် Share Ratio 2/5 = 0.4 ဖြစ်သွားပြီး သူ့ရဲ့ အဓိပ္ပါယ်က စိတ်ထားမပြည့်ဝသူ မိမိအလိုရှိရာကိုသူ ယူငင်ပြီး အများအကျိုး သယ်ပိုးဆောင်ရွက်မပေးလိုသူ တစ်ယောက် အဖြစ် သတ်မှတ်ရမှာဖြစ်ပါတယ်။ ဒါကြောင့် အတိုချုံးပြောရရင် Share Ratio ဟာ 1 သို့မဟုတ် 1 ထက်များမယ်ဆို လူပီသပါတယ်။ 1 အောက်နည်းမယ်ဆိုရင်တော့ လူမပီသသူ တစ်ယောက် ဖြစ်သွားနိုင်ပါတယ်။ ဒီအကြောင်းက အပေါ်မှာ Def: မှာတုန်းက ပြောပြခဲ့ပြီးသားပါ။ ဒါကြောင့် Downloading လုပ်ငန်းစဉ်ပြီးဆုံးသွားလို့ Torrent ဖိုင်ကို List ထဲကနေ ဖျက်ထုတ်ပစ်တော့မယ် ဆိုတဲ့အခါ ကျွန်တော် လိမေ္မာ်ရောင်နဲ့ ဝိုင်းပြထားတဲ့ နေရာကို တစ်ချက်ကြည့်ပေးပါ။ အပေါ်က ပုံအရပြောရရင် power dvd 10.rar အတွက် ကျွန်တော့် Share Ratio ဟာ 0.013 ပဲ ရှိပါသေးတယ်။ VSO ConvertXToDVD 4.0.10.324 Final Incl Serial အတွက်ဆိုရင်လည်း Share Ratio ဟာ 0.014 ပဲရှိပါသေးတယ်။ ဖိုင် ( ၂ ) ခုလုံးဟာ Share Ratio ( 1 ) မရသေးတာက တစ်ကြောင်း လတ်တလော အခြေအနေ Peers နေရာမှာလည်း power dvd 10.rar အတွက် Peers (6) ယောက်ရှိနေပြီး ConvertXToDVD 4.0.10.324 Final Incl Serial အတွက် Peers ( 1 ) ယောက် ရှိနေလို့ မဖျက်ထုတ်သင့်သေးပါဘူး။ Share Ratio ( 1 ) ပြည့်မှ Share ပေးထားတာကို ရပ်ချင်ရပ် သို့တည်းမဟုတ် လတ်တလော မိမိဖျက်ထုတ်မယ့် အခြေအနေမှာ မိမိဆီကနေ Peers လုပ်ဆောင်သူ ရှိမနေဘူး ဆိုရင်သာ ဖျက်ထုတ်သင့်ပါတယ်။\n* ကျွန်တော် မရမ်းရောင်နဲ့ ဝိုင်းပြထားတာတော့ ကျွန်တော်ဒေါင်းလုပ်ချပြီးတဲ့ အထဲကမှ Peers တွေကဆွဲယူလို့ ကျွန်တော် ဒေါင်းလုပ်ပြန်တင်ပေးပြီးသွားတဲ့ ပမာဏပါ။ ဒီပမာဏကလည်း ကိုယ် Share ပေးထားသရွေ့ ကိုယ့်ဆီကနေ ဆွဲယူနေတဲ့ Peers တွေရှိနေသရွေ့တက်နေမှာ ဖြစ်ပါတယ်။\nကျွန်တော် အခုပြောခဲ့သလောက်ဆိုရင် Torrent အကြောင်း အတော်များများ နားလည် သဘောပေါက်ပြီး Torrent ဖိုင်တစ်ခုရဲ့ လုပ်ဆောင်ပုံ၊ အခေါ်အဝေါ်တွေနဲ့ မိမိအလိုရှိရာ Torrent ဖိုင်ရှာဖွေပုံတွေကအစ နားလည်သိရှိနိုင်လောက်မယ် ထင်ပါတယ်။ Torrent နဲ့ MF မိသားစုဝင်များ အစစအရာရာ အဆင်ပြေနိုင်ကြပါစေ။\n6:28 PM LeaveaComment Read More


အိုင်ဖုန် းအိုင်ပက် တွေ ပျောက်ရင် | Myanmar Gazette News Media Forum Network\nHome » Copy/Paste » အိုင်ဖုန် းအိုင်ပက် တွေ ပျောက်ရင်\nအိုင်ဖုန် းအိုင်ပက် တွေ ပျောက်ရင်\nPosted by thar ag on Jun 28, 2012 in Copy/Paste | 12 comments\nအခုတလောလူတွေ တော်တော်များများ တန်ဘိုးနည်းဖုန်းတွေကလဲ ပေါ်လာသလို ဘဲ တန်ဘိုးကြီး ဖုန်းတွေ ဖြစ်တဲ့အိုင်ဖုန်းတို့ အိုင်ပက်တို့ခေတ် စားလာတော့ ပျောက်တာတွေ ရှတာတွေကလည်း များလာတဲ့အတွက် ဒါလေးတွေကို သိထားသင့် တယ်လို့ထင်လို့ပြန်လည်မျှ ဝေပေးချင်တာလေးတခုပါ ကိုစံပီးတင်ပြ ထားတာလေးကိုmg ပရိတ်သတ် ကြီးအတွက်တင်ပြပေးလိုက်ပရစေလို့ ့ဒီလိုလေးပါ iphone/ipad/ipod ပျောက်ရင်၊အခိုးခံရရင် စိတ်မပှုပါနဲ့ ကျွန်တော်တို့ ကြည့်နေကျ James Bond (007) movie ထဲ ကလိုမျိုး ရန်သူဘယ်ရောက်နေပြီးလဲဆိုတာကို James Bond (007) က ပစ္စည်းလေးတခု ထည့်ပေး လိုက်တာနဲ့ မြေပုံမှာ ပြသလိုဘဲ။ အခုကျွန်တော်တို့ရဲ့ Iphone/ipad, Ipod မှာ ရပါပြီး မနေ့ကဘဲ သူငယ်ချင်းတစ်ယောက်က သူရဲ့ Iphone 4s ကို shopping centre မှာ ပျောက်သွားတာ နဲ့ ကျွန်တော်ကို ဖုန်းဆက်တယ် ဒါနဲ့ဘဲ ကျွန်တော်လဲ သူ့ရဲ့ Iphone မှာ သုံးတဲ့ Apple ID and password ကို\nအသုံးပြုပြီး ဒီ https://www.icloud.com/#find မှာ ဝင်ပါပြီးတော့ Find My iphone ဆိုတာကိုနှိပ်ပါ။\nဒီအခါမှာ ကိုယ့်ရဲ့ ပျောက်သွားတဲ့ Iphone က ဘယ်မှာရောက်နေလဲ ဆိုတာကို မြေပုံပေါ်မှာ ဖော်ပြပေး\nမှာ ဖြစ်ပါတယ်။ ဆိုတော့ သူခိုးသွားတဲ့ လူဆီကို ကိုယ်က အိမ်တာရာရောက် လိုက်တောင်းလို့ ရတာပေါ့။ ပြီးတော့ အောက် ကပုံထဲမှာ မြင်တဲ့အတိုင်းဘဲ ကိုယ့်က သူ့ဆီကိုလဲ စာပို့လို့ရတယ်။\nဥပမာ -အကယ်၍ ကိုယ်က သူငယ်ချင်း အိမ်မှာ ကျန်ခဲ့တယ်ဆိုရင် သူဆီကို ဒီ online ကနေဘဲ\nMessage ပို့လို့ရပါတယ် ဒီအပြင် Lock လဲလှမ်းလုပ် လို့ရပါတယ် ပြီးနောက် နောက်ဆုံး ပြန်မရတော့\nအဆိုးဆုံးတော့ ကိုယ့်ရဲ့ I-devices အထဲထဲက Data တွေက တအားကိုအရေးကြီးပြီး\nသူများမသိစေချင်ဘူးဆိုရင်လဲ Remote wipe ကိုနှိပ်ပြီး ကိုယ့်ရဲ့ Idevices ထဲက data နဲ့ information\nတွေ ကိုလှမ်းဖျတ် လို့ရပါတယ်။\nတွေ ့ရင် တော့လဲပြန်ရတာပေါ့လေ မတွေ့ရင် တော့လဲ အသစ်ဝယ်လိုက်ပါ ပျောက်သွားရင် တော့ဒါလေးနဲ့ စမ်းရှာ ကြည့်လိုက်ပါ ပြန်ရဘူးတာတွေ ရှိနေလို့ပါနော်\ni Phone, i Pad တွေကို ပိုက်ဆံရှိလည်း မဝယ်ပါ၊ ဘာလို.လဲဆိုတော့ Device ရွေးလွန်းသောကြောင့် ဖြစ်သည်။ Sim Card ကို ချိုးပြီး ထည့်ရသည်။ ဖုန်းပျက်သွားလျှင် Sim Card ကို တခြား ဖုန်း ဟန်းဆက်တွင် သုံးမရတော့၊ နောက် i Phone တစ်လုံးသာ ဝယ်ရန် ရှိတော့သည်။\nဝယ်မှ ပြန်လာပြီးထပ်ဖတ်မယ် အခုတော့——-\nအိုင်ဖုန်း ၊ အိုင်ပက် ဆိုတာ ဂျီးဒွေဂ၊ အဲ့ဒီထဲမှာ ရေတွေ ငါးတွေ ရှိသလားဗျ\nမမအညာသူရေစနိုးလည်းပါမယ် စနိုးလည်းပိုက်ဆံစုမယ် စနိုးနဲ့တူတူစုမယ်လေ မမအညာသူကတနေ့ဘယ်လောက်စုနေလည်း စနိုးကတော့ တနေ့ 100စုနေတယ် ပြည့်ရင် မမအညာသူလည်းစနိုးဝယ်တဲ့ ipadကိုမျှဝေသုံးခွင့်ပေးပါ့မယ် ပိုက်ဆံပြည့်အောင်ဝိုင်းစုပေးနော်။\nကျွန်တော် သိတာလေးတခုပြောမယ် ( ထင်တယ်ဆိုတာက ပိုမှန်မယ်)အဲ့လို ရှာတဲ့ အတွက် ပေ ၄ဝ ပေ ၅ဝ လောက် အတွင်းတော့ အနီးစပ် ဆုံးရမယ် မက်ဆေ့ပို့လို ့ရတယ်ဆိုတာလဲ ဟုတ်ပါတယ် မျှ ဝေပေးတဲ့ thar ag ကို အထူးကျေးဇူးတင်ပါတယ် ဒါ ပေမဲ့ မြန်မာနိုင်ငံ မှာ ပျောက်သွားရင်တော့ပြန်ရ ဖို ့ခက်ခဲမယ်ထင်ပါတယ် အဲ ဒါ အလုပ်လုပ် ဖို့အတွက် က ဖုန်းရဲ ့location services ကိုလည်း on ထားရ ဦးမယ် အင်တာနက် လိုင်းပေါ် မှာ လဲ ရှိနေရ မှာ ဖြစ်ပါတယ် မြန်မာနိုင်ငံ မှာ တမိနစ်နှစ်ကျပ် သို့မဟုတ် လေးကျပ် နဲ့၂၄ နာရီ အွန်လိုင်း ဖွင့်ထားတဲ့ဖုန်းမရှိသလောက်ရှားပါတယ် နိုင်ငံ ခြားမှာလို unlimit ယူထားတဲ ့ဖုန်းအတွက်ဘဲပိုအဆင်ပြေ ပါလိမ့်မယ် ရီ စရာလေးအနေနဲ့ မြန်မာနိုင်ငံ ကလူတွေ ကိုအကြံပေးချင်တာက မိမိ ဖုန်းမပျောက်ခင်လေးသတိထားပြီး အင်တာ နက် service ကို on ထားကြ ပါ လို ့ကံ ကောင်းလို့ လိုင်းလဲ တက် နေတဲ့အချိန်ဆိုပြန် ရှာ လို့ ရ. နိုင်ပါတယ်\nMonarch ပြောတာ နည်းလမ်းကျပါတယ်။ပိုပြည့်စုံအောင် ကိုဂီတို ့ကိုဝတုတ်တို ့\nကျုပ်တို့လည်း အိုင်ဖုန်းတို့၊ အိုင်ပက်တို့ဆိုတာ\nကြားပဲ ကြားဖူးတာ ..\nဝယ်သုံးဖို့ဆို ရိုးရိုးဖုန်းလေးတောင် ဝယ်နိုင်သေးပါဘူး .\nသို့ပေသိ ခုအင်ဖော်မေးရှင်းအတွက်တော့ ရှဲရှဲပါနော့ ..


More COVID-19 Tele-health Telegram Channels Available Now. - Ministry of Health (MOH) Myanmar\nတယ်လီကျန်းမာ အွန်လိုင်းဆေးကုခန်းတွင် ကိုဗစ်-၁၉ တယ်လီဂရမ်ချန်နယ် (COVID-19 Telegram Channel) ဆေးခန်းများ တိုးချဲ့ဖွင့်လှစ်ခြင်း\nတယ်လီကျန်းမာ အွန်လိုင်းဆေးကုခန်းတွင် ကိုဗစ်-၁၉ တယ်လီဂရမ်ချန်နယ် (COVID-19 Telegram Channel) ဆေးခန်းများ တိုးချဲ့ဖွင့်လှစ်ခြင်း (16-7-2021)\nအမျိုးသားညီညွတ်ရေးအစိုးရ၊ ကျန်းမာရေးဝန်ကြီးဌာနသည် ပြည်သူလူထု လတ်တလော ရင်ဆိုင်နေရသော ကိုဗစ်-၁၉ ရောဂါ ကူးစက်ဖြစ်ပွားမှု တတိယလှိုင်းကာလအတွင်း ကိုဗစ်-၁၉ ရောဂါလူနာများ အွန်လိုင်းမှတစ်ဆင့် တိုင်ပင်ဆွေးနွေးကုသနိုင်ရန် အောက်ပါ ကိုဗစ်-၁၉ တယ်လီဂရမ်ချန်နယ် (COVID-19 Telegram Channel) ဆေးခန်းများကို (၁၆-၇-၂၀၂၁) ရက်မှစတင်၍ တိုးချဲ့ဖွင့်လှစ်လိုက်ပါသည်။\nကိုဗစ်-၁၉ ရောဂါလူနာများသည် အောက်ပါ ကိုဗစ်-၁၉ တယ်လီဂရမ်ချန်နယ်များသို့ နေ့စဉ် နံနက် (၈) နာရီမှ ညနေ (၄) နာရီအထိ တိုင်ပင်ဆွေးနွေးကုသနိုင်ကြပြီဖြစ်ပါသည်။\nCOVID-19 Telegram Channel 1 https://t.me/COVID19MM1\nCOVID-19 Telegram Channel2https://t.me/COVID19MM2\nCOVID-19 Telegram Channel3https://t.me/COVID19MM3\nCOVID-19 Telegram Channel4https://t.me/COVID19MM4\nCOVID-19 Telegram Channel5https://t.me/COVID19MM5\nကိုဗစ်-၁၉ ရောဂါလူနာများသည် တယ်လီဂရမ်ချန်နယ် တစ်ခုတည်းတွင် စုပြုံ၍ မပြဘဲ ချန်နယ် (၅) ခုအနက် မိမိနှစ်သက်ရာ ချန်နယ်တွင် နေ့စဉ် နံနက် (၈) နာရီမှ ညနေ (၄) နာရီအထိ တိုင်ပင်ဆွေးနွေးကုသနိုင်ပါပြီ။\nယခုရက်ပိုင်းအတွင်း တယ်လီကျန်းမာ Facebook Page Messenger သို့ ဝင်ရောက်မေးမြန်းကြသော ကိုဗစ်-၁၉ ရောဂါ လူနာများအနေဖြင့်လည်း ယခုဖွင့်လှစ်လိုက်သော ကိုဗစ်-၁၉ တယ်လီဂရမ်ချန်နယ်ဆေးခန်းများသို့ ဝင်ရောက်ပြသပေးကြပါရန် မေတ္တာရပ်ခံအပ်ပါသည်။\nကိုဗစ်-၁၉ ရောဂါ မဟုတ်သော အခြားလူနာများသည် ယခင်ဖွင့်လှစ်ထားရှိခဲ့သော တယ်လီကျန်းမာအွန်လိုင်းဆေးခန်းအစီအစဉ်များဖြစ်သည့် -\n၁။ ဆရာဝန်နှင့် တိုက်ရိုက်ပြသလိုသော လူနာများအတွက် အင်တာနက်လိပ်စာ - https://doxy.me/telehealthmm တွင် တန်းစီစောင့်ဆိုင်းပြသခြင်း https://doxy.me/telehealthmm\n၂။ တုံကင်ယူ၍ ဆေးခန်းပြလိုသူများသည် တယ်လီကျန်းမာ Facebook Page (https://facebook.com/telehealthmm) ၏ ပင်မစာမျက်နှာရှိ "Book Now" ခလုတ်ကိုနှိပ်၍ သို့မဟုတ် Page Messenger သို့ Message ပို့၍ တုံကင်ယူပြသခြင်း\nတို့ကို နေ့စဉ် နံနက် (၈) နာရီမှ ညနေ (၆) နာရီအထိ တိုင်ပင်ကုသနိုင်ပါသည်။\nပုံမှန်တယ်လီကျန်းမာအွန်လိုင်းဆေးခန်းမှတစ်ဆင့် အထူးကုရောဂါ (၁၀) မျိုးအထိ တိုင်ပင်ဆွေးနွေးကုသနိုင်ပြီလည်း ဖြစ်ပါသည်။\nပြသနိုင်သော အထူးကုရောဂါ (၁၀) မျိုးမှာ အထွေထွေ၊ ခွဲစိတ်၊ သားဖွားမီးယပ်၊ ကလေး၊ နှလုံး၊ အဆုတ်၊ ကျောက်ကပ်၊ အရိုး၊ မျက်စိ၊ ဟော်မုန်းရောဂါများ ဖြစ်ပါသည်။ အထူးကုဆရာဝန်ကြီးများနှင့် ကုသလိုသူများကို တယ်လီကျန်းမာတာဝန်ကျဆရာဝန်များက လိုအပ်သလို ပြန်လည်ညွှန်းပို့ပေးမည် ဖြစ်ပါသည်။\nကိုဗစ်-၁၉ လူနာမဟုတ်ဘဲ ကိုဗစ်-၁၉ ရောဂါဆိုင်ရာ ဗဟုသုတများ သက်သက်သာ မေးမြန်းလိုပါက အမျိုးသားညီညွတ်ရေးအစိုးရ၊ ကျန်းမာရေးဝန်ကြီးဌာန၏ ကိုဗစ်-၁၉ ဗဟုသုတစင်တာ Facebook Page (https://facebook.com/ckcmohnugmm) တွင် သွားရောက်မေးမြန်းနိုင်ပါသည်။https://facebook.com/ckcmohnugmm) by Ministry of Health of National Government.\nဝန်ဆောင်မှုအားလုံးသည် အခမဲ့ (အခမဲ့) ဖြစ်ပါသည်။\nထုတ်ဝေသည့်နေ့စွဲ -- ၁၆ ဇူလိုင် ၂၀၂၁\nနောက်ဆုံးမွမ်းမံသည့်နေ့စွဲ --- ၁၆ ဇူလိုင်၂၀၂၁


Myanmar OA6: လေဆိပ်ရောက်ဖို့ ၁၅ မိနစ်\nလေဆိပ်ရောက်ဖို့ ၁၅ မိနစ်လောက် လိုဦးမည်။ သူကတော့ မပင်ပန်းသလိုပင်။ လေယာဉ်ပေါ်တွင်ပေးသော မုန့်လက်ကောက်ကို ထန်းလျက်ရည်နှင့် အားရပါးရတို့ကာ စားနေလေဧ။်။ ကျန်လက်တစ်ဖက်ကလည်း ဒိန်ချဉ်ဘူးကို မလွတ်တန်းကိုင်ထားသေးသည်။ “သူ” ဆိုတာက ဇီဇူး ဟုချစ်စနိုးခေါ်ကြသော ကလေးပေါကြီး ဇီဒန်း ပင်ဖြစ်သည်။ ကျွန်တော်နှင့်သူသည် ဘရစ်တနီစပီးယားဧ။် သီလရှင်ဝတ်ပွဲကျင်းပရာ တောင်အာဖရိကနိုင်ငံ ကိပ်တောင်းမြို့မှ တဆင့် ဒိန်းမတ်သို့လာကြခြင်းဖြစ်သည်။ ဇီဒန်းကတော့ တကယ့်ကို အေးအေးဆေးဆေး။ မာတာရာဇီကို ခေါင်းနှင့်ဝင်ဆောင့်သည့်အကြောင်း မမောမပန်း ထပ်ပြောနေပြန်သည်။ ကျွန်တော်ကသာ ကိုယ့်အပူနှစ်ခုနှင့်ကိုယ်။ တခြားမဟုတ်။ တစ်ခုက ကျွန်တော့် Laptop အိတ်ထဲတွင် ကိုရီးယား ကင်း(မ်)ချီ တစ်ထုပ်ပါလာသည်။ အဲဒီက အရည်တွေကြောင့် Laptop ပျက်စီးသွားမှာစိုးရသည်။ ကျွန်တော်က ကင်း(မ်)ချီတွေ သယ်မလာချင်။ ကိပ်တောင်းလေဆိပ်ရောက်မှ ဘေယောင်ဂျွမ်းက ဆိုက်ကားကြီးနှင့် ရောက်လာပြီး UN အတွင်းရေးမှူးချုပ် ကိုရီးယားသားကြီး ဘန်ကီမွန်းကို ပေးရန် လူကြုံလာပေးသဖြင့် နီးရာအိတ်ထဲထည့်ပြီး သယ်လာခြင်းဖြစ်သည်။ ဘန်ကီမွန်းနှင့် သန်ဘက်ခါတွင် Liverpool တွင်ကျင်းပမည့် ၀င်းသူဇာဆိုင်ခွဲ(၈၃၇၂) ဖွင့်ပွဲတွင်တွေ့ရင်ပေးရမည်။ မတွေ့ပါက UN ရုံးချုပ်ရှိရာ တောင်ကြီးသို့ စာတိုက်ကပင် ပို့ရတော့မည်။ သူလိုလူအတွက်တော့ အချိန်သိပ်မပေးနိုင်တော့။ ဒါကပထမအပူဖြစ်သည်။\nဒုတိယအပူက တော့နည်းနည်းပိုဆိုးသည်။ ယခု ဇီဒန်းနှင့် ဒိန်းမတ်ကိုလာခြင်းမှာ မဲနှိုက်ပေးဖို့နှင့် လက်ဆောင်ပေးဖို့ဖြစ်သည်။ ရှင်းပြပါဦးမည်။ ယခုနှစ် World Football Club Champion Tournament Classic Cup 2007 ဗိုလ်လုပွဲတွင် မြန်မာပြည်မှ ပို့ဆောင်ရေးအသင်းနှင့် စပိန်မှ Real တို့ဆုံကြသည်။ နှစ်သင်းလုံးက အဖြူဝမ်းဆက်ဝတ်ကြသည်။ အစကတော့ Real က သူတို့အသင်းမှာ အသင်းသစ်၊ အသင်းငယ်ဖြစ်သဖြင့် သူတို့ပင် အရောင်ပြောင်းဝတ်မည်ဟုဆိုသည်။ အခုတော့တစ်မျိုး။ ဗိုလ်လုပွဲသို့နောက်တစ်ခေါက် ရောက်ရန်မသေချာသဖြင့် နှစ်တိုင်းနီးပါး ဗိုလ်စွဲနေသော မြန်မာကလပ်အသင်းက အရောင်ပြောင်းပေးပါရန် စပိန်ဘုရင် ကိုယ်တော်တိုင် Email ပို့လာသည်။ မြန်မာကလပ်က ပြောင်းပေးချင်သော်လည်း ပရိတ်သတ်ကို အဖြူရောင်ဂျာစီတွေ ရောင်းထားပြီးနှင့်ပြီ။ ထိုကိစ္စကို မဲနှိုက်ဖြေရှင်းရန် ကျွန်တော်နှင့်ဇီဇူးတို့ လာကြခြင်းဖြစ်သည်။ ပို့ဆောင်ရေးအသင်းနည်းပြ ဦးမောင်မောင်ဦး နှင့် Real နည်းပြလေး ကာပယ်လိုတို့မှာ ရောက်နှင့်နေလောက်ပြီ။ ဒါက မဲနှိုက်ဖို့။ လက်ဆောင်ပေးဖို့ကတော့ ဒိန်းမတ်ဘုရင်ဧ။် သားတော်ငယ် Dahl Houson အတွက် တကူးတကသယ်လာသော Shan Star Jeep တစ်စီးပင်ဖြစ်သည်။ ကျွန်တော်သယ်လာသော ကားမှာ ကားမြို့တော်ဟုခေါ်တွင်သော ဟားခါးမြို့တွင်ပင် ဈေးကွက်မတင်သေး။ ၂၀၀၈ မော်ဒယ်လ် ဖြစ်သည်။ Piston ၁၆ လုံးက W ပုံစံခုတ်သည်။ (W16 ဟုရေးထားသည်) အင်ဂျင်က ဂျက်အင်ဂျင်အသေးစားဖြစ်ပြီး ပလက်တီနမ်ဖြင့် သွန်းထားသည်။ လောင်စာမှာ လေဖြစ်ပြီး လေရှိသောမည့်သည့်နေရာတွင်မဆို တစ်နာရီ ၁၂၄၄ မိုင်အထိမောင်းနှင်နိုင်သည်။ လေမရနိုင်သော နေရာဖြစ်ပါက အနည်လုံးဝမပါသော ရေထည့်ပြီး တစ်နာရီ ၁၁၄၇မိုင်အထိမောင်းနိုင်သည်။ ၉ ချက်ထိုးဂီယာက ရွှေဖြင့်ပြီးသည်။ မီးကြီးတစ်ဖက် ၈ လုံးပါပြီး မီးစာမှာ စိန်ဖြစ်သည်။ တံခါးကတော့ Jeep ထုံးစံအတိုင်းဖြစ်သည်။ ကားစက်နှိုးခြင်း၊ Air Con ဖွင့်ခြင်း၊ မှန်အတင်အချလုပ်ခြင်း၊ ဂီယာပြောင်းခြင်း၊ နောက်မှန်ချိန်ခြင်း နှင့် Audio-Video Function များကို အသံဖြင့် အမိန့်ပေးခိုင်းစေနိုင်သည်။ ကားမှာ သော့တံများမလိုဘဲ လက်ဗွေရာနှင့် ဖွင့်ရသည်။ ဘီးလဲလှယ်လိုလျှင် Remote Control ဖြင့်ခိုင်းစေနိုင်သော်လည်း Demo Version သာဖြစ်သည်။ 20 LD Changer ဖြင့် Speaker 88 လုံး၊ Woofer 23 လုံးတွဲဖက်ထားပြီး ၁၂ လက်မ Slim LCD TV ပါဝင်သည်။ ကားရပ်နားထားစဉ် Video ကြည့်လိုပါက အရှေ့ Bullet Proof လေကာမှန်ကြီးကို TV အဖြစ်ပြောင်းသုံးနိုင်သည်။ ဆေးရောင်မှာ မှုတ်ထားခြင်းမဟုတ်ဘဲ သံအရည်ကြိုစဉ်ကတည်းက အရောင်ထွက်အောင်စီမံပေးထားသည်။ အထူးသဖြင့် ၂၀၁၀ တွင်ထုတ်လုပ်မည့် ပျံတက်နိုင်သော Shan Star Jeep အစအဖြစ် အတောင်ပံများတပ်ဆင်ရန် နေရာများပါပြီးဖြစ်သည်။ ခြုံပြောရလျှင် ထော်လာဂျီပေါ် ထောင်ကားဆင့်ထားသလို ရုပ်ထွက်ကောင်းသည်။ ကာလပေါက်ဈေး ကျပ်သုံးသောင်း (US$ 12Millions) လောက်ရှိသည်။ တကယ်တော့ ကျွန်တော်သယ်ယူလာသောကားမှာ ထိုသို့ကောင်းမွန်ပြည့်စုံသောကားဧ။် နမူနာပုံစံ သံပတ်ပေးရသော ကားရုပ်လေးသာဖြစ်သည်။ ဘုရင့်သားတော်လေး ဆော့ကစားဖို့ဖြစ်သည်။ ဒါတွေက လာရင်းကိစ္စများဖြစ်သည်။\nကျွန်တော့်ဒုတိယအပူမှာ လေဆိပ်တွင်ကြုံတွေ့ရမည့် အခက်အခဲများဖြစ်သည်။ ဒိန်းမတ်သမ္မတနှင့် ပလာတီနီကိုတော့ အသေအချာမှာထားသည်။ လေဆိပ်တွင် ကော်ဇော်အနီခင်းမကြိုရန်နှင့် လုံခြုံရေးအပြည့်အ၀ ပေးထားရန်ဖြစ်သည်။ နောက်တစ်ခုက လေဆိပ်တွင် ချောတိုင်တက်ပွဲ နောက်ဆုံးနေ့ ကျင်းပရန်ရှိသည်ဟုလည်း သတင်းရထားပြန်သည်။ လူများလျှင် ကျွန်တော်မနေတတ်။ နိုင်ငံရပ်ခြားအရောက်နည်းလှသော ဇီဇူးကြောင့် အရှက်ရမှာကိုလည်း စိုးရိမ်နေရသည်။ သူကဟိတ်နှင့် ဟန်နှင့် မနေတတ်။ သူ့ကိုလှမ်းကြည့်လိုက်တော့ နှုတ်ခမ်းတွင်ပေနေသာ ထန်းလျက်ရည်များကို Neck Tie ဖြင့် အားရပါးရ သုတ်နေလေသည်။\nလေဆိပ်ရောက်ဖို့ ၁၅ မိနစ်လောက် လိုဦးမည်။\nPosted by Mr.Pooh @ မောင်ပွတ် at 1:20 PM\nI know nothing about football lay,,,, that's quite complicated and boring. why are men liking that boring stuff that much????\nthis is balargout.blogspot\nဒါနဲ့ ပို့ဆောင်ရေးက အဲဒီပွဲမှာ ဂိုး ၂၀ ပြတ်နဲ့ပဲ အနိုင်ယူဖို့ ကတိပေးထားတယ်ဆို။ အသင်းငယ်တွေကို လက်တွဲခေါ်တဲ့စိတ်ဓါတ်ကိုတော့ ချီးကျူးပါတယ်ဗျာ။\nချီးကျူးတယ် အလွန်ကောင်းတဲ့ ဟာသဘဲ


မိန်းကလေးတွေေ မိန်းမကိုယ်နဲ့ ပက်သက်ပြီး လွဲမှားနေတဲ့ အပြုအမူများ - For her Myanmar\nမိန်းကလေးတွေေ မိန်းမကိုယ်နဲ့ ပက်သက်ပြီး လွဲမှားနေတဲ့ အပြုအမူများ\nလုံးဝ…. လုံးဝ…. မလုပ်သင့်တာပါနော်…\nယောင်းတို့ရေ … မိန်းမကိုယ်ဆိုတာ အမျိုးသမီးတစ်ယောက်ရဲ့ ကိုယ်ခန္ဓာမှာ အနူးညံ့ဆုံးအစိတ်အပိုင်းပါ။ မိန်းမကိုယ်သန့်ရှင်းမှုမရှိရင် ပြင်ပက ရောဂါပိုးတွေဝင်လာနိုင်သလို မိန်းမကိုယ်သန့်ရှင်းတဲ့ နည်းလမ်းတွေမှားနေရင်လည်း ရောဂါပိုးတွေ ဝင်ရောက်ပြီး မလိုလားအပ်တဲ့ပြဿနာတွေ ဖြစ်လာတတ်ပါတယ်။ ဒါပေမဲ့လည်း တချို့သော အမျိုးသမီးတွေအနေနဲ့ မှားယွင်းပြီး ပြုမူတတ်တဲ့ ကိစ္စမျိုးတွေ ရှိပါတယ်။\n(၁) အနံ့ပါတဲ့ ဆပ်ပြာတွေ ရေမွှေးတွေ အသုံးပြုခြင်း\nမိန်းမကိုယ်က အနံ့ဆိုးကို ဖုံးကွယ်ဖို့အတွက်ဆိုပြီး ကိုယ်တိုက်ဆပ်ပြာခဲ၊ ဆပ်ပြာရည်နဲ့ ရေမွှေးတွေသုံးတာမျိုးတွေ ဒါတွေကို တစ်ကိုယ်ရည်သန့်ရှင်းရေးအတွက် အသုံးပြုနိုင်ပေမဲ့ မိန်းမကိုယ်ကို ဆေးတဲ့အခါမှာတော့ သာမန်ဆပ်ပြာတွေဟာ မိန်းမကိုယ်မှာ ရှိသင့်တဲ့ pH balance ကို ကမောက်ကမဖြစ်စေပြီး ရောဂါပိုးဝင်စေပါတယ်။ အနံ့ဆိုးတွေနဲ့ ဘက်တီးရီးယားပိုးကာကွယ်မှုနဲ့ မိန်းမကိုယ်ရဲ့ လိုအပ်တဲ့ pH Level5ကိုထိန်းသိမ်းနိုင်ဖို့အတွက် pH Care လိုမျိုး ကျန်းမာရေးအာမခံချက်ရှိတဲ့ မိန်းမကိုယ်ဆေးကြောဖို့ သီးသန့်ထုတ်လုပ်ထားတဲ့ ဆေးရည်မျိုးကို သုံးသင့်ပါတယ်။\n(၂) ကျပ်လွန်းသည့် အတွင်းခံများ ဝတ်ဆင်ခြင်း\nအတွင်းခံတွေက ယောင်းကို သက်တောင့်သက်သာဖြစ်စေတာမျိုးပဲ ဖြစ်သင့်ပါတယ်။ အရမ်းကျပ်တဲ့အတွင်းခံတွေက မိန်းမကိုယ်နဲ့ ပွတ်တိုက်မှုများတဲ့အခါ ရောင်ရမ်းခြင်းတွေ ဖြစ်လာတတ်ပါတယ်။ ကျပ်လွန်းတဲ့အခါ အပူဓာတ်တွေနဲ့ ချွေးတွေလာစုပြီး ဘက်တီးရီးယားတွေ ပေါက်ဖွားနိုင်တာကြောင့် ပိုးဝင်တာမျိုးတွေလည်း ဖြစ်လာနိုင်ပါတယ်နော်။\n(၃) ကြားဖူးနားဝနည်းလမ်းမျိုးဖြင့် မိန်းမကိုယ်ကျဉ်းအောင်လုပ်ခြင်း\nဒါကတော့ အိမ်ထောင်သည်ယောင်းတွေမှာ အဖြစ်များတတ်တဲ့ကိစ္စပါ။ ခင်ပွန်းသည်ကို ကာမသုခခံစားနိုင်အောင်ဆိုတဲ့ ရည်ရွယ်ချက်နဲ့ မိန်းမကိုယ်ပြန်ကျဉ်းအောင် ကျောက်ချဉ်စိမ်တာမျိုးတွေ၊ ဈေးကွက်ထဲက မိန်းမကိုယ်ကျဉ်းတယ်ဆိုတဲ့ ပစ္စည်းဝယ်ထည့်တာမျိုးတွေ လုပ်တတ်ကြပါတယ်။ မိန်းမကိုယ်လို နူးညံ့ပြီး အရေးကြီးတဲ့ ခန္ဓာကိုယ် အစိတ်အပိုင်းတစ်ခုအတွက် အာမခံချက်မရှိတဲ့ ပစ္စည်းမျိုးတွေ အသုံးပြုတာဟာ အန္တရာယ်များလွန်းပါတယ်။ အသက်အန္တရာယ်အထိပါ စိုးရိမ်ရတဲ့ ကိစ္စမျိုးမို့ လုံးဝကို ရှောင်ကျဉ်သင့်တဲ့ ကိစ္စပါ။\n(၄) ဆေးခန်းသွားရန် ရှက်ကြောက်ခြင်း\nမိန်းမကိုယ်က တစ်ခါတလေ အဖြူဆင်းတာမျိုးဖြစ်တတ်ပါတယ်။ ရိုးရိုးအဖြူဆင်းတာဆိုကိစ္စမရှိပေမဲ့ ယားယံတာ ရောင်ရမ်းတာတွေနဲ့ အခြားအရောင်တွေ ဆင်းရင်တော့ မပေါ့ဆသင့်တော့ဘဲ တတ်ကျွမ်းတဲ့ဆရာဝန်နဲ့ သွားပြသင့်ပါပြီ။ မြန်မာမိန်းကလေးအများစုက မိန်းမကိုယ်နဲ့ ပတ်သက်ပြီး ဆေးခန်းပြရမယ်ဆို တွန့်သွားတတ်ပါတယ်။ ဒီအတွက် Stella ပြောချင်တာကတော့ ကျန်းမာရေးအတွက် ဆေးခန်းပြရတာရှက်စရာတစ်ခုမဟုတ်ဘူးဆိုတာပါပဲ။ ဆေးခန်းမပြဘဲ ဒီတိုင်းထားလိုက်ရင် ရောဂါပိုးဝင်ပြီး ပိုဆိုးရုံပဲ ရှိမှာမို့ ယောင်းရဲ့မိန်းမကိုယ်မှာ မူမမှန်တာ သတိထားမိတယ်ဆိုရင် ဆေးခန်းသွားပြဖို့ ဝန်မလေးပါနဲ့။\nRelated Article >>> ညီမလေးတို့ မဖြစ်မနေ သိထားသင့်တဲ့ လိင်အင်္ဂါ ရေယုန်အကြောင်း\nဒီအချက်တွေက အခုထက်ထိတိုင် တချို့အမျိုးသမီးတွေ လုပ်မိနေဆဲမို့ ထပ်မံ အသိပေးလိုက်ရခြင်းပါနော်။\nမိန်းမကိုယ်ကျန်းမာရေးဟာ အမျိုးသမီးတွေရဲ့ အရမ်းကိုအရေးကြီးတဲ့ ကဏ္ဍမို့ အထူးဂရုစိုက်စောင့်ရှောက်ပါလို့ တိုက်တွန်းရင်း…\nလုံးဝ…. လုံးဝ…. မလုပျသငျ့တာပါနျော…\nယောငျးတို့ရေ … မိနျးမကိုယျဆိုတာ အမြိုးသမီးတဈယောကျရဲ့ ကိုယျခန်ဓာမှာ အနူးညံ့ဆုံးအစိတျအပိုငျးပါ။ မိနျးမကိုယျသနျ့ရှငျးမှုမရှိရငျ ပွငျပက ရောဂါပိုးတှဝေငျလာနိုငျသလို မိနျးမကိုယျသနျ့ရှငျးတဲ့ နညျးလမျးတှမှေားနရေငျလညျး ရောဂါပိုးတှေ ဝငျရောကျပွီး မလိုလားအပျတဲ့ပွဿနာတှေ ဖွဈလာတတျပါတယျ။ ဒါပမေဲ့လညျး တခြို့သော အမြိုးသမီးတှအေနနေဲ့ မှားယှငျးပွီး ပွုမူတတျတဲ့ ကိစ်စမြိုးတှေ ရှိပါတယျ။\n(၁) အနံ့ပါတဲ့ ဆပျပွာတှေ ရမှေေးတှေ အသုံးပွုခွငျး\nမိနျးမကိုယျက အနံ့ဆိုးကို ဖုံးကှယျဖို့အတှကျဆိုပွီး ကိုယျတိုကျဆပျပွာခဲ၊ ဆပျပွာရညျနဲ့ ရမှေေးတှသေုံးတာမြိုးတှေ ဒါတှကေို တဈကိုယျရညျသနျ့ရှငျးရေးအတှကျ အသုံးပွုနိုငျပမေဲ့ မိနျးမကိုယျကို ဆေးတဲ့အခါမှာတော့ သာမနျဆပျပွာတှဟော မိနျးမကိုယျမှာ ရှိသငျ့တဲ့ pH balance ကို ကမောကျကမဖွဈစပွေီး ရောဂါပိုးဝငျစပေါတယျ။ အနံ့ဆိုးတှနေဲ့ ဘကျတီးရီးယားပိုးကာကှယျမှုနဲ့ မိနျးမကိုယျရဲ့ လိုအပျတဲ့ pH Level5ကိုထိနျးသိမျးနိုငျဖို့အတှကျ pH Care လိုမြိုး ကနျြးမာရေးအာမခံခကျြရှိတဲ့ မိနျးမကိုယျဆေးကွောဖို့ သီးသနျ့ထုတျလုပျထားတဲ့ ဆေးရညျမြိုးကို သုံးသငျ့ပါတယျ။\n(၂) ကပျြလှနျးသညျ့ အတှငျးခံမြား ဝတျဆငျခွငျး\nအတှငျးခံတှကေ ယောငျးကို သကျတောငျ့သကျသာဖွဈစတောမြိုးပဲ ဖွဈသငျ့ပါတယျ။ အရမျးကပျြတဲ့အတှငျးခံတှကေ မိနျးမကိုယျနဲ့ ပှတျတိုကျမှုမြားတဲ့အခါ ရောငျရမျးခွငျးတှေ ဖွဈလာတတျပါတယျ။ ကပျြလှနျးတဲ့အခါ အပူဓာတျတှနေဲ့ ခြှေးတှလောစုပွီး ဘကျတီးရီးယားတှေ ပေါကျဖှားနိုငျတာကွောငျ့ ပိုးဝငျတာမြိုးတှလေညျး ဖွဈလာနိုငျပါတယျနျော။\n(၃) ကွားဖူးနားဝနညျးလမျးမြိုးဖွငျ့ မိနျးမကိုယျကဉျြးအောငျလုပျခွငျး\nဒါကတော့ အိမျထောငျသညျယောငျးတှမှော အဖွဈမြားတတျတဲ့ကိစ်စပါ။ ခငျပှနျးသညျကို ကာမသုခခံစားနိုငျအောငျဆိုတဲ့ ရညျရှယျခကျြနဲ့ မိနျးမကိုယျပွနျကဉျြးအောငျ ကြောကျခဉျြစိမျတာမြိုးတှေ၊ ဈေးကှကျထဲက မိနျးမကိုယျကဉျြးတယျဆိုတဲ့ ပစ်စညျးဝယျထညျ့တာမြိုးတှေ လုပျတတျကွပါတယျ။ မိနျးမကိုယျလို နူးညံ့ပွီး အရေးကွီးတဲ့ ခန်ဓာကိုယျ အစိတျအပိုငျးတဈခုအတှကျ အာမခံခကျြမရှိတဲ့ ပစ်စညျးမြိုးတှေ အသုံးပွုတာဟာ အန်တရာယျမြားလှနျးပါတယျ။ အသကျအန်တရာယျအထိပါ စိုးရိမျရတဲ့ ကိစ်စမြိုးမို့ လုံးဝကို ရှောငျကဉျြသငျ့တဲ့ ကိစ်စပါ။\n(၄) ဆေးခနျးသှားရနျ ရှကျကွောကျခွငျး\nမိနျးမကိုယျက တဈခါတလေ အဖွူဆငျးတာမြိုးဖွဈတတျပါတယျ။ ရိုးရိုးအဖွူဆငျးတာဆိုကိစ်စမရှိပမေဲ့ ယားယံတာ ရောငျရမျးတာတှနေဲ့ အခွားအရောငျတှေ ဆငျးရငျတော့ မပေါ့ဆသငျ့တော့ဘဲ တတျကြှမျးတဲ့ဆရာဝနျနဲ့ သှားပွသငျ့ပါပွီ။ မွနျမာမိနျးကလေးအမြားစုက မိနျးမကိုယျနဲ့ ပတျသကျပွီး ဆေးခနျးပွရမယျဆို တှနျ့သှားတတျပါတယျ။ ဒီအတှကျ Stella ပွောခငျြတာကတော့ ကနျြးမာရေးအတှကျ ဆေးခနျးပွရတာရှကျစရာတဈခုမဟုတျဘူးဆိုတာပါပဲ။ ဆေးခနျးမပွဘဲ ဒီတိုငျးထားလိုကျရငျ ရောဂါပိုးဝငျပွီး ပိုဆိုးရုံပဲ ရှိမှာမို့ ယောငျးရဲ့မိနျးမကိုယျမှာ မူမမှနျတာ သတိထားမိတယျဆိုရငျ ဆေးခနျးသှားပွဖို့ ဝနျမလေးပါနဲ့။\nRelated Article >>> ညီမလေးတို့ မဖွဈမနေ သိထားသငျ့တဲ့ လိငျအင်ျဂါ ရယေုနျအကွောငျး\nဒီအခကျြတှကေ အခုထကျထိတိုငျ တခြို့အမြိုးသမီးတှေ လုပျမိနဆေဲမို့ ထပျမံ အသိပေးလိုကျရခွငျးပါနျော။\nမိနျးမကိုယျကနျြးမာရေးဟာ အမြိုးသမီးတှရေဲ့ အရမျးကိုအရေးကွီးတဲ့ ကဏ်ဍမို့ အထူးဂရုစိုကျစောငျ့ရှောကျပါလို့ တိုကျတှနျးရငျး…\nTags: do, don't, Health, things, Vagina, women, Wrong


တရုတ်ရှေးဟောင်းမြို့တစ်မြို့ , Wuyuan | Myanmar Gazette News Media Forum Network\nHome » Photography » တရုတ်ရှေးဟောင်းမြို့တစ်မြို့ , Wuyuan\nတရုတ်ရှေးဟောင်းမြို့တစ်မြို့ , Wuyuan\nPosted by weiwei on Nov 3, 2010 in Photography, Travel | 8 comments\nChina Jianxi Wuyuan\nတရုတ်ပြည်သူ့သမတနိုင်ငံ၊ ကျန်းရှီးပြည်နယ်ထဲက ၀ုရွမ် (Wuyuan) လို့ ခေါ်တဲ့ ရှေးမြို့လေးတစ်မြို့ကို ကျွန်မတို့ ကျောင်းသားအားလုံးကို တစ်ညအိပ် နှစ်ရက်ခရီးအနေနဲ့ လိုက်ပို့ပါတယ်။ ကျွန်မရဲ့ ပထမဆုံးခရီးစဉ်ပါ။ လွန်ခဲ့တဲ့ ၄ နှစ်ကပါ။ နိုင်ငံခြားသားကျောင်းသားချည်းပဲ ၂၀၀ ကျော် အတူအကွခရီးသွားခဲ့ရလို့ ပျော်စရာလဲကောင်း ပထမဆုံးခရီးစဉ်လဲဖြစ်တာကြောင့် စိတ်လဲလှုပ်ရှားနဲ့ ဗဟုသုတအတော်များများရခဲ့ပါတယ်။ ကားနဲ့သွားတာဖြစ်လို့ လမ်းခရီးသာယာပုံတွေကိုမြင်တွေ့ခဲ့ရပါတယ်။ တခြားမမြင်သင့်တာတွေလဲ မြင်တွေ့ခဲ့ရပါတယ်။ ကားက ၇ နာရီခန့်စီးရတာဆိုတော့ လမ်းမှာ အပေါ့အပါးသွားဖို့ ရပ်ပေးပါတယ်။ အများသောအားဖြင့် ဓါတ်ဆီဆိုင်တွေမှာရပ်တယ်။ အဲဒီမှာ စတွေ့တော့တာပဲ။ မိုးကလဲ ဖွဲဖွဲရွာနေတော့ တစ်ကားလုံးကလဲ အပေါ့သွားချင်နေပြီပေါ့။ ကားလဲရပ်ရော ၀မ်းသာအားရ အိမ်သာထဲဝင်လိုက်တာ မျက်စိပြာသွားတယ်။ အိမ်သာအခန်းတွေကို တန်းစီထားပေမယ့် တံခါးမပါဘူး။ နံရံဘက်ကို မျက်နှာလှည့်ပြီး နောက်ပိုင်းကျတော့ ဟောင်းလောင်းပေါ့။ အောက်ကမြောင်းနဲ့ထားပြီး အားလုံးကိုဆက်ထားတယ်။ တစ်နေရာထဲကနေ ရေလောင်းပေးထားတဲ့စနစ်နဲ့ .. အနံ့ရှိပေမယ့် အရမ်းတော့ ညစ်ပတ်မနေပါဘူး .. ဒါပေမယ့် လူတွေအများကြီးဆိုတော့ မသွားရဲပဲ အောင့်ထားလိုက်ပါတယ်။ ကျွန်မတို့အတန်းက လူမျိုးပေါင်းစုံပါတယ်လေ … တော်တော်များများကတော့ ပထမဆုံးစကြုံလိုက်ချိန်မှာ အောင့်ထားလိုက်ကြတယ် … ဒါပေမယ့် နောက်တစ်ခါထပ်ရပ်တော့ ပြေးဆင်းပြီး ထပ်ဝင်ကြည့်တယ်။ အတူတူပဲဖြစ်နေတယ်။ မအောင့်နိုင်တော့တဲ့သူတွေကတော့ ကိစ္စရှင်းကြရတာပေါ့ … ကြည့်ချင်လို့တော့မဟုတ်ပေမယ့် မျက်စိကအလိုလိုမြင်တယ်လေ။ ကျွန်မတို့အတန်းကလဲ အသားအရောင်မျိုးစုံ ဆိုဒ်မျိုးစုံဆိုတော့ အရောင်စုံ ဆိုဒ်စုံပါပဲ။\nမြို့ကလေးက ရှေးဆန်တယ်။ အိမ်တွေကို ရှေးလက်ရာအတိုင်းထားထားတယ်။ အဖြူရောင်နဲ့ ခေါင်မိုးအနက်ရောင်နဲ့ လုံးချင်းအိမ်တွေအများကြီးတွေ့ခဲ့ရတယ်။ တောင်တန်းတွေလဲရှိတယ်။ ရှေးဟောင်းလက်ရာပစ္စည်းတွေရောင်းတယ်။ အစားအသောက်လဲ ကောင်းတယ်။\nညဘက်ကျတော့ ၂ ယောက်တစ်ခန်းစီစဉ်ပေးတယ်။ ကျွန်မက သူငယ်ချင်း ကုပ္ပလီကောင်မလေးနဲ့ အတူတစ်ခန်းအိပ်ရပါတယ်။ အဲဒီကောင်မလေးက ညလဲအိပ်ရော အ၀တ်အစားအားလုံးချွတ်ပြီး ဒီအတိုင်းစောင်ခြုံပြီးအိပ်လိုက်တာကိုလဲ ကုပ္ပလီယဉ်ကျေးမှုအနေနဲ့ လေ့လာသိရှိခဲ့ရပါသေးတယ်။\nအဲဒီခရီးစဉ်ကိုကြိုက်ပါတယ် .. စရိတ်ငြိမ်းမို့လို့လေ …\n(မှတ်ချက်။ နောက် ၂ နှစ်ကြာတော့ ထပ်သွားဖြစ်တဲ့အခါမှာ အဲဒီအိမ်သာများအစား ခေတ်မှီအိမ်သာများဖြစ်သွားပါပြီ။ )\nမြို့က ကြပ်ပိတ်နေပုံရှိတယ်နော…။ လှည်းလမ်း။ ကားလမ်းတောင်မတွေ့ရဖူး..။\nကပ္ပလီမတွေ အ၀တ်အစားအားလုံးချွတ်ပြီး ဒီအတိုင်းစောင်ခြုံပြီးအိပ်တယ်လို့ အခုမှသိတယ်..။ အဖြူတွေပဲလုပ်တယ်ထင်နေတာ..။\nမြန်မာတွေနိုင်ငံခြားအနေများပြီး အတွေ့အကြုံတွေ ပြန်ရေးရေးပြကြ၇င် .. ပြည်တွင်းမြန်မာတွေလည်း ကွန်ဆာဗေးတစ် ညာဖက်စွန်းတွေ လျှော့ကျလာမယ်ထင်ပါတယ်..။ (အီကားစကားချပ်)\nပုံတွေထဲကနေရာတွေက ရိုးရာအတိုင်းထိန်းသိမ်းထားတဲ့နေရာတွေပါ။ မြို့ကတော့ ခေတ်မှီပြီး တခြားမြို့တွေနဲ့အတူတူပါပဲ … ရုပ်ရှင်ရိုက်ဖို့နဲ့ ခရီးသွားတွေလာလည်ဖို့ တမင်စွဲဆောင်ထားတာ …\nသူတို့စီးပွားရေးအကွက်မြင်ပုံကတော့ စံတင်လောက်ပါပေတယ် …\nတရုပ်ပြည် ရွှေလီဘက် ကအိမ်သာတွေလည်း အဲဒီ အတိုင်းပဲ၊ သတင်းစာနဲ.ကာပြီးအိမ်သာသွားရတယ်။လျှောက်လည် ရင်း ၀မ်းနာလာရင် ဗမာ ဘက်ပြန်ပြေးရတယ်၊\nကပ်ပလီ ယဉ်ကျေးမှု က အားကြီးစိတ်ဝင်စားစရာပဲ နော် လေ.လာဦးမှ။\nသွားလည်ချင်လိုက်တာ .. ။\nsoe thazin says:\nWhat happen to wuyuan city? I couldn’t believe it… But when it happens?\nဘာကိုမေးတာ မသိဘူး … အဲဒီမြို့က ဘာမှမဖြစ်ပါဘူး … ရှေးဟောင်းလက်ရာအတိုင်းထိန်းသိမ်းထားတဲ့ နေရာတစ်ချို့ကို ဥယျာဉ်ကြီးတစ်ခုလိုလုပ်ထားပြီး ပိုက်ဆံနဲ့ပြစားတာပါ … ခရီးသွားတွေက သွားကြည့်ကြတယ် …\nတရုတ်သိုင်းကားတွေ ရိုက်တာ အဲ့သည့်မှာ နဲ့ တူတယ်နော်…\nကျွန်တော်တို့ဆီမှာကျေးရွာတွေကိုသွားယင်ရွာဦးကျောင်းရွာဦးစေတီဆိုတာရှိကြတယ် ကျွန်တော်ရောက်ဘူးတဲ့တရုတ်ကျေးလက်ရွာတွေမှာတော့ ရွာဦးအိမ်သာတွေဘဲတွေ့နေရတယ် အံပါရဲ့……


Knowledge Hub Archives - AYA SOMPO Insurance\nလွယ်ကူမြန်ဆန် အာမခံသက်တမ်းစစ်ရန်Register ဖုန်းနံပါတ် တစ်မျိုးထဲနဲ့ အာမခံသက်တမ်းကို My AYASOMPO မှာ စစ်လို့ရနိုင်တယ် ဆိုတော့ အချိန်မကုန် လူမပန်းဘဲ သက်သာစေနိုင်မှာပါ။ စာရွက်စာတမ်းတွေ ပြန်ကြည့်ဖို့မလိုပဲ အာမခံထားရှိသူရဲ့...\nလေ့လာမှုများအရ ၂၀၁၉ ခုနှစ်တွင် မီးအန္တရာယ် မတော်တဆမှုပေါင်း ၂၅၀၀ ခန့် ဖြစ်ပွားခဲ့ပြီး လူပေါင်း ၇၉ ဦး သေဆုံးခဲ့ပြီး ၆၃၀၀ နီးပါးခန့် အိမ်ခြေရာမဲ့...\nမိမိကားကို အမြဲစစ်ဆေးပေးနေတာဟာ ကားရဲ့ ခံနိုင်ရည် တန်ဖိုးကိုထိန်းသိမ်းထားနိုင်သလို မောင်းနှင်တဲ့သူရဲ့ အသက်အန္တရာယ်ကို ကာကွယ်ပေးနိုင်ပါတယ်။ အပြင်မထွက်ခင် မိမိကားကို ဘာတွေစစ်ဆေးသင့်သလဲ? အင်ဂျင်ဝိုင်ပမာဏနဲ့ အင်ဂျင်လဲရမယ့်ရက်ကို အမြဲစစ်ပါ။ ကားထဲမှာတဲ့ရှိတဲ့ ရေ၊ဆီ၊...\nယာဉ်မတော်တဆမှုများသည် အမြန်လမ်းများ၌ အများဆုံးဖြစ်ပွားလျက်ရှိပြီး သတ်မှတ်မိုင်နှုန်းထက်ပိုမောင်းခြင်းသည် ယာဉ်မတော်တဆမှုများ၏ အဓိကအကြောင်းအရင်းတစ်ခု ဖြစ်ပါတယ်။ WHO မှ ထုတ်ပြန်ချက်များအရ ယာဉ်မတော်တဆမှုများကြောင့် နှစ်စဉ် လူပေါင်း ၁.၃၅ မီလီယံနီးပါး...\nအလုပ်ကိစ္စကြောင့်ဖြစ်စေ၊ တခြားကိစ္စတစ်ခုခုကြောင့်ဖြစ်စေ ပြည်တွင်းခရီးတစ်ခုထွက်တော့မယ်ဆိုပါက လုံခြုံစိတ်ချရတဲ့ ခရီးတစ်ခုဖြစ်ဖို့က အရေးကြီးဆုံးပါ။ ခရီးလမ်းမှာကြိုတင်မှန်းဆထားလို့မရတဲ့ ကိစ္စရပ်တွေကြောင့် စိတ်အနှောက်ယှက်မဖြစ်ပဲ သွားလာနိုင်ဖို့အတွက် ခရီးသွားအာမခံကို ရယူထားဖို့လိုအပ်ပါတယ်။ ဒါ့အပြင် ခရီးသွားလာစဥ် မတော်တဆ မော်တော်ယာဥ်ထိခိုက်ပျက်စီးခဲ့မယ်ဆိုရင်...\nBoth are ways to prevent health care costs. But are the differences? Saving Money for Medical...\nလမ်းမထက်မှာ လူကြီးမင်းတို့ရဲ့ မော်တော်ယာဥ်မတော်တဆမှုတွေကြောင့် ငွေကြေးအရဆုံးရှုံးမှုတွေ ဖြစ်လာတဲ့ အခါ AYA SOMPO အာမခံမှ အလုံးစုံမော်တော်ယာဥ် အာမခံထားရှိခြင်းဖြင့် ဆုံးရှုံးမှုတွေကို ကာကွယ်နိုင်ပါတယ်။ AYA SOMPO အာမခံရဲ့...\nလမ်းမထက်မှာ မောင်းနှင်တဲ့အခါ ယာဥ်အန္တရာယ်ကင်းဝေးအောင် ကြိုတင်တွက်ဆထားသင့်သလို မထင်ထားတဲ့ပြဿနာတွေကြုံလာရတယ်ဆိုရင်လည်း အကောင်းဆုံးဖြစ်အောင် ဘယ်လိုဖြေရှင်းမလဲဆိုတာ စဥ်းစားထားရပါမယ်။ အပူအပင်ကင်းကင်း ပျော်ရွှင်စွာမောင်းနှင်နိုင်ဖို့ တစ်ခုတည်းရှိတဲ့ အဖြေကတော့ အာမခံပါပဲ။ အခက်အခဲတွေကြုံတွေ့နေချိန်မှာ တစ်ဖက်တစ်လမ်းကနေ ငွေကြေးအခက်အခဲနဲ့၊...\nယာဉ်မတော်တဆမှုနှင့် ကြုံတွေ့တဲ့အခါ လျော်ကြေးဝန်ဆောင်မှုကို ဘယ်လိုရယူမလဲ?ပထမဦးစွာ AYA SOMPO အာမခံ၏ Claim Hotline – 09 777 100 999 ကို...\nမီးဘေးအန္တာရာယ်ဆိုတာ ရန်သူငါးပါးထဲမှာ တစ်ပါးအပါအဝင် ဖြစ်တာကြောင့် “မီးဘေးရှောင် မလောင်ခင်တား “ဆိုသည့်အတိုင်း ကြိုတင်ကာကွယ်သည့်အနေဖြင့် မီးအာမခံထားရှိသင့်ပါတယ်။ အာမခံထားရှိနိုင်မည့်အရာများနှင့် ရရှိနိုင်မည့်အကာအကွယ်များကိုလေ့လာကြည့်ရအောင်။ မီးအာမခံထားခွင့်ရရှိမည့်အရာများမှာ အဆောက်အဦးများ၊စက်ရုံအလုပ်ရုံများ၊လုပ်ငန်းသုံးပစ္စည်းများ၊စက်ပစ္စည်းအမျိုးမျိုး၊ကုန်ပစ္စည်းအမျိုးမျိုး၊အိမ်ထောင်ပရိဘောဂတွေလို ရွှေ့ပြောင်းနိုင်တဲ့ပစ္စည်းများအပြင် မရွှေ့ပြောင်းနိုင်တဲ့ပစ္စည်းများအတွက် ပါအာမခံထားရှိနိုင်မှာပါ။ မီးအာမခံမှ ကာကွယ်ပေးသောအရာများမှာ မတော်တဆမီး၊ ပေါ့ဆမီး၊...\nစိတ်အေးချမ်းသာစွာသယ်ယူပို့ဆောင်နိုင်ဖို့ ကုန်းလမ်းသယ်ယူပို့ဆောင်ရေးအာမခံထားကြပါစို့ ကြိုတင်မမြင်နိုင်တဲ့ ကံအကြောင်းများစွာရှိသည့်အတွက် ဘယ်လိုပဲ စိတ်ချယုံကြည်ရတဲ့ ယာဥ်မျိုးတွေ အသုံးပြုပြီး မိမိတို့ပိုင်ဆိုင်သော ကုန်ပစ္စည်းများကို သယ်ယူပို့ဆောင်နေပါစေ ဖြစ်လာနိုင်အခက်အခဲများတွက် AYA SOMPO အာမခံရဲ့ ပြည်တွင်း...


တောင်ကိုရီးယားအကောက်ခွန် | ခရီးသွားသတင်း\nMariela Carril | | တောင်ကိုရီးယား, ယဉျကြေးမှု\nအခုဆယ်စုနှစ်တစ်ခုလောက်ကြာလိမ့်မယ်၊ တောင်ကိုရီးယား ၎င်းသည်လူကြိုက်များသောယဉ်ကျေးမှု၏ကမ္ဘာ့မြေပုံတွင်ဖြစ်သည်။ အဘယ်ကြောင့်? သူ၏ဂီတစတိုင်အတွက်ကျော်ကြားသည် K-Popနှင့်နှင့်များသောအားဖြင့်ခေါ်သူတို့၏ဆပ်ပြာအော်ပရာသို့မဟုတ်ရုပ်မြင်သံကြားစီးရီး ကိုရီးယား။ နှစ် ဦး စလုံးကမ္ဘာကြီးကိုသိမ်းယူနှင့်နေရာတိုင်းသစ္စာရှိပရိသတ်တွေရှိသည်။\nဂျပန်ရုပ်ပြနှင့်ကာတွန်းရုပ်ပြများကကျွန်ုပ်တို့ကိုဂျပန်နှင့်၎င်း၏ယဉ်ကျေးမှုကိုမကြည့်မီကြာမြင့်စွာကပင်ယနေ့ကျွန်ုပ်တို့အာရုံစိုက်နေသောအာရှနိုင်ငံမှာတောင်ကိုရီးယားဖြစ်သည်။ လူတော်တော်များများသည်ကိုရီးယားဘာသာစကားကိုစတင်လေ့လာခြင်း၊ ပေါ့ပ်ကြယ်ပွင့်များ၏ဘဝနောက်ကိုလိုက်ခြင်းစသည်တို့ကိုစျေးကွက်ကိုလက်ဝါးကြီးအုပ်ရန် Fordism ရုပ်မြင်သံကြားစက်ရုံမှထုတ်လုပ်သော အချိန်မှစ၍ တစ်ပြိုင်တည်းစီးရီးကိုစားသုံးကြသည်။ တကယ့်အောင်မြင်မှုပါတကား။ ဒါကြောင့်ဒီမှာကြည့်ရအောင် တောင်ကိုရီးယားအကောက်ခွန်\nကိုရီးယားကျွန်းဆွယ်၏တောင်ဘက်စွန်းတွင်သူတို့သည်နီးပါးနေထိုင်ကြသည် 51 လူဦးရေသန်း ကိုရီးယားစစ်ပွဲအပြီး ၁၉၅၀ ပြည့်လွန်နှစ်များကမြောက်ကိုရီးယားမှသူတို့၏အစ်ကိုများနှင့်ကွဲကွာခဲ့သည်။ တရား ၀ င်တရားဝင်စစ်ပွဲတွင်ဆက်လက်ရှိနေသေးသည်။ အပစ်အခတ်ရပ်စဲရေးတစ်ခုသာရှိသည်။ သို့သော်နှစ်ဘက်စလုံး၏ဖြစ်ရပ်မှန်များသည် ပိုမို၍ ဆန့်ကျင်ဘက်မဖြစ်နိုင်ပါ။ အဘယ်ကြောင့်ဆိုသော်တောင်ဘက်တွင်အရင်းရှင်များ၏ပင်လယ်ဖြစ်သောကြောင့်မြောက်ဘက်တွင်ကွန်မြူနစ်များဖြစ်သည်။ ထိုကဲ့သို့သောကွန်မြူနစ်နိုင်ငံအနည်းငယ်ထဲမှတစ်နိုင်ငံသည်ကမ္ဘာပေါ်တွင်ကျန်ရစ်ခဲ့သည်။\nအခြေခံအားဖြင့်ဒီနေရာမှာလူ့အဖွဲ့အစည်းရဲ့အဓိကအချက်ကမိသားစု၊ စီစဉ်ပေးလက်ထပ်ထိမ်းမြားအတော်လေးဘုံဖြစ်ကြသည် နေဆဲ, အရာဖြစ်၏ macho လူ့အဖွဲ့အစည်း နှင့်ကလေးများအကြားအထီးအမြိုးသမီးတကျော်သာ။ လွှမ်းမိုး။ ပညာရေးအဆင့်သည်လည်းအလွန်အရေးကြီးသည်။ ဂျပန်၌ကဲ့သို့ပင်ကိုရီးယားဘာသာစကားသည်လူမှုရေးကွဲပြားခြားနားမှုများကိုကောင်းစွာမှတ်သားသည်။\nနှစ်ပေါင်းများစွာကြီးထွားလာသော်လည်းအမျိုးသမီးများ၏နေရာသည်မည်သည့်နည်းနှင့်မျှတန်းတူအဆင့်သို့မရောက်ရှိနိုင်ပါ။ သူတို့ထဲကတစ်ဝက်နီးပါးအလုပ်လုပ်ပေမယ့် 2% သာပါဝါရာထူးယူကြောင်းမှန်သည်။\nla ရိုသေ ၎င်းသည်တစ် ဦး နှင့်တစ် ဦး နှုတ်ဆက်သည့်ရိုးရာနည်းလမ်းဖြစ်သည်။\nသင်ကိုယ်တိုင်မိတ်ဆက်ပေးသည့်အခါသင်ပထမ ဦး ဆုံးမိသားစု၏အမည်ကိုပြောရမည်။ ဒါ့အပြင် တစ် ဦး ချင်းစီကတခြား surname အားဖြင့်ခေါ်ဆိုဘုံဖြစ်ပါတယ် လွန်ခဲ့သောအနှစ် ၆၀ ကအနောက်၌ဖြစ်ပျက်ခဲ့သောအမည်နှင့်မဟုတ်ပါ။ အကယ်၍ သင့်တွင်ဒီဂရီ၊ ရှေ့နေ၊ ဆရာဝန်သို့မဟုတ်အခြားတစ်ခုခုရှိပါက၎င်းကိုထည့်သွင်းခြင်းသည်ပုံမှန်ပင်ဖြစ်သည်။\nသင်သည်နှုတ်ဆက်ခြင်းဖြင့်လက်ဆွဲနှုတ်ဆက်လိုပါက၊ အခမဲ့လက်ကအခြားတစ်ဖက်ကိုအနားယူသင့်သည်။ သငျသညျအမြိုးသမီးတဖြစ်လျှင်, သငျသညျဝေးရရုံတင်နိုင်။ နှုတ်ခွန်းဆက်စကားပြောတဲ့အခါမှာလည်းကောင်းပါတယ်။\nဂျပန်လိုကိုရီးယားတွေလိုပဲ သူတို့ကငြင်းတာကိုမုန်းတယ်။ သူတို့အတွက်ခက်သည်။ ထို့ကြောင့်သူတို့သည်အကြိမ်တစ်ထောင်လှည့်ပတ်သွားကြသည်။ ထို့ကြောင့်ဆွေးနွေးမှုများသို့မဟုတ်ဆွေးနွေးမှုများသည်ကြာရှည်စွာတည်နိုင်သည်။ သူတို့ဟာတိုက်ရိုက်လူတွေပဲ။\nကိုရီးယား သူတို့သည်ကိုယ်ခန္ဓာဘာသာစကားမဟုတ်ပါ ဒါကြောင့်တစ်ယောက်နဲ့တစ်ယောက်စကားမပြောသင့်ဘူး။ ကျနော်တို့ကပွေ့ဖက်တယ်၊ အများကြီးထိတယ်၊ သူတို့ကအတော်လေးစိတ်အနှောင့်အယှက်ဖြစ်စေ၊ ဒါဟာသူတို့ကိုသင်၏ပုဂ္ဂိုလ်ရေးနေရာပေးရန်အလွန်အရေးကြီးသည်။\nသူတို့ကလမ်းပေါ်မှာဝင်တိုက်လျှင်သူတို့စိတ်မကောင်းမဖြစ်ပါဘူး၊ အထူးသဖြင့်မြို့ကြီးများမှာစိတ်မ ၀ င်စားပါနဲ့။\nမင်းတွေ့ရင် ယောက်ျားလက်မောင်းအတွက်လက်မောင်းသွား ဒါမှမဟုတ်မိန်းကလေးတွေအတူတူတူပဲ၊ သူတို့ဟာလိင်တူချစ်သူလား၊ လိင်တူဆက်ဆံတာကိုမုန်းတာမဟုတ်ဘူး၊\nကိုရီးယား လက်ဆောင်တွေဖလှယ်ရမယ် ပိုက်ဆံတောင်မှ။ သငျသညျတ ဦး တည်းကိုလက်ခံရရှိရန်လုံလောက်သောကံကောင်းနေတယ်ဆိုရင်အသုံးပြုရန်သတိရပါ ဒါကြောင့်ယူနှစ် ဦး စလုံးလက် သင့်အားပေးသောသူသည်မထွက်မှီတိုင်အောင်မဖွင့်နှင့်။ သူတို့ရှေ့မှောက်တွင်ထိုသို့ပြုခြင်းသည်ရိုင်းစိုင်းသည်။\nအကယ်၍ သင်သည်လက်ဆောင်တစ်ခုပေးမည်ဆိုပါက၊ မှောင်မိုက်သို့မဟုတ်အနီရောင်စာရွက်များကိုမရွေးပါနှင့်၊ အကြောင်းမှာသူတို့သည်ဆွဲဆောင်မှုရှိသောအရောင်များမဟုတ်သောကြောင့်ဖြစ်သည်။ တောက်ပသောအရောင်များကိုသွား။ လက်ဆောင်တစ်ခုယူဆောင်လာသင့်သည်၊ အထူးသဖြင့်သင့်ကိုအိမ်တစ်လုံးသို့ဖိတ်ကြားလျှင်၊ ကမ္ဘာ၏ဤအခြမ်းမှစပျစ်ဝိုင်ကိုယူဆောင်လာလျှင်သူတို့သည်စတိုင်ဖြစ်သည် သကြားလုံး, ချောကလက်သို့မဟုတ်ပန်းပွင့်။ သူတို့ကအရက်မူးနေပေမဲ့အရက်မသောက်ဘူး၊ ဟုတ်ကဲ့၊ ဒီလက်ဆောင်ကစျေးမကြီးသင့်ပါဘူး။\nသငျသညျ may အိမ်ထဲဝင်တဲ့အခါဖိနပ်ကိုချွတ်လိုက်ပါ ကိုရီးယား၏။\nမကောင်းသောအရာအဖြစ်မမြင်ဘဲခွင့်ပြုထားသောအများဆုံးနှောင့်နှေးမှုသည်နာရီဝက်ဖြစ်သည်။ ဘာပဲဖြစ်ဖြစ်၊ အချိန်တိကျ ပိုကောင်း။\nသင် you ည့်သည်ဖြစ်လျှင်သင်သည်အစားအစာသို့မဟုတ်သောက်ရန်သင့်ကိုဘယ်တော့မှမကူညီသင့်ပါ။ သင်၏အိမ်ရှင်သည်သင့်အတွက်ပြုလုပ်လိမ့်မည်။\nလူမှုရေးတွေ့ဆုံလေးစားမှုနှင့်အတူဤ။ သာမာန်ခရီးသွားည့်သည်တစ်ယောက်အနေနှင့်သင်သည်ထိုကဲ့သို့သောအကျွမ်းတဝင်အခြေအနေများကြုံတွေ့ရမည်မဟုတ်ပါ။ သို့သော် အကယ်၍ သင်သည်လေ့လာမှုသို့သွားပါကသို့မဟုတ်အလုပ်ခွင်သို့ဝင်ရောက်ပါကသူတို့နှင့်ကြုံတွေ့ရလိမ့်မည်။ ဒါ့အပြင်ကိုရီးယားရဲ့အဖြစ်မှန်ကိုသင်အမှန်တကယ်တွေ့ကြုံခံစားနိုင်တဲ့အတွက်သူတို့ကိုတွေ့ကြုံခံစားချင်တယ်။\nခဏကြာရင်တောင် ဒါပေမယ့်ကော ကိုရီးယားကဓလေ့ထုံးတမ်းများ? အစားအစာများသည်ကိုရီးယားဘ ၀ ၏အရေးကြီးသောအချိန်ကာလတစ်ခုဖြစ်ပြီးလူမှုဆက်ဆံရေးများတည်ဆောက်ရန်အထောက်အကူပြုသည်။\nသတိရ မင်းကိုဖိတ်တဲ့သူနောက်မှာထိုင်ပါ။ အကယ်၍ ထိုသူကသင့်အားထိုင်ခုံပေါ်တွင်ထိုင်ခိုင်းသည်ဆိုပါစို့၊ သင်သည်ယဉ်ယဉ်ကျေးကျေးဖြင့်အနည်းငယ်ခုခံတွန်းလှန်နိုင်သော်လည်း၎င်းသည်အကောင်းဆုံးနေရာဖြစ်မည်မှာသေချာပါသည်။\nအကယ်၍ ထိုသူသည်အသက်ကြီးလျှင်၊ အရင်ဆုံးလုပ်ရမည်။\nဂျပန်၌ရှိသကဲ့သို့, ကိုယ့်ကိုကိုယ်အရင်အစေမခံပါနဲ့။ လုပ်ရတာယဉ်ကျေးတဲ့အရာပဲ။ အကယ်၍ သင်သည်အမျိုးသမီးတစ် ဦး ဖြစ်ပါကအမျိုးသမီးများသည်အမျိုးသားများအတွက်အစေခံလေ့ရှိပြီးတစ်ယောက်နှင့်တစ်ယောက်မတူကြပါ။\nသငျသညျအပိုမသောက်ချင်လျှင်, ဖန်ခွက်၌အချို့သောသောက်စရာထားခဲ့ပါ။ အမြဲတမ်းအချည်းနှီးဖြစ်, တစ်စုံတစ် ဦး ကဖြည့်ပါလိမ့်မယ်။\nအများအားဖြင့်သူတို့သည်စကားပြောစရာမလိုဘဲအစာစားခြင်းအတွက်သာမိမိတို့ကိုယ်ကိုရည်စူးကြသည်။ ဒါဟာမသက်မသာမဟုတ်ပါဘူး တခါတရံလူတိုင်းအနည်းငယ်စားသည့်အခါစကားစမြည်ပြောဆိုခြင်းများစတင်သည်။\nအစားအစာနှင့်သောက်ကိုလက်နှင့်နှစ် ဦး စလုံးနှင့်အတူလက်ခံရရှိကြသည်။\nကိုရီးယားတွေကအစာစားပြီးတာနဲ့ဘားတွေကိုကပ်ထားရမယ်။ guest ည့်သည်ကောင်းတစ်ယောက်အနေနဲ့မင်းစိတ်ကူးကိုမငြင်းသင့်ဘူး။\nကိုရီးယားတွေကဘီယာတွေများများသောက်တယ် ထူးချွန်တန်းတူအမျိုးသားရေးသောက်သည် Sojuအရက် ၁၈ နှင့် ၂၅% အကြား၊ ပျော့ပြောင်းသော်လည်းဗော့ဒ်ကာနှင့်တူသောအဖြူရောင်သောက်စရာ။\nကျနော်တို့လူမှုရေးစုရုံးအတွက်ဘာလုပ်ရမှန်းနှင့်ဘာလုပ်ရမှန်းပြီးသားသိ။ , ဒါပေမယ့် ကိုရီးယားအကောက်ခွန်များအတွက်တားမြစ်ထားသောအရာဖြစ်ကြ၏? ကောင်းပြီ၊\nအကယ်၍ သင်သည်တစ်ခုခုကိုရေးရန်သွားလျှင်၎င်းကိုမင်နီကိုမသုံးသင့်ပါ၊ အဘယ့်ကြောင့်ဆိုသော်၎င်းသည်သေမင်း၏သင်္ကေတဖြစ်သောကြောင့် အကယ်၍ သင်တစ် ဦး တစ်ယောက်၏နာမည်ကိုရေးပါကသူတို့သည်သေခြင်းကိုကိုယ်တိုင်လိုချင်ကြသည်။\nဆောင်းပါး၏လမ်းကြောင်းအပြည့်အစုံ - ခရီးသွားသတင်း » ယေဘုယျ » ယဉျကြေးမှု » တောင်ကိုရီးယားအကောက်ခွန်


တနင်္သာရီ ဝန်ကြီးချုပ် အမှုတစ်ခုတည်းတင် ထောင် ၁၅ နှစ်အထိ ကျနိုင်တယ်လို့ ဥပဒေပညာရှင်ပြော\nတနင်္သာရီ ဝန်ကြီးချုပ် အမှုတစ်ခုတည်းတင် ထောင် ၁၅ န...\n12 มี.ค. 2562 - 03:15 น.\nတနင်္သာရီတိုင်းဝန်ကြီးချုပ် ဒေါက်တာလဲ့လဲ့မော်ကို တာဝန်ကနေ ရပ်စဲလိုက်ပြီလို့ မတ်လ ၁၁ရက် နေ့စွဲနဲ့ သမ္မတဦးဝင်းမြင့်က လက်မှတ်ထိုး ထုတ်ပြန်ခဲ့ပါတယ်။\nတနင်္သာရီဝန်ကြီးချုပ် ဒေါ်လဲ့လဲ့မော်ကို အဂတိလိုက်စားမှုတိုက်ဖျက်ရေးဥပဒေ ပုဒ်မ ၅၅/၆၃ အပြင် သီးခြားပြစ်မှုတွေအတွက် သီးခြားစွဲချက်တွေနဲ့ အမှု(၄)မှုခွဲ အရေးယူဆောင်ရွက်ဖို့ ထားဝယ်မြို့၊ မြို့မရဲစခန်းမှာ မတ်လ ၁၀ ရက်နေ့က ပထမသတင်းပေးတိုင်ကြားချက် ဖွင့်လှစ်ပြီး တရားစွဲဆို အရေးယူနိုင်ရေး ဆောင်ရွက်နေကြောင်း အဂတိလိုက်စားမူ တိုက်ဖျက်ရေးကော်မရှင်က မတ်လ ၁၀ ရက်နေကသတင်းထုတ်ပြန်ခဲ့ပါတယ်။ မတ်လ ၁၁ ရက်မှာတော့ သမ္မတဦးဝင်းမြင့်လက်မှတ်နဲ့ ဝန်ကြီးချုပ်ကို တာဝန်က ရပ်စဲလိုက်ပါတယ်။\nဒီအမှုရဲ့ ဥပဒေကြောင်းတွေကို တရားလွှက်တော်ရှေ့နေ ပြည်ထောင်စုရှေ့နေများနှင့်ဥပဒေအထောက်ကူပြုသူများအဖွဲ့ ဥက္ကဌ ဦးကြီးမြင့်ကို ဘီဘီစီက မေးကြည့်ပါတယ်။\nဘီဘီစီ။ ။တရားစွဲတဲ့ ပုဒ်မတွေက ဘယ်လောက် ကြီးလေးတဲ့ ပုဒ်မလို့ ပြောနိုင်လဲ။\nဦးကြီးမြင့်။ ။တရားစွဲတာက အဂတိလိုက်စားမူ တိုက်ဖျက်ရေး ဥပဒေနဲ့စွဲထားတာပါ။ သူတို့စွဲထားတဲ့ပုဒ်မ ကျွန်တော် ကောင်းကောင်းသိတယ်။ ဝန်ကြီးချုပ်ဆိုရင် လက်ရှိ နိုင်ငံရေးရာထူးယူထားတဲ့အတွက် အမြင့်ဆုံး ထောင် ၁၅ နှစ်အထိ ကျနိုင်တယ်။ ကျန်တဲ့သူတွေကတော့ နိုင်ငံရေး ရာထူးယူမထားတဲ့သူတွေဆိုရင် ထောင်ဒဏ် ၁၀ နှစ်အထိ ကျနိုင်ပါတယ်။ နောက်ထပ်စွဲဆိုထားတဲ့ အမှုတွေလည်း ရှိသေးတယ်။ ၄ မှုလောက် ရှိသေးတယ်လို့ သိရပါတယ်။ တရားဝင်တော့ ထုတ်ပြန်ကြေညာခြင်း မရှိသေးပါဘူး။\nဘီဘီစီ။ ။အခု ကော်မရှင်ရဲ့ လုပ်ဆောင်ချက်ကိုရော ဘယ်လိုမြင်သလဲ။\nဦးကြီးမြင့်။ ။ကျွန်တော်ကတော့ 'ကော်မရှင် သမိုင်းတာဝန်ကျေခဲ့ပြီ။ ပြည်သူကို မျက်နှာမူ၍ ကျေးဇူးတင်သည်' လို့ ပြောချင်ပါတယ်။ ကျွန်တော်ကတော့ ကျေနပ်တယ်။ သမိုင်းဝင်လောက်တဲ့ တာဝန်ကျေပွန်မူရှိခဲ့တယ်လို့ ပြောချင်ပါတယ်။ အခုဒီကိစ္စကလည်း နိုင်ငံတော်သမ္မတတို့ လွှတ်တော်ဥက္ကဋ္ဌတို့ကခွင့်ပြုတာ ဖြစ်လို့ အထူးကျေးဇူးတင်ပါတယ်လို့ ပြောချင်ပါတယ်။\nဘီဘီစီ။ ။အခုလိုမျိုး ကော်မရှင်ရဲ့ လုပ်ဆောင်မူဟာ နိုင်ငံရေးအရ ဘယ်လောက်အရေးပါသလဲ။\nဦးကြီးမြင့်။ ။တကယ်လို့သာ အဲဒီလို ထိထိရောက်ရောက် အမှန်အတိုင်းသာ အရေးမယူခဲ့ရင် တနင်္သာရီတိုင်းမှာ အန်အယ်လ်ဒီ မြောင်းထဲရောက်ပြီပေါ့ဗျာ။ အခုအခါမှာတော့ အန်အယ်ဒီဟာ သူတို့ဘာပဲဖြစ်ဖြစ် အမှန်ကို လိုလားတယ်၊ အရေးယူသင့်တဲ့ သူကိုအရေးယူတယ်ဆိုတဲ့ သိက္ခာကတော့ ပြန်တက်သွားပါတယ်။ ကျွန်တော်တို့နိုင်ငံဟာ နှစ်ပေါင်း ၃၀ လောက် စစ်အာဏာရှင် လက်ထက်မှာ လာဘ်စားပြီး ချမ်းသာချင်တိုင်းချမ်းသာပြီး ဘာမှအရေးမယူခဲ့တာကို အန်အယ်လ်ဒီ အစိုးရက သက်တမ်း ၃ နှစ်အတွင်း အရေးယူလိုက်နိုင်တာကို အမှတ်မပေးဘဲကို မနေလို့မရပါဘူး။\nဘီဘီစီ။ ။အခုလို ကော်မရှင်က အရေးယူနိုင်ပေမဲ့ တချို့နာမည်ထွက်တဲ့ ကိစ္စတွေမှာရော ဘယ်လို လုပ်သင့်တယ်လို့ မြင်ပါလဲ။\nဦးကြီးမြင့်။ ။ ရန်ကုန်တိုင်းစာရင်းစစ်ချုပ် အစီရင်ခံစာအတိုင်း ရန်ကုန်တိုင်းကိုလည်း အဂတိကော်မရှင် ဝင်သင့်ပါတယ်။ တစ်ခုရှိတာက နိုင်ငံတော်အတိုင်ပင်ခံ၊ သမ္မတ နဲ့ လွှက်တော်နှစ်ရပ်က သဘောတူညီ ချက်မရ ရင် ကော်မရှင်က ဝင်လို့ မရတာတော့ရှိတယ်။ ဥပဒေမှာ အတိအကျ ပြဋ္ဌာန်းထားတယ်။\nဘီဘီစီ။ ။တနင်္သာရီဝန်ကြီးချုပ်အမှုက အမှုသွားအမှုလာအရ ဘယ်လောက်ကြာနိုင်ပါသလဲ။ ဘယ်တော့လောက်မှ ပြီးနိုင်သလဲ။\nဦးကြီးမြင့်။ ။ကျွန်တော်တို့ တနင်္သာရီဝန်ကြီးချုပ်ကို ကော့သောင်းလေဆိပ်ကနေ ခေါ်သွားတယ်လို့ သိရပါတယ်။ သူ့ကိုတနင်္သာရီတိုင်းမှာတော့ ရုံးတင် လို့မရဘူး။ တခြားတိုင်းဒေသကြီးမှာ ရုံးတင်ရမယ်။ အဲဒီလုပ်ငန်းစဉ်တွေ့တော့ ရှိတယ်။ အဂတိလိုက်စားရေးက အရေးယူထားတဲ့ အက်ဖ်ဒီအေ ညွန်ချုပ်အမှုတောင် တစ်နှစ်လောက်ကြာနေပြီဆိုတော့ ကြာလိမ့်မယ်။ ရွေးကောက်ပွဲနားထိ ရောက်သွားလိမ့်မယ် လို့ထင်တယ်။ မြန်ရင်တော့ ကောင်းတာပေါ့။ မြန်ရင်တော့ အန်အယ်လ်ဒီ သိက္ခာ ပိုရှိတာပေါ့။\nပြည်နယ်နဲ့တိုင်းဒေသကြီးအစိုးရတို့ အာဏာ ဘယ်မှာ\nအဂတိ မှု နဲ့ တနင်္သာရီ ဝန်ကြီးချုပ်ကို ဖမ်းဆီး\nဘီဘီစီ။ ။ရွေးကောက်ပွဲ မတိုင်မီ အပြီးသတ်နိုင်သလား။\nဦးကြီးမြင့်။ ။အဲဒါကတော့ ဖြစ်သင့်တာပေါ့ဗျာ။ သို့သော်လည်း တရားရုံးတွေကလည်း သိတဲ့အတိုင်းပဲ။ တရားသူကြီးချုပ်ဆိုတာက ဦးသန်းရွှေ လျာထားပြီး ဦးသိန်းစိန် ခန့်သွားတာ။ လက်ရှိအစိုးရက ဘာမှ ထိခွင့်မရှိဘူး။ နောက်တစ်ခုက တရားစီရင်ရေးကို အုပ်ချုပ်ရေးက ဟိုတုန်းကလို ဝင်ပြီး မစွက်ဖက်တော့ဘူး။ အဲဒီတော့ သူတို့တိုင်းပြည်အပေါ် ဘယ်လောက် စေတနာထားသလဲဆိုတာကိုပဲ စောင့်ကြည့်ရတော့မှာပဲ။\nอัลบั้มภาพ တနင်္သာရီ ဝန်ကြီးချုပ် အမှုတစ်ခုတည်းတင် ထောင် ၁၅ နှစ်အထိ ကျနိုင်တယ်လို့ ဥပဒေပညာရှင်ပြော


2021 ကမ္ဘာလုံးဆိုင်ရာ NEV အရောင်း အဆင့်: တက် စ လာ ပထမ၊ BYD ဒုတိယ - Pandaily\n2021 ကမ္ဘာလုံးဆိုင်ရာ NEV အရောင်း အဆင့်: တက် စ လာ ပထမ၊ BYD ဒုတိယ\nFeb 07, 2022, 16:34ညနေ 2022/02/07 22:27:19 Pandaily\nအေမရိကန္ အေျခစိုက္ ကား သတင္းအခ်က္အလက္ ဝက္ဘ္ဆိုက္ မွာ ဇန္နဝါရီ ၃၁ ရက္ေန႔ကသန့်ရှင်းရေး နည်းပညာ၂၀၂၁ ခုနှစ်တွင် Global New Energy Vehicle (NEV) အမှတ်တံဆိပ် ရောင်းအား အချက်အလက်များကို ထုတ်ပြန်ခဲ့သည်။ ပြီးခဲ့သည့်နှစ်က NEV ၏ ကမ္ဘာလုံးဆိုင်ရာ ရောင်းအား သည် ၆. ၅ သန်း နီးပါး ရှိခဲ့ပြီး တစ်နှစ် ထက် တစ်နှစ် ၁၀၈ ရာခိုင်နှုန်း တိုးတက် ခဲ့သည်ဟု အစီရင်ခံစာ ကဖော်ပြသည်။ ထို့အပြင် ထိပ်တန်း အမှတ်တံဆိပ် ၂၀ ၏စုစုပေါင်း ရောင်းအား သည် ၄. ၇ ၆၃, ၄၀၀ ဖြစ်ပြီး ကမ္ဘာလုံးဆိုင်ရာ ရောင်းအား ၏ ၇၃. ၃% ရှိသည်။\nပြီးခဲ့သည့်နှစ်က ထိပ်တန်း ကုန်အမှတ်တံဆိပ် ၂၀ အနက် ၈ ခု သည်တရုတ် မှ ဖြစ်ပြီး၊ ဂျာမနီ မှ ၄ ခု၊ အခြား ဥရောပ နိုင်ငံများမှ ၃ ခု၊ အမေရိကန် မှ ၂ ခု၊ တောင်ကိုရီးယား မှ ၂ ခုနှင့် ဂျပန် မှ ၁ ခု တို့ဖြစ်သည်။\nယခင်နှစ် နှင့်နှိုင်းယှဉ်ပါက ၂၀၂၁ ခုနှစ်တွင် စွမ်းအင် သုံး ခရီးသည်တင် ကား အသစ် များ၏ ရောင်းအား သည် ၁၀၈% တိုးတက်ခဲ့ပြီး ၂၀၁၂ ခုနှစ်မှစ၍ အမြင့်ဆုံး တိုးတက် မှုဖြစ်သည်။ ၂၀၂၁ ခုနှစ်တွင် စွမ်းအင် အသစ် ခရီးသည်တင် ကား များ၏ စျေးကွက် အရွယ်အစား မှာ ၆. ၅ သန်း နီးပါး ရှိပြီး စျေးကွက် ဝေစု ၉ ရာခိုင်နှုန်း ရှိသည်။\n၎င်းတို့အနက် စင်ကြယ်သော လျှပ်စစ် မော်တော်ယာဉ် များ (EV) နှင့် plug-in hybrid မော်တော်ယာဉ် များ ၏ကြီးထွား နှုန်းသည် သိသိသာသာကွာခြား မှုရှိသည်။ စင်ကြယ်သော လျှပ်စစ် မော်တော်ယာဉ် များ၏ ရောင်းအား မှာ ၃၂၀, ၈ ၁၀ ဖြစ်ပြီး DM plug-in hybrid မော်တော်ယာဉ် များ၏ ရောင်းအား မှာ ၂ ၇၂, ၉ ၃၅ ဖြစ်သည်။ စင်ကြယ်သော လျှပ်စစ် မော်တော်ယာဉ် များနှင့် plug-in hybrid မော်တော်ယာဉ် များ၏ ရောင်းအား သည် တစ်နှစ် ထက် တစ်နှစ် ၆၉% နှင့် ၃၁% တိုးတက်ခဲ့သည်။ ထို့အပြင် ဟိုက် ဘရစ် ကား များသည် တစ်နှစ် ထက် တစ်နှစ် ၉% တိုးတက်ခဲ့သည်။\nတရုတ် အမှတ်တံဆိပ် ရှစ် ခုမှာ BYD ၊ SAIC Group ၊ SAIC ခရီးသည်တင် ကား၊ Great Wall Automobile Ora ၊ GAC Aion, Chery, Xiaopeng Automobile နှင့် Changan Automobile တို့ဖြစ်သည်။ ၎င်းတို့အနက် BYD သည် ရောင်းအား ၅၉ ၃၉ ၀၀ ဖြင့် ဒုတိယ နေရာတွင် ရှိပြီး တစ်နှစ်လျှင် ၂၂၀% ကျော်နှင့် ကမ္ဘာ့စျေးကွက် ဝေစု ၉. ၁% ရှိသည်။ SAIC Group သည် ရောင်းအား ၄ ၅၆, ၁၀၀ ဖြင့် တတိယ နေရာတွင်ရှိသည်။ ယင္း အမွတ္တံဆိပ္ ရွစ္ ခု သည္ ၂၀၂၁ ခုႏွစ္တြင္ ကမၻာ တစ္၀န္း စြမ္းအင္ သစ္ ေရာင္းခ် မႈ စုစုေပါင္း ၏ ၂၈ ဒသမ ၂၃ ရာခုိင္ႏႈန္း ရွိေၾကာင္း ကိန္းဂဏန္း မ်ားအရ သိရသည္။\nအမျိုးမျိုးသော ကား ကုမ္ပဏီ များ၏ စျေးကွက် ဝေစု အရ တက် စ လာ သည် ၁၄. ၄% ဖြင့် ဦး ဆော င်ပြီး ကမ္ဘာပေါ်တွင် တစ်ခုတည်းသော မော်တော်ယာဉ် ကုမ္ပဏီ ဖြစ်ပြီး စျေးကွက် ဝေစု ၁၀% ကျော်ရှိသည်။ သို့သော် အမေရိကန် ကုမ္ပဏီ၏ ကမ္ဘာ့စျေးကွက် ဝေစု သည် ၂၀၁၁ ခုနှစ်မှစ၍ ကျဆင်း နေသည်။ ၂၀၁၈ ခုနှစ်တွင် ၁၂% ၊ ၂၀၁၉ တွင် ၁၇% ၊ ၂၀၂၀ တွင် ၁၆% နှင့် ၂၀၂၁ တွင် ၁၄% ရှိသည်။\nဒါ့အပြင် ကြည့် ပါ:တရုတ် လျှပ်စစ် မော်တော်ယာဉ် အမှတ်တံဆိပ် ကို ဇန်န ၀ ါရီလ တွင် ဖြန့်ချိ ခဲ့သည်T\nထို့အပြင် သက်ဆိုင်ရာ အချက်အလက်များအရ SAIC နှင့် Volkswagen တို့သည် နှစ်စဉ် ရောင်းအား ၃၀၀, ၀၀၀ ကျော် သော ကုန်အမှတ်တံဆိပ် နှစ်ခု သာ ရှိပြီး ကမ္ဘာ့စျေးကွက် ဝေစု ၇. ၀% နှင့် ၄. ၉% အသီးသီးရှိသည်။ နှစ်စဉ် ကား အစီးရေ ၂၀၀, ၀၀၀ ကျော် ရောင်းချ သော ကုန်အမှတ်တံဆိပ် များမှာ BMW, Mercedes-Benz နှင့် SAIC ခရီးသည်တင် ကား များဖြစ်ပြီး ကမ္ဘာ့စျေးကွက် ဝေစု ၄. ၂% ၊ ၃. ၅% နှင့် ၃. ၅% အသီးသီးရှိသည်။\n၂၀၂၁ ခုနှစ်တွင် စွမ်းအင် သုံး ခရီးသည်တင် ကား အသစ် ၂. ၉ ၃၉, ၈၀၀ ရောင်းအား ဖြင့် တရုတ် သည်ပထမ နေရာတွင် ရှိပြီး ကမ္ဘာလုံးဆိုင်ရာ စွမ်းအင် သုံး ခရီးသည်တင် ကား ဈေးကွက် ၏ ၄၅ ရာခိုင်နှုန်း ရှိသည်။ ယေဘုယျအားဖြင့် တရုတ် စျေးကွက် တွင် စွမ်းအင် ယာဉ် အသစ် များ၏ ရောင်းအား သည် များသောအားဖြင့် ပိုမိုကောင်းမွန်သည်။\nအသေးစား အလတ်စား SUV ကားသစ် ဓာတ်ပုံများ ထွက်ပေါ်ခြင်း၊ အလင်းဝင်ခြင်း၊ လေဆာရေဒါနှင့် လေခွန် ရပ်ဆိုင်းခြင်း စနစ်များ\nအတွင်းခန်း ဓာတ်ပုံတွေအရဆိုရင် အသေးစား အလတ်စား SUV အသစ်တမျိုး ထုတ်လုပ်နိုင်တဲ့ ကုမ္ပဏီထုတ် မော်ဒယ်သစ်ရဲ့ စတုတ္ထမြောက် မော်ဒယ်ပါ။\nAuto Sep 01 စက်တင်ဘာ 1, 2021\nMinistry: Tesla က လြန္ခဲ႔သည့္ႏွစ္က Warwa အတြက္ ေဒၚလာ ၃၂၉ သန္း ေထာက္ပံ့ေၾကး ရရွိ\nတနင်္လာနေ့က ထုတ်ပြန်တဲ့ တရုတ်စက်မှုလုပ်ငန်းနဲ့ သတင်းအချက်အလက်ဌာန (MIIT) ရဲ့ အချက်အလက်တွေအရ Tesla ဟာ ၂၀၂၀ ခုနှစ်မှာ တရုတ်မှာ ကားအစီးရေ ၁၀၈၂ စီး ရောင်းချရပြီး နိုင်ငံတော်ရဲ့ ထောက်ပ့ံမှု စုစုပေါင်း ယွမ် ၂၁.၂ သန်း (၃၂၉ သန်း) ရရှိခဲ့တယ်လို့ သိရပါတယ်။\nAuto Sep 07 စက်တင်ဘာ 8, 2021


Wednesday, 06 May 2009 18:36 ထွေရာလေးပါး\n“ဂျောက်ဂျက် .. ဂျောက်ဂျက် .. ဂျောက်ဂျက်”\n“ဒေါက် .. ဒေါက် .. ဒေါက်”\n“ဒေါ့ .. ဒေါ့ .. ဒေါ့”\nဖိုးရှုပ်၏ ပခုံးကိုကျော်ပြီး ဦးရုက္ခစိုးကြည့်လိုက်ရာ အီးမေးလ် မက်ဆေ့ခ်ျများ အပြန်အလှန် ရေးနေသည်ကို တွေ့လိုက်ရသည်။ အုပ်စု အီးမေးလ်ထဲတွင် ဝင်လာသမျှ ဆဲစာများကို ဖိုးရှုပ်က အနိုင်မခံ အရှုံးမပေးသော စိတ်ဖြင့် ဆိုင်တာမဆိုင်တာ မသိဘဲ ပြန်ဆဲနေသည်။\n“Mother … F ^*%$#”\nရုက္ခစိုး။ ။ ဟေ့ကောင် ဖိုးရှုပ်၊ မင်းက အီးမေးလ်ထဲမှာ အကြီးအကျုယ် ဆဲနေပါလားကွ။\nဖိုးရှုပ်။ ။ ကျနော်လည်း တနေ့တနေ့ အုပ်စုလိုက် အီးမေးလ်တွေ တက်တက်ကြည့်ပြီး တော်တော်ကို ဆဲတတ်လာပြီ ဦးရုက္ခစိုးရ။ ဗမာလိုတောင် မဆဲတော့ဘူး။ ဘိုလိုပဲ ဆဲတော့တယ် …။ အဆင့်မြင့်လာတဲ့ သဘောပေါ့ ..။ S #[email protected]!^&*&^%….။ ကမ္ဘာမှာ ဗမာကွ .. အသားကုန် ဆဲပြလိုက်မယ် .. (ပြောရင်းက လက်ခမောင်းထခတ်သည်)\nရုက္ခစိုး။ ။ မင်းတို့ အုပ်စု အီးမေးလ် ဆိုတာကြီးကလည်း ..။ မျက်စိမချမ်းသာစရာ ကောင်းလိုက်တာကွာ .. မှန်း .. ဘယ်သူက ဘယ်သူ့ကို ဆဲနေတာလဲ။\nဖိုးရှုပ်။ ။ ဒါကတော့ ကြုံရာကျပန်း .. ဆဲချင်တဲ့သူကို ဆဲနေတာပဲလေ။ ချိုကုတ်ဒူးကြီးကိုဆဲတယ်၊ မြန်မာ့ အရေး ကျွမ်းကျင်သူတွေကို ဆဲတယ်၊ ရိုဟင်ဂျာတွေကို ဆဲတယ်၊ အဆဲခံရသူဘက်က နာတဲ့သူတွေက ဆဲတဲ့သူ ဘယ်သူလည်း သေချာမသိဘဲ ပြန်ဆဲတယ် .. အဲဒီမှာ ကျနော်ကလည်း အပျင်းပြေသဘော ဝင်ဆဲတယ် .. ဟဲဟဲ ..။ ဦးရုက္ခစိုးကော ဆဲပါဦးလား။\nရုက္ခစိုး။ ။ (စိတ်ဓာတ်ကျတယ် ဆိုသော မျက်နှာပေးနှင့်) အေး အေး ကောင်းတာပေါ့ကွာ .. မင်းတို့တတွေ အပြန်အလှန် ဆဲနေ .. အဲလေယောင်လုိ့ .. ရေးနေတာတွေကို လူတွေက စောင့်ဖတ်ပြီး စိတ်ပျက်နေကြတာ။ မင်းတို့ဟာကလည်း ရေးသူမရှက် ဖတ်သူရှက် ဖြစ်နေပြီ။ နေပါဦး .. မင်းတို့က ဘာဖြစ်လို့ ဘိုလိုတွေ ဆဲနေရတာလဲ။\nဖိုးရှုပ်။ ။ ဒါကတော့ ဦးရုက္ခစိုးရာ .. ဆဲတာတောင် အင်တာနေရှင်နယ် ဖြစ်မှ သူများကို အမီလိုက်နိုင်မှာပေါ့။ ဘယ်ဟာမှ မမီတဲ့အတူတူ ဒီတခုတော့ အမီလိုက်မှ ဖြစ်မယ်ဆိုပြီး ဘိုလိုဆဲတာ။ ကျနော်ကတော့ ဘာပဲဖြစ်ဖြစ် ဘိုလိုဆဲနိုင်တာကို ဂုဏ်ယူတယ်။\nဦးရုက္ခစိုး ကြည့်နေဆဲမှာပင် ဆဲပုံဆဲနည်း အမျိုးမျိုး မရိုးရအောင် ဝင်လာမစဲ တသည်းသည်း ဖြစ်နေသည်။\nရုက္ခစိုး။ ။ ကောင်းပါ့ကွာ .. ကိုယ့်အချင်းချင်းလည်းဆဲ ..၊ ရိုဟင်ဂျာကိုလည်း ဆဲ…၊ ကွန်မြူနစ်နဲ့ ပြည်ချစ်ကလည်း အပြန်အလှန်ဆဲ ..။ ဒီလို သဲသဲ မဲမဲ ဖြစ်နေတဲ့အချိန်မှာ မြန်မာ့အရေးလှုပ်ရှားမှ မုန့်စားရမယ့် မြန်မာမဟုတ်တဲ့ သူတွေက အပြင်နဲ့ အထဲနဲ့ ဝေဖန်ကြ၊ လေကန်ကြ ..။ မြန်မာ့ ဒီမိုကရေစီအရေးကို ကြီးကြီး ကျယ်ကျယ် ဆွေးနွေးကြ .. ၊ ပြီးတော့ မင်းတို့ ဘိုလို မတောက်တခေါက် ဆဲနေတာကို သဘောကျပြီး ထိုင်ရယ် နေကြတာ။ မြင်ရကြားရသမျှ တခုမှ အမြီး အမောက်မတည့် ပါလားဟေ့။\nဖိုးရှုပ်က ခေါင်းကုတ်လိုက်ပြီး … ကီးဘုတ်ကိုသာ အသဲအမဲ ဆက်ရိုက်နေလေသည်။ ဂျောက်ဂျက် .. ဂျောက်ဂျက် .. ဂျောက်ဂျက် … =+%#@&**&%$\nဖိုးရှုပ်။ ။ အကောင့်တွေကို ဖြုတ်ပေးဖို့တောင် ပြောနေပြီ ရုက္ခစိုးကြီးရ။ ဆဲတာမှ ပယ်ပယ်နယ်နယ် ပြစ်ပြစ်နှစ်နှစ်ကို ဆဲနေကြတာ။ ကျနော့်အကောင့်လည်း ပိတ်ရင်ကောင်းမလား မသိဘူး .. ပြန်ဆဲလို့ မနိုင်တော့ ဘူးဗျ ..။\nရုက္ခစိုး။ ။ အေး .. ဟိုတလောကတောင် ချိုကုတ်ဒူးကြီးသန်းရွှေက အီးမေးလ်တွေ ဖောက်ဖတ်ဖို့၊ အထင်အမြင်မှားအောင် ရေးဖို့၊ သားဖို့ .. စိတ်ဓာတ်စစ်ဆင်ရေး လုပ်ဖို့၊ ညွှန်ကြားလိုက်ပြီ ကြားတယ်။ ဒါဆိုရင် ဦးသန်းရွှေကြီး အောင်မြင်နေတယ် ဆိုရမှာပေါ့လေ။\nဖိုးရှုပ်။ ။ ဒီ သင်္ချိုင်းစောင့် ဘီလူးကြီးကတော့ ဒါမျိုးမှာ ထက်တယ် ပြောရမယ်။ နာဂစ် နှစ်ပတ်လည်ကျတော့ သူက မေ့ချင်ယောင် ဆောင်နေပြီးတော့ ..။\nဂျောက်ဂျက် .. ဂျောက်ဂျက် .. ဂျောက်ဂျက် ..\nM …@#%^ F …^%$& Go to hell …*&^%[email protected]!\nDon’t send me anymore ..\nရုက္ခစိုး။ ။ ဒါကတော့ မင်းတို့ လူမျိုးတွေရဲ့ စိတ်ဓာတ်နဲ့ ယဉ်ကျေးမှု အောက်တန်းကျ နေပြီဆိုတာကို ပြတာပဲကွ .. ။ သန်းရွှေတို့ အောက်တန်းကျသလို အင်တာနက်ကို မုဒိန်းကျင့်နေတဲ့ အင်တာနက် သရဲတွေလည်း စိတ်ဓာတ် အောက်တန်းကျတာပဲ။ ဒါကြောင့် မင်းတို့ကို ဒီမိုကရေစီနဲ့ မတန်ဘူးလို့ သိမ်းကြုံးပြီး ပြောနေတာ။ မင်းတို့အားလုံး အင်တာနက် မိစ္ဆာစာရတွေ ဖြစ်ကုန်ပြီ ..။ ခက်တာပဲကွာ။ ငရဲမင်းဆီရောက်ရင်တောင် ဘယ်လို အရေးယူရမယ် သိတော့မယ် မထင်ဘူး။\nဖိုးရှုပ်။ ။ (အထင်ကြီးသွားသော မျက်နှာပေးဖြင့်) ဦးရုက္ခစိုးကြီးက စိတ်ဓာတ်ယဉ်ကျေးမှုတွေ ဘာတွေ ပြောနေပြီဆိုတော့ မြန်မာ့အရေးနဲ့ ပတ်သက်တဲ့ စကော်လာကြီး Gustaaf Houtman ကို သိနေပုံရတယ် ..။ သူ့ကို အီးမေးလ်ပို့ပြီး မြန်မာတွေ စိတ်ဓာတ်သေးသိမ်ကြောင်း မှတ်လောက် သားလောက်အောင် ဆောင်းပါး တပုဒ်လောက် ရေးပြီး ဆုံးမပါလို့ ပြောလိုက်ပါဦး။\nရုက္ခစိုး။ ။ အေး .. အေး … ဆုံးမရင်လည်း မြန်မြန် ဆုံးမမှ တော်ကာကျမယ် …။ ကြာရင် မြန်မာတွေ အဆဲသန်ပုံ အကြောင်း ကျမ်းတွေ ဘာတွေ ပြုစုကုန်မှ ဒုက္ခ။ ငါကတော့ ဥပုသ်စောင့်ထားလို့ အီးမေးလ်တွေ ဘာတွေ ကြည့်ပြီး အကုသိုလ် မပွားချင်ဘူးကွာ (ပြောရင်း လက်ထဲမှ စိတ်ပုတီးကို တဂျောက်ဂျောက် စိပ်နေသည်) အင်း .. အနိစ္စ၊ ဒုက္ခ၊ အနတ္တ …။ ဖြစ်ပြီးရင်ပျက် .. ပျက်ရင် အဟောင်းဆိုင်ပို့ .. ဟာ .. ငါတောင် ယောင်ကုန်ပြီ။\nဖိုးရှုပ်။ ။ ဦးရုက္ခစိုးကြီးကလည်း .. ဥပုသ်စောင့်ထားရင် ဝေးဝေးသွားနေမှပေါ့။ ကျနော်ကတော့ ဆဲမှာပဲ (ပြောရင်း သီချင်းထဆိုလိုက်သေးသည်) ဆဲမှာပဲ .. ဆဲမှာပဲ ငါ့ကိုလာမတားနဲ့ ..။ ဆဲမှာပဲ .. ဆဲမှာပဲ .. ဒန့်တန်တန် ဒန့်တန် ..။\nရုက္ခစိုး။ ။ အေး .. ပြောမရလည်း ဆဲကွာ .. ။ မင်းတို့က အင်တာနက်မှာ ဗမာအချင်းချင်း လှည့်ပတ် ဆဲနေကြ ..။ အထဲမှာ မင်းတို့အဘ ချိုကုတ်ဒူးကြီးက စပါးတောင်လိုပုံပြီး တိုင်းပြည်မှာ ရိက္ခာဖူလုံပါတယ်လို့ မစားရဝမခန်း ကြွားခန်းဖွင့်နေပြီ။ ပြည်သူလူထုကတော့ ငတ်နေပြီ .. ခက်တယ် .. ခက်တယ် .. ။ အင်း ငါ့ဘာသာ ရုက္ခစိုးကျင့် ရုက္ခစိုးကြံ ကြံပြီး ညောင်ပင်မှာ နေတာပဲ ကောင်းပါတယ်လေ ..။\nဖိုးရှုပ်။ ။ (စာတဂျောက်ဂျောက် ရိုက်ရင်း ပါးစပ်မှလည်း ပွစိပွစိ လုပ်နေသည်) သန်းရွှေကို Zero sum လုပ်လို့မရမယ့်တူတူ ကိုယ့်အချင်းချင်း အပြတ်ရှင်းကြတာပေါ့ကွာ။ လာထား .. စင်ပေါ်က အောက်ကို ဆွဲချ .. ပတ်မကြီးဓားနဲ့ထိုး … ထိုး …။\nထိုစဉ် ဖိုးရှုပ်ထံမှ “ဟိုက်” ဆိုသော အာမေဋိတ် သံကြီး ထွက်လာရာ ဦးရုက္ခစိုး၏ နှုတ်ခမ်းမွှေးပင် ထောင် သွားသည်။\nဖိုးရှုပ်။ ။ (မန်ကျီးသီးတဝက် ထန်းလျက်တဝက်မျက်နှာထားနှင့်) ဦးရုက္ခစိုးရေ .. ဒီမှာ ဦးရုက္ခစိုးကို အီးမေးလ်ကနေ ပယ်ပယ်နယ်နယ် သယ်နေပြီဗျို့ .. ဟီဟိ .. ။\nရုက္ခစိုး။ ။ (ထောင်းခနဲ ထွက်သွားသော ဒေါသကို ဥပုသ်ဆိုသော အသိနှင့် ထိန်းချုပ်ရင်း) ဘာလဲ .. ဘာလဲ .. ဘာတွေ ရေးထားလဲ ..။\nဖိုးရှုပ်။ ။ ရုက္ခစိုးလေး ဂျီမေးလ် နတ်ကွန်း ကနေ ပို့ထားတာဗျ ..။\nရုက္ခစိုး။ ။ ဟေ့ .. ဒါ ရုက္ခစိုး အတုပဲဖြစ်ရမယ်။ ရုက္ခစိုးလေး ဆိုတာမရှိဘူးကွ။ ဂျီမေးနတ်ကွန်းတဲ့ .. မကြားဖူးပါဘူးကွာ ..။ ဒေါ့ကွန်းပဲ ရှိတဲ့ဟာကို။ ဒါအတုကွ အတု.. (ဒေါသတကြီးအော်လိုက်ရာ ဖိုးရှုပ်ပင်လန့်သွားသည်)\nဖိုးရှုပ်။ ။ ဦးရုက္ခစိုးကြီးလည်း ဗိုင်းရပ်စ်တွေ ကူးကုန်ပြီ .. ဆင်ခြင် .. ဆင်ခြင် .. ။ လက်ထဲမှာလည်း စိတ်ပုတီးကြီးနဲ့။\nရုက္ခစိုး။ ။ ဟေ့ကောင် .. သေချင်းဆိုး .. မင်းဘိုးအေ ရုက္ခစိုးကို နောက်စရာလား ဟမ် .. ဖတ်ပြစမ်း၊ ဖတ်ပြစမ်း … (ပြောရင်းက လက်ထဲမှ စိတ်ပုတီးကို စားပွဲပေါ်တင်လိုက်ပြီး ခါးတောင်းကျိုက်လိုက်သည်)\nဖိုးရှုပ်။ ။ ပန်းနုရောင် နီကြောင်ကြောင် ရုက္ခစိုးတဲ့ဗျား ခေါင်းစဉ်က .. “အမောင်တောင်မှန်း မြောက်မှန်း မသိ၊ ညောင်ပင်မှာမနေ၊ တေလေ ရုက္ခစိုးဟာ အလေလိုက်ပြီး မဲဆောက်သွားလိုက်၊ @#$%$#@ တွေနဲ့ ပေါင်းလိုက်၊ သူများ မကောင်း ကြောင်း ကိုယ်ကောင်းကြောင်းတွေ လျှောက်ပြောနေသည့်အတွက် #^&*#@ သာ ထင်ကြောင်း ဦးစွာပထမ နိဒါန်းပျိုးလိုက် ရပါသည်”\nရုက္ခစိုး။ ။ (မျက်နှာကြီး နီသွားပြီး) %&*^$#+*^#@! @#%^$&*(*()P&^^% .. သေချင်းဆိုးတွေ .. ကာလနာတွေ။\nဖိုးရှုပ်။ ။ ဦးရုက္ခစိုးက ဒီလိုဆိုတော့လည်း အင်တာနက်ပေါ်မှာ မြန်မာတွေ အချင်းချင်း ဆဲသလို ကောင်းကောင်း ဆဲတတ်သားပဲ ဟဲဟဲဟဲ။ သတိထားဦးနော် ဥပုသ်ကြီးနဲ့ဆို ..။\nရုက္ခစိုး။ ။ ဆက်ဖတ်စမ်း .. ဆက်ဖတ်စမ်း။ တောက် ..။\nဖိုးရှုပ်။ ။ အရင်က ရဲနီ (ဧရာဝတီက သတင်းအယ်ဒီတာ မဟုတ်ပါ) %^4$#*& ရုက္ခစိုးကြီးက အခုတော့ $#%^ ဝီစကီလေး တမြမြနဲ့ *&^^%*(&$#@ မော်လဒိုက်ကို သွားလိုက်၊ ကာရာအိုကေ ဆိုလိုက်၊ အပျိုမ လေးတွေကို မထိတထိ ပြောလိုက်နဲ့ … ဘဝမေ့နေပြီ ဖြစ်တဲ့အကြောင်း .. %$#^[email protected]@!$$%**^& တို့ သိရအောင် ကြော်ငြာမောင်း ခတ်လိုက်ရပါ ကြောင်း …၊ ဆဲချင်လွန်း၍ ဆဲခြင်း မဟုတ်ကြောင်း၊ လူ့အခွင့်အရေး Right တခု အနေနှင့် မဖြစ်မနေ ဆဲရခြင်းသာ ဖြစ်ကြောင်း ..။ ပုံ .. ရုက္ခစိုးလေး၏ ဆဲရေးဆိုခွင့်ရှိသူ။\nရုက္ခစိုး။ ။ ငါလခွမ်းမှပဲ ပေါက်ကရတွေ လျှောက်ရေးထားတယ်။ ငါ .. $#%^&%$#^[email protected]! .. အဲ့ဒီ သောက်ကောင်ကို မေးလ် ပြန်ပို့စမ်း .. ခုပို့ .. ဖိုးရှုပ် ..။ လုပ်စမ်းပါကွာ .. ကြာတယ် .. ငါ့ဘာသာပို့မယ် (ပြောပြောဆိုဆို ဖိုးရှုပ်ကို အတင်းတွန်းချပြီး ကွန်ပျူတာရှေ့တွင် ဝင်ထိုင်လိုက်သည်)\nဒေါက်.. ဒေါက် .. ဒေါက် .. ဒေါ့ ဒေါ့ ဒေါ့\nMother .. F ..\nဖိုးရှုပ်။ ။ ဦးရုက္ခစိုး လွန်မယ်နော် လွန်မယ်။ ဦးပုသ်ကြီးနဲ့ဆို .. ။\nရုက္ခစိုး။ ။ @#$#@@$%p^s%&*@#!\nဖိုးရှုပ်။ ။ အင်တာနက် မိစ္တာစာရတွေဆို ..။\nရုက္ခစိုး။ ။ သို့ ^%&*@#! ရုက္ခစိုးလေး .. @#$#@@$%p^s%&*@#! ပဲကွ။ I am pissed …..။\n“ဟိုက် ဥပုသ်ကျိုးပဟ .. သေစမ်း”